Hulhangaa gulhun badhahikuran iskameh nudhen: Russia\nސަރުގޭ ލަވްރޯފް: ހުޅަނގާ އެކު ގުޅުން ބަދަހި ކުރުން މުހިއްމެއް ނޫން\nހުޅަނގާ ގުޅުން ބަދަހިކުރުމަކީ ރަޝިއާއަށް މިހާރު މުހިންމު ކަމެއް ނޫން ކަމަށް ފޮރިން މިނިސްޓަރު ސަރުގޭ ލަވްރޯފް ވިދާޅުވެއްޖެ އެވެ.\nހުޅަނގަށް ވުރެ ފުޅާ ގުޅުމެއް އިރުމަތީގައި ގާއިމު ކުރެވިއްޖެ ކަމަށް ވެސް ވަޒީރު ވިދާޅުވި އެވެ.\nލަވްރޯފް ވިދާޅުވި ގޮތުގައި ހުޅަނގާއި އިރުމައްޗާ ދެމެދު ތިލަފަތް ހަމަގުޅުމެއް ދަމަހައްޓަން މޮސްކޯ މަސައްކަތްކުރި އެވެ. އެހެންނަމަވެސް، ހުޅަނގާ އެކު ގުޅުން ބަދަހިކޮށް ދަމަހައްޓަން ރަޝިއާގެ ޝައުގުވެރި ކަމެއް މިހާރަކު ނެތް ކަމަށް އޭނާ ވިދާޅުވި އެވެ.\nދުނިޔޭގެ ކޮންމެ ބިތަކާ އެކު ގުޅުން ބަދަހިކުރުން ރަޝިއާއަށް މުހިންމު ކަމަށް ވެސް ލަވްރޯފް ވިދާޅުވި އެވެ. ރަޝިއާގެ ޝައުގުވެރިކަން ކޮންމެ ބައްރަކަށް ވެސް ފޯރާފައިވާ ކަމަށް ވެސް ވިދާޅުވި އެވެ.\nރަޝިއާއަށް އޮތް ކަންބޮޑުވުން އެއީ ހުޅަނގުން ވިސްނަން ބޭނުންވި ކަމަކަށް ނުވި ކަމަށް ލަވްރޯފް ވިދާޅުވި އެވެ. ރަޝިއާގެ ރައްކާތެރިކަމަށް ބިރުހީވާ ފެށުމުންވެސް އެހީތެރި ނުވި ކަމަށް ޚާރިޖީ ވަޒީރު ވިދާޅުވި އެވެ.\nލަވްރޯފް ވިދާޅުވި ގޮތުގައި ރަޝިއާއަށް ގޮންޖެހުންތައް ކުރިމަތިވުމުން ހުޅަނގުން ބޭނުންވީ ރަޝިއާ ބާކީކޮށްލާށެވެ. ރަޝިއާއާ ގުޅުން ކަނޑާލައި ދުނިޔޭގެ ނިޒާމުތަކުން ބޭރުކޮށްލުމަށް ހުޅަނގުން ބޭނުންވި ކަމަށްވެސް ވަޒީރު ވިދާޅުވި އެވެ.\nފޮރިން މިނިސްޓަރު ވިދާޅުވި ގޮތުގައި ރަޝިއާގެ ވިސްނުން މިހާރު ހުރީ ހުޅަނގުގެ ގައުމުތަކުގައި އެއްވެސް ކަމަކު ނުކިޔުމަށެވެ. ރަޝިއާ ބާކީކުރަން ހުޅަނގުން ކުރާ މަސައްކަތް ތަކުން ބާކީވާނީ އެ މީހުން ކަމަށްވެސް ވަޒީރު ވިދާޅުވި އެވެ.\nލަވްރޯފް ވިދާޅުވި ގޮތުގައި މޮސްކޯއާ އެކު ގުޅުން ރަނގަޅު ގައުމުތައް، ޗައިނާ އާއި އީރާނާއި އިންޑިއާ އަދި މެދުއިރުމައްޗަކީ ރަޝިއާއަށް އާ މަންޒިލްތަކެއް ނޫން ނަމަވެސް އާ ފުރުސަތުތައް ހުޅުވިގެން ހިނގައްޖެ ކަމަށެވެ.\nވަޒީރު އަދި ވިދާޅުވި ހުޅަނގުގައި ވެސް އުޅެނީ އިންސާނުން ކަމަށާއި އިރުމަތީގައި ވެސް އުޅެނީ އިންސާނުން ކަމަށެވެ. އެހެންކަމުން އުފެއްދުންތަކަށް އިންސާނުން ބޭނުން ޖެހޭނެ ކަމަށާއި ފުރުސަތު ބޮޑީ އިރުމަތީގައި ކަމަށެވެ.\nއިންޑިއާ ޗައިނާ ރަޝިޔާ + އީޔޫ ޕޮލިޓިކްސް


Kudahuvadhoo gai Palestine ah eheevumuge harakaithakeh\nދ.ކުޑަހުވަދޫ ކައުންސިލު އިދާރާ އާއި ކުޑަހުވަދޫގެ ޖަމްޢިއްޔާއެއްކަމަށްވާ ޔުނައިޓެޑު އިސްލާމިކް ސޮސައިޓީން ފަލަސްޠީނުގެ ރައްޔިތުންނަށް އެހީވުމަށް ކުޑަހުވަދޫގައި ޚާއްޞަ ޙަރަކާތްތަކެއް ފަށައިފިއެވެ. މިއަދު ފެށުނު މި ޙަރަކާތްތައް ހަފްތާއަކަށް ކުރިއަށްދާނެއެވެ. ޙަރަކާތްތައް ނިންމުމަށް ހަމަޖެހިފައިވަނީ4ޖޫން ވާ ހުކުރު ދުވަހުގައެވެ.\nހާލުގައި ޖެހިފައިވާ ފަލަސްޠީނުގެ ރައްޔިތުންނަށް އެހީވުމުގެ ގޮތުން ކުޑަހުވަދޫގައި ހިނގުމަށް ހަމަޖެހިފައިވާ ފަންޑު ރައިޒިންގ އިވެންޓް ކުރިއަށް ދަނީ ފިހާރަތަކުގައި ފަންޑު ފޮށިތައް ބަހައްޓައިގެންނެވެ. މިކަމުގައި ރަށުގެ ވިޔަފާރިވެރިންގެ ފުރިހަމަ އެއްބާރުލުން ލިބޭކަމަށް އިންތިޒާމްކުރާ ފަރާތުން މަޢުލޫމާތު ދެއްވައެވެ. އަދި މިޔަދު ހުކުރު ވަގުތުގައި ކުޑަހުވަދޫގައި ހުކުރުކުރާ4މިސްކިތުގައިވެސް ވަނީ ފޮށިތައް ބަހައްޓާފައެވެ. ފަންޑު ފޮށިތައް ބެހެއްޓުމުގެ އިތުރުން ޓީޝާޓު ވިއްކުމުގެ ޙަރަކާތްތަކެއް މިފަންޑު ރައިޒިންގ އިވެންޓުގައި ކުރިއަށް ގެންދެއެވެ.\nފަންޑު ފޮށިތަށް ފިހާރަތަކުގައި ބެހެއްޓިފައިވާކަމާއި، ޢާއްމުން މި ޙަރަކާތައް ހޭލުންތެރި ކުރުވުމަށް ޔޫ.އައި.އެސްގެ ފަރާތުންވަނީ ރަށުގެ ހުރިހާ ގެތަކަށް މަޢުލޫތު ހިމެނޭ ލީފްލެޓް ބަހާފައެވެ. ފަލަސްޠީނަށް އެހީވުމަށް ފަށާފައިވާ، ‘ފަލަސްޠީނަށް އެހީވަމާ’ މިކެމްޕެއިން އަށް ރައްޔިތުންގެ ފުރިހަމަ ތަރުޙީބު ލިބޭނޭކަމަށް، ޔަޤީންކުރާކަމުގައި އިންތިޒާމްކުރާ ފަރާތުން ޤަބޫލުކުރެއެވެ. ފަންޑަށް އެހީވާން ބޭނުންވާ ފަރާތްތަކަށް ޓްރާންސްފާ ކުރެވޭނޭ އިންތިޒާމުވެސް ވަނީ ހުޅުވާލާފައެވެ. އެގޮތުން ޓްރާންސްފާ ކުރަންވީ އެކައުން އަކީ 7723700613001 އެވެ.\nރަމަޟާން މަހުގެ ފަހު 10 އެއްގައި އިޒުރޭލުންވަނީ ފަލަސްޠީނަށް އަމާޒުކޮށް އެތައް ހަމަލާތަކެއް ފޮނުވާލާފައެވެ. އިޒްރޭލުގެ ނުރައްކާތެރި އަނިޔާވެރި ހަމަލާތަކުގައި މަޢުސޫމް އެތައް މުސްލިމުންނެއް ވަނީ ޝަހީދުވެފައެވެ. އަދި އެތަކެއް މަދަރުސާއަކާއި ހަސްފަތާލެއް ވަނީ ބިމާ ހަމަވެފައެވެ.\nހަށިގަނޑުގެ ގުނަވަނެއްގައި ރިއްސާނަމައެކަމުގެއަސަރު މުޅިހަށިގަނޑަަށްވެސްކުރާފަދައިން މުސްލިމަކަށްލިބޭއަނިޔާއާއި ކެކުލުމަކީ ހުރިހާމުސްލިމުންނަށްވެސް އެކަމުގެއަސަރުކުރާނެކަމަކަށްވާއިރު ފަލަތީނުގެބިންގަދަކަމުން ފޭރިގަނެ ކުށެއްނެތް އެތަށްމުސްލިމުންނެތް އިޒްރޭލުގެ ހައްދުފަހަނައަޅާފައިވާ ޔަހޫދިސިފައިން ޝަހީދުކުރަމުންގޮސް ހުވަފަތްވެފައިވާ އަންހެނުންނާ ޔަތީމްވެ ގެދޮރުބިމާހަމަކޮށް އަންދާލާފައިވާ ކުޑަކުދިންގެ ރުއިމާ،ކެކުޅުމުގެ އަޑުތަކަށް މުސްލިމުންނަށް ކެތްނުކުރެވޭހާލަތަކަށް ގޮސްފައިވާމިދަނޑިވަޅުގައި ފަލަސްތީނަށް އެހީވުމުގެހަރަކާތްތަކަކީ ވަރަށްރަގަޅުކަމެއް ތިކަމުގައި އިސްނަންގަވާ ހިންގަވާ ފަރާތްތަކަށް ހިފެހެޓުމެއްނެތި ޝުުކުރުދަންނަވަން އަދި ތިކުރައްވާރަގަޅުމަސައްކަތްޕުޅަކީ ﷲ ރުހިވޮޑިގަންނަވާނެ ކަމެއް ވީމާ، ތިބޭފުޅުންނާ ތިބޭފުޅުންގެ މަސައްކަތުގައި ބަރަކާތްލައްވާ ކުރިއެރުންދެއްވުމަށާ، މުސްލިމުންގެ މަޤްސަދު ހާސިލްކޮށް ދެއްވުންއެދި ﷲގެ ހަޒުރަތުގައި ދުޢާދަންނަވަން


މެނޭޖަރ/ށ. އަތޮޅު ފެމިލީ އެންޑް ޗިލްޑްރަން ސަރވިސް ސެންޓަރ\nމި މިނިސްޓްރީގެ ދަށުން ހިނގަމުންދާ ފެމެލީ އެންޑް ޗިލްޑްރަން ސަރިވސް ސެންޓަރުތަކުގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ދަންނަވަމެވެ. މިވަޒީފާތަކަށް ބޭނުންވަނީ މަސައްކަތަށް ޝައުޤުވެރިކަން ހުރި، ޤާބިލު މީހުންނެވެ.\n(ށ. އަތޮޅު ފެމިލީ އެންޑް ޗިލްޑްރަން ސަރވިސް ސެންޓަރުގައި)\n1. އެޑްމިނިސްޓްރޭޝަން/ މެނޭޖްމަންޓް/ ސޯޝަލް ސައިންސްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު މަޤާމުގެ މަސައްކަތާ ގުޅޭ ދާއިރާއެއްގައި6އަހަރުދުވަހުގެ މަސައްކަތުގެ ތަޖުރިބާ ލިބިފައިވުން،\n2. އެޑްމިނިސްޓްރޭޝަން/ މެނޭޖްމަންޓް/ ސޯޝަލް ސައިންސްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުމާއެކު މަޤާމުގެ މަސައްކަތާ ގުޅޭ ދާއިރާއެއްގައި4އަހަރުދުވަހުގެ މަސައްކަތުގެ ތަޖުރިބާ ލިބިފައިވުން،\n3. އެޑްމިނިސްޓްރޭޝަން/ މެނޭޖްމަންޓް/ ސޯޝަލް ސައިންސްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް ހާސިލުކޮށްފައިވުމާއެކު މަޤާމުގެ މަސައްކަތާ ގުޅޭ ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން،\n4. އެޑްމިނިސްޓްރޭޝަން/ މެނޭޖްމަންޓް/ ސޯޝަލް ސައިންސްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ހާސިލުކޮށްފައިވުން،\n5. އެޑްމިނިސްޓްރޭޝަން/ މެނޭޖްމަންޓް/ ސޯޝަލް ސައިންސްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް6ނުވަތަ އެއަށްވުރެ މަތީ ސަނަދެއް ހާސިލު ކޮށްފައިވުން.\n1- އަތޮޅުތަކުގައި ހުންނަ ފެމެލީ އެންޑް ޗިލްޑްރަން ސަރވިސް ސެންޓަރ (އެފް.ސީ.އެސް.ސީ) އިން ކުރަންޖެހޭ އެންމެހާ އިދާރީ ކަންކަމުގައާއި، އެތަނުން ފޯރުކޮށްދޭ އެންމެހާ ކަންކަން ރާވައި ހިންގުމުގައި އިސްވެ ޙަރަކާތްތެރިވުން.\n2- ކުޑަކުދިންނާއި، އަންހެނުންނާއި، ޚާއްޞަ އެހީއަށް ބޭނުންވާ މީހުންނާއި، އުމުރުން ދުވަސްވީ މީހުންނަށް އަނިޔާއެއްދީގެން ނުވަތަ ޙައްޤަކަށް އުނިކަން ލިބޭ ފަދަ ކަމެއް ކޮށްގެން އެފް.ސީ.އެސް.ސީ އަށް ހުށަހެޅޭ ކޭސްތަކާ ގުޅިގެން ކުރަންޖެހޭ އެންމެހާ މަސައްކަތްތައް ކަމާބެހޭ ފަރާތްތަކާ ގުޅިގެން ކުރުން.\n3- ސޯޝަލް ސަރވިސްގެ ދާއިރާއިން އަތޮޅުގައި ހިންގާ ތަފާތު ޕްރޮގްރާމްތަކުގައި ބައިވެރިވުމާއި، އާންމު ހޭލުންތެރިކަން އިތުރު ކުރުމަށް މަސައްކަތްކުރުން.\n4- އެފް.ސީ.އެސް.ސީ އަށް ހުށަހެޅޭ މައްސަލަތަކާ ގުޅިގެން، އަތޮޅުތެރެއަށް ކުރަންޖެހޭ ދަތުރުތައް ކުރުމާއި، އަދި ގޭގެއަށް ޒިޔާރަތް ކޮށްގެން މައްސަލަތަކުގެ ޙާލަތު ދެނެގަތުން.\n5- އެފް.ސީ.އެސް.ސީ އަށް ހުށަހެޅޭ މައްސަލަތަކުގެ ރެކޯޑުތައް ގަވާއިދުން ބެލެހެއްޓުމާއެކު، ރިޕޯޓްތައް ތައްޔާރުކޮށް ކަމާބެހޭ ފަރާތްތަކަށް ފޮނުވުން.\n6- ކޯޓުތަކުގައި ހިންގާ ކުޑަކުދިންނާ ބެހޭ މައްސަލަތަކުގެ ޝަރީޢަތުގެ އަޑުއެހުންތަކަށާއި، ކޭސް ކޮންފަރެންސްތަކުގައި ބައިވެރިވެ ހަމަޖެހިފައިވާ އުސޫލުތަކާ އެއްގޮތަށް އަމަލުކުރުން.\n7- މިނިސްޓްރީއާއި، ޑިޕާޓްމަންޓާ ގުޅިގެން ހިންގަންޖެހޭ އެންމެހާ ޕްރޮގްރާމްތަކާއި ޙަރަކާތްތައް އަތޮޅުތަކުގައި ހިންގުން.\nސިވިލް ސަރވިސްގެ ވަޒީފާއަށް އެދޭ ފޯމު.\nލިބިފައިވާ ތަޢުލީމީ ސެޓުފިކެޓުތަކުގެ ކޮޕީ (އެކްރެޑިޓް ކޮށްފައިވާ) އެކްރެޑިޓް ނުކުރާ ސެޓުފިކެޓު ހުށަހެޅިނަމަވެސް ބާޠިލުވާނެއެވެ.\nދިވެހިރައްޔިތެއްކަން އަންގައިދޭ ކާޑުގެ ކިޔަން އެނގޭވަރުގެ ސާފު) ކޮޕީ.\nވަޒީފާއެއްގައި އުޅޭނަމަ އެތަނެއްގެ އިއުތިރާޒެއްނެތްކަމުގެ ލިޔުން.\n2016 ޖޫން 28 ވާ އަންގާރަ ދުވަހުގެ 13:30 ގެ ކުރިން މިނިސްޓްރީ އޮފް ލޯ އެންޑް ޖެންޑަރ (ބިއްލޫރިޖެހިގެ، މަޖީދީމަގު) ނުވަތަ ށ. އަތޮޅު ފެމިލީ އެންޑް ޗިލްޑްރަން ސަރވިސް ސެންޓަރަށް ހުށަހެޅުން.\nމި މަޤާމުތަކަށް އެދިފައިވާ ފަރާތްތަކުގެ ތެރެއިން ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން އޮންނާނީ މި އިޢުލާނުގެ މުއްދަތު ހަމަވާތާ އެއްމަސްދުވަހުގެ ތެރޭގައި (ބަންދުދުވަސްތައް ނުހިމަނައި) އެވެ. އިންޓަރވިއު އޮންނާނީ މިނިސްޓްރީ އޮފް ލޯ އެންޑް ޖެންޑަރ (ބިއްލޫރިޖެހިގެ، މަޖީދީމަގު) ގައެވެ.\n- ފެމެލީ އެންޑް ޗިލްޑްރަން ސަރވިސް ސެންޓަރުތަކުގައި މަސައްކަތްކުރާ މުވައްޒަފުން އެއް ސެންޓަރުން އަނެއް ސެންޓަރަށް ބަދަލު ކުރުމުގެ އުސޫލުގެ ދަށުން ފަންނީ މުވައްޒަފުން ވަކި މުއްދަތަކަށް އެހެން އަތޮޅުތަކުގެ ސެންޓަރުތަކުގައި މަސައްތްކުރަންޖެހޭނެއެވެ.\n- އަތޮޅުތެރޭގެ ސެންޓަރުތަކަށް ނެގޭ ހިންގުމާ ހަވާލުވެ ހުންނަ "މެނޭޖަރ" އަދި ފަންނީ މުވައްޒަފުން މަސައްކަތަށް އަހުލުވެރިކުމުގެ އުސޫލުގެ ދަށުން ދެވޭ ތަމްރީނުތައް މަސައްކަތަށް ނުކުންނަތާ 1 މަސްދުވަހުގެ ތެރޭގައި މިނިސްޓްރީއާއި އަތޮޅުގައި ޤާއިމު ކުރެވިފައިވާ ސެންޓަރުތަކުން ދެވޭނެއެވެ. އަދި މިނިސްޓްރީން ތަންރީނު ދޭ މުއްދަތުގައި މާލޭގައި ހުރުމުގެ ހުރިހާ ޚަރަދެއް މިނިސްޓްރީން ހަމަޖައްސައިދޭނެއެވެ.\nމަޢުލޫމާތު ސާފުކުރައްވަން ގުޅުއްވާނެ ނަންބަރަކީ 3027528/ 3027524 އެވެ.\nޕަބްލިޝްކުރި ތާރީޚު: 15 ޖޫން 2016\nސުންގަޑި: 28 ޖޫން 2016 1330\n- ސިވިލް ސަރވިސްގެ ވަޒީފާއަށް ކުރިމަތިލުމަށް އެދޭ ފޯމް\n- އެޕްލިކޭޝަންއާއެކު ހުށައަޅާ ތަކެތި ނޯޓްކުރާ ފޯމް


އަންނަ ޖުލައިމަސް ނިމުމުގެ ކުރިން ފުވައްމުލަކުގެ ބަހުގެ ޚިދުމަތްގެނެވޭ އާބަސްތައް ބޭނުންކުރަން ފެށޭނެ – Mikal News\nފުވައްމުލަކު ސިޓީގެ ބަހުގެ ހިދުމަތައް ގެންނަ އާ ބަސްތައް ޖުލައި މަސްނިމުމުގެ ކުރިން ބޭނުންކުރެވެމުންދާނެ ކަމަށް ފުވައްމުލަކު ސިޓީގެ ދަތުރުފަތުރާއި ހަވާލުވެފައިވާ އެމްޓީސީސީގެ ސީއީއޯ އާދަމް އާޒިމް ވިދާޅުވެއްޖެއެވެ. އާދަމް އާޒިމް މިހެން ވިދާޅުވެފައިވަނީ ރޭ އެމްޓީސީސީގެ “ރާއްޖެ ޓްރާންސްޕޯޓް ލިންކް”ގެ ބަހުގެ ހިދުމަތް ހުޅުމާލޭ ދެވަނަ ފިޔަވަހީގަައި ފެށުމަށް ބޭއްވި ރަސްމިޔާތުގައި ވާހަކަދައްކަވަމުންނެވެ. އާޒިމް ވިދާޅުވީ، ރައީސްގެ އިރުޝާދާއިއެކު އެމްޓީސީސީން އަމާޒުހިފާފަވަނީ ރާއްޖޭގެ އެކި ސަރަހައްދުތަކުގައި ދޭ ބަހުގެ ހިދުމަތުގެ ފެންވަރު ރަނގަޅު ކުރުމަށް ކަމަށެވެ. ފުވައްމުލަކު ސިޓީގެ އިތުރުން، އައްޑޫ ސިޓީ އާއި ހައްދުންމަތީގެ އެއްގަމު ދަތުރުފަތުރަށް ބޭނުންވާ ބަސްތައް ރާއްޖެގެނެސް އެބަސްތަކުގެ ބޭނުންކުރަން ޖުލައި މަސްނިމުމުގެ ކުރިން ފެށޭނެކަމަށްވެސް އާޒިމް ވިދާޅުވިއެވެ.\nމީގެ އިތުރުން ބަހުގެ ހިދުމަތުގައި ކޭޝްކާޑު ބޭނުން ކުރެވޭނެ ނިޒާމުވެސް ވަރަށް އަވަހަށް ހަމަޖައްސާނެ ކަމުގެ ޔަގީންކަންވެސް ދެއްވި އެވެ. ޓަޗް އެންޑް ގޯ އަދި ކިއުއާރް ކޯޑުން ޓިކެޓު ކަނޑައިގެން ބަހުގެ ދަތުރުކޮށްލުމުގެ ފަސޭހަކަން މިއަހަރު ނިމުމުގެ ކުރިން ލިބިގެންދާނެ ކަމަށްވެސް އާޒިމް ރޭގެ ޖަލްސާގައި ވިދާޅުވިއެވެ. ނަމަވެސް ސީދާ އެކަން ހަމަޖެހޭނެ ތާރީހެއް ވިދާޅެއް ނުވެ އެވެ.\nއާބަސްތައް ފުވައްމުލަކަށް ގެނެސް އެބަހުގެ ޚިދުމަތް ޖުލައި މަހު ފެށޭނެކަމަށް އެމްޓީސީސީގެ ސީއީއޯ ވިދާޅުވި ނަމަވެސް، އެމުއްދަތަށް ފުވައްމުލަކުގެ ބޮޑެތި މަގުތައް ނުނިމޭނެއެވެ. އެމަގުގެ ތާރު އެޅުމުގެ މަސައްކަތް އެހިސާބުގައި ފެށިފައިވާނެ ކަަމަށް ކުރިން އެމްޓީސީސީއިން ބުނެފައިވީ ނަމަވެސް މަސައްކަތް ކުރިއަށްދާ ގޮތުން އެހާ ހިސާބަށް ތާރުގެ މަސައްކަތް ނުނިމޭނެކަމަށް ގިނަ ބަޔަކު ގަބޫލުކުރެއެވެ. އެހެންކަމުން، އާބަސްތައް ގެނައި ކަމުގައިވީ އެންމެ އެކަށީގެންވާ ގޮތުގައި އެބަހުގެ ޚިދުމަތް ދެވިދާނެކަމާއިމެދު ގިނަ ބަޔަކު ސުވާލު އުފައްދައެވެ.


37.8 Billion rufiyage budget majleehun faaskoffi - AO News\n37.8 ބިލިއަން ރުފިޔާގެ ބަޖެޓު މަޖިލީހުން ފާސްކޮށްފި\n2019 ވަނަ އަހަރުގެ ރައްޔިތުންގެ މަޖްލިސް\nއަންނަ އަހަރަށް ލަފާކުރާ 37.8 ބިލިއަން ރުފިޔާގެ ބަޖެޓް، ރައްޔިތުންގެ މަޖިލީހުން މިއަދު ފާސްކޮށްފިއެވެ.\nބަޖެޓް ފާސްކުރީ 77 މެންބަރުންގެ ވޯޓުންނެވެ.މިބަޖެޓާއި ދެކޮޅަށް މިއަދު ވޯޓު ދެއްވާފައިވާ ހަމައެކަނި މެންބަރަކީ ކާށިދޫ ދާއިރާގެ މެންބަރު ޢަބްދުﷲ ޖާބިރު އެވެ.\nސަރުކާރުގެ ފަރާތުން މަޖިލީހަށް ހުށަހެޅީ 37.5 ބިލިއަން ރުފިޔާގެ ބަޖެޓެއް ނަމަވެސް ކޮމިޓީ މަރުހަލާގައި، ސަރުކާރުގެ ޚަރަދުތަކާއި ޕީއެސްއައިޕީ މަޝްރޫތަކަށް އެބަޖެޓަށް 366 މިލިއަން ރުފިޔާ އިތުރުކުރަން ފާސްކޮށްފައިވެއެވެ.\nބަޖެޓަށް އިތުރުކުރި ޢަދަދަށް ފައިނޭންސް ހޯދުމަށް ހަމަޖެހިފައިވަނީ ޓީބިލް ވިއްކައިގެންނެވެ. އެހެންކަމުން 929 މިލިއަން ރުފިޔާގެ ޓީބިލް ވިއްކަން ޖެހޭނެ އެވެ. މި އަހަރުގެ މިހާތަނަށް ސަރުކާރުން ވަނީ3ބިލިއަންގެ ޓީބިލް ވިއްކާފަ އެވެ. ބަޖެޓަށް އިތުރު ކުރި އަދަދާއެކު، ބަޖެޓް ޑެފިސިޓް ވަނީ 5.9 ބިލިއަން ރުފިޔާއަށް އިތުރުވެފަ އެވެ. ޓީބިލްގެ އިތުރުން ޑެފިސިޓްގެ ފައިސާ ހޯދަން ޖަޕާނު މާކެޓަށް 300 މިލިއަން ޑޮލަރުގެ ސަމުރާއީ ބޮންޑެއް ވިއްކުމަށް ވެސް ސަރުކާރުން ވަނީ ނިންމަވާފަ އެވެ.\nއަންނަ އަހަރުގެ ބަޖެޓްގައިވާ ގޮތުން އާމްދަނީ އާއި ހިލޭ އެހީގެ ގޮތުގައި 29.92 ބިލިއަން ރުފިޔާ ލިބޭނެ ކަމަށް ވަނީ ލަފާކޮށްފަ އެވެ.\nއަންނަ އަހަރުގެ ބަޖެޓް ވަނީ މައިގަނޑު 8 ދާއިރާއަކަށް ބަހާލެވިފައެވެ. އޭގެ ތެރޭގައި ސިއްޙީ ޚިދުމަތް ފުޅާކުރުމަށް 4108 މިލިއަން ރުފިޔާ ކަނޑައަޅާފައިވާއިރު ބަޖެޓްގެ ބޮޑުބައެއް އިޤްތިޞާދީ އަދި ޞިނާޢީ ކަންތައްތަކަށް ޚަރަދު ކުރުމަށް ކަނޑައަޅާފައިވެއެވެ.އެއީ 7912 މިލިއަން ރުފިޔާ އެވެ. މިބަޖެޓްގައި ވަނީ 4412 މިލިއަން ރުފިޔާ ތަޢުލީމީ ކަންކަމަށް ޚަރަދު ކުރުމަށް ހިމަނާފައެވެ. މީގެ އިތުރުން އެދޮރު ޢިމާރާތް ކުރުމާއި ޖަމާޢަތުގެ ފައިދާއަށްޓަކައި 3111 މިލިއަން ރުފިޔާ ކަނޑައަޅާފައިވާއިރު އިޖްތިމާޢީ ރައްކާތެރި ކަމަށް ޚަރަދު ކުރުމަށް ހަމަޖެހިފައިވަނީ 3991 މިލިއަން ރުފިޔާއެވެ.\nތިމާވެށިރައްކާތެރި ކުރުމަށް ބަޖެޓްގައި ކަނޑައެޅިފައިވަނީ 1798 މިލިއަން ރުފިޔާއެވެ.\nމީގެ އިތުރުން ދިފާޢީ ކަންކަން ބެލެހެއްޓުމާއި ޢަދުލު އިންސާފު ޤާއިމް ކުރުމަށް 2943 މިލިއަން ރުފިޔާ ކަނޑައެޅިފައިވާއިރު ރައްޔިތުންނަށް ދެވޭ ޢާއްމު ޚިދުމަތާއި އިޖްތިމާޢީ އަދި ދީނީ ޚިދުމަތަށް 7737 މިލިއަން ރުފިޔާ ކަނޑައެޅިފައިވެއެވެ.\n2020 ވަނަ އަހަރުގެ ބަޖެޓްވެގެންދާނީ ސަރުކާރުގެ ސިޔާސަތުގެ ތެރޭ ހިމެނޭ ޖަޒީރާ ރާއްޖެ މެނިފެސްޓޯ ތަންފީޒު ކުރުމަށް މަގުފަހި ވެގެންދާނެ ތަނަވަސް ބަޖެޓަކަށެވެ.\n19 ރައްޔިތުންގެ މަޖިލިސް2020 ވަނަ އަހަރުގެ ބަޖެޓް\nމިއަދުންފެށިގެން މަޖްލިސް ޖަލްސާތަކުގައި އިދިކޮޅު މެންބަރުން ބައިވެރިވާނެ


Thinadhoo ah kulhunu Defender India ge champion team ah!\nތިނަދުއަށް ކުޅުނު ޑިފެންޑަރު އިންޑިއާގެ ޗެމްޕިއަން ޓީމަށް\nޖޯޖޯ އީވާން ކައިސެޑޯ ރޮޑްރިގޭޒް، މިދިޔަ އަހަރު ތިނަދޫ ޓީމަށް ކުޅެނީ ---\nމިދިޔަ އަހަރު، ދިވެހި ޕްރިމިއާ ލީގްގައި، ގދ. ތިނަދޫ ޓީމަށް ކުޅުނު ކޮލަމްބިއާގެ ޑިފެންޑަރު، ޖޯޖޯ އީވާން ކައިސެޑޯ ރޮޑްރިގޭޒް، އިންޑިއާގެ އައި ލީގްގެ ޗެމްޕިއަން މިނާވާ ޕަންޖާބް އެފްސީއަށް ސޮއި ކޮށްފި އެވެ.\nމިދިޔަ ސީޒަންގައި، އިންޑިއާގެ އެއް ވަނަ ލީގްގެ ޗެމްޕިއަންކަން ހޯދި، ޕަންޖާބް އެފްސީން އީވާންގެ ސޮއި ހޯދީ ސީޒަންގެ ބާކީ އޮތް ބަޔަށެވެ. އީވާން، ވަނީ މިދިޔަ އަހަރު ޕްރިމިއާ ލީގްގެ ހަތަރު ވަނަ މަގާމު ތިނަދުއަށް ހޯދައިދިނުމުގައި ރަނގަޅު ކުޅުމެއް ދައްކާފަ އެވެ.\nއޭނާ ބުނީ، އޭޝިއާގެ ފުޓްބޯޅައަށް ހޭނިލުމަށް ރާއްޖެގައި ކުޅުމަކީ އޭނާއަށް ގިނަ ފައިދާތަކެއް ލިބުނު ކަމެއް ކަމަށެވެ. ރާއްޖޭގައި ކުޅެން ފުރުސަތު ލިބުމުން ދެކުނު އޭޝިއާގެ ސަގާފަތް އޮންނަގޮތް އޭނާ އަށް އެނގިގެން ދިޔަ ކަމަށް، އީވާން، 23 ބުންޏެވެ.\n"ރާއްޖޭގައި ކުޅުމުން އަހަންނަށް ދަސްވި މި ސަރަހައްދުގެ ލައިފް ސްޓައިލަށް ފަރިތަ ވެލަން، އަދި މި ސަރަހައްދުގައި ފުޓްބޯޅަ އޮންނަ ގޮތްވެސް އަހަންނަށް ވަރަށް ގާތުން ފެނުނު ރާއްޖޭގައި ކުޅުނު އިރު،" އީވާން ބުންޏެވެ. "އެ ތަޖުރިބާއިން އަހަންނަށް އެނގޭނެ މިނާވާގައި ހޭދަ ކުރާނެ ގޮތް އަދި އެކަމުގެ ސަބަބުން އޭއެފްސީ ޗެމްޕިއަންސް ލީގް [ޕްލޭއޮފަށް] ތައްޔާރުވާއިރު އަހަންނަށް ވަރަށް ފައިދާ ވާނެ."\nއޭނާ ބުނީ، ސީޒަންގެ ބޮޑުބައެއް މިހާރު ފާއިތުވެފައި ވީނަމަވެސް، ސީޒަންގެ ބާކީ ބައިގައި އޭނާ އަށް ޕަންޖާބް އެފްސީގެ ފެންވަރު މަތި ކުރުމަށްޓަކައި އޭނާއަށް އެހީތެރި ވެވޭނެ ކަމަށާއި ޓީމުގެ ޑިފެންސް އިތުރަށް ވަރުގަދަ ކުރުމަށް އޭނާ އެހީވެދޭނެ ކަމަށެވެ.\nމިހާރު އެ ޓީމު އޮތީ އައި ލީގްގެ ތާވަލުގެ ހަ ވަނައިގަ އެވެ. އެއް ވަނައިގައި އޮތީ ޗެންނާއީ ސިޓީ އެފްސީ އެވެ.\nދެ އަހަރުތެރޭ ނަތީޖާ ނެރެވޭނެ ޓީމެއް ބިނާ ކުރާނަން\nނޭޕާލް ބަލިކޮށް ރާއްޖެ ސެމީ ފައިނަލަށް\nގައުމީ ޓީމަށް އާ ފިޓްނަސް ކޯޗެއް\nފުރަތަމަ މެޗުން ބަލިވިޔަސް ރާއްޖެއަށް އުންމީދު އެބައޮތް


Qaumee coach ah ithuru furusathhe nudheyn FAM in ninmaifi | Mihaaru\nގައުމީ ކޯޗަށް އިތުރު ފުރުސަތެއް ނުދޭން އެފްއޭއެމުން ނިންމައިފި\n21 ނޮވެމްބަރ 2017 - 16:46 17 comments\nގައުމީ ފުޓްބޯޅަ ޓީމުގެ ކޯޗު އޮސްޓްރޭލިއާގެ ޑަރެން ސްޓެވާޓުގެ ކޮންޓްރެކްޓް އާނުކުރަން އެފްއޭއެމުން ނިންމައިފި އެވެ.\nއޭނާގެ ކޮންޓްރެކްޓް އަންނަ އަހަރުގެ ފެބްރުއަރީ މަހު ހަމަވާއިރު އޭގެ ކުރިން ގައުމީ ޓީމަށް ރަސްމީ މުބާރާތެއް ނުވަތަ މެޗެއް ވެސް ނެތެވެ. އެހެންވެ އެއްގޮތުން ބަލާއިރު އޭނާގެ ވަޒީފާގެ ބޭނުމެއް މިވަގުތަށް ނެތެވެ.\nގައުމީ ޓީމަށް އެންމެ އަވަހަށް އޮތީ އޭޝިއަން ކަޕް ކޮލިފައިންގައި އަންނަ އަހަރުގެ މާޗު 27 ވަނަ ދުވަހު ބޫޓާނާ ދެކޮޅަށް ކުޅޭ މެޗެވެ. ކޮލިފައިވުމުގެ ފުރުސަތު ގެއްލިފައިވާތީ އެ މެޗުގެ މުހިއްމުކަން ވެސް ވަނީ ކުޑަވެފަ އެވެ.\nގައުމީ ޓީމުގެ އެސިސްޓަންޓް ކޯޗު އިސްމާއިލް މަހަފޫޒް (އިންމަ) މަގާމުން ވަކިވެ މާޒިޔާގެ ކޯޗުކަމާ ހަވާލުވެފައިވާތީ އެސިސްޓަންޓް ކޯޗުގެ މަގާމް ވެސް އޮތީ ހުސްވެފަ އެވެ. އެފްއޭއެމުން ބުނީ އެސިސްޓަންޓް ކޯޗެއް ހޯދުމުގެ މަސައްކަތް ގައުމީ ޓީމު ކޮމިޓީން ކުރަމުން އަންނަ ކަމަށެވެ.\nގައުމީ ޓީމަށް ވަގުތީ ކޯޗެއްގެ ގޮތުގައި މިދިޔަ އަހަރު ހަމަޖެއްސި ސްޓެވާޓަށް އެފްއޭއެމުން އެއް އަހަރުގެ ކޮންޓްރެކްޓް މި އަހަރުގެ ކުރީކޮޅު ދިނީ އޭނާ އަށް ހަވާލުކުރި ފުރަތަމަ ޓާގެޓަށް ވާސިލްވުމުންނެވެ. އެއީ ޕްލޭއޮފުގައި ލާއޮސްގެ މައްޗަށް ކުރި ހޯދައި އޭޝިއަން ކަޕް ކޮލިފައިން ގްރޫޕް ސްޓޭޖުން ޖާގަ ހޯދައިދިނުމެވެ.\nސްޓެވާޓަށް ދާއިމީ އެއްބަސްވުމެއް ދިނުމަށް އޭރު ނިންމީ އެފްއޭއެމްގެ އެކްސްކޯ އާއި ގައުމީ ޓީމުގެ ކަންތައްތައް ކުރިޔަށް ގެންދިޔުމަށް އެކުލަވާލާފައިވާ ޓެކްނިކަލް ކޮމިޓީގެ ލަފަޔާ އެކުގައި ކަމަށް ވެސް އެފްއޭއެމުން އޭރު ވަނީ ބުނެފަ އެވެ.\nގައުމީ ޓީމުގެ ކޯޗުކަމަށް ސްޓެވާޓް ދާއިމީ އެއްބަސްވުމެއްގެ ދަށުން ހަމަޖެއްސީ މައިގަނޑު ދެ ޓާގެޓެއް ހަވާލުކޮށްފަ އެވެ. އެއީ އޭޝިއަން ކަޕަށް ކޮލިފައިކޮށްދިނުމާއި ސާފް ޗެމްޕިއަންޝިޕެވެ.\nއެކަމަކު ކޮލިފައިންގައި އޭނާއާ އެކު ރާއްޖެ އަށް އެކަށީގެންވާ ނަތީޖާތަކެއް ނުނެރެވުނެވެ. ފަސް މެޗު ކުޅެފައިވާއިރު ރާއްޖެ މޮޅުވީ ބޫޓާން އަތުން އެކަންޏެވެ. ފަލަސްތީން އަތުން އަމިއްލަ ދަނޑުގައި 3-0 އިން ބަލިވިއިރު ރަށުން ބޭރުގައި މިދިޔަ ހަފުތާގައި ބަލިވީ 8-1 އިންނެވެ. މިއީ ފާއިތުވި ފަނަރަ ވަރަކަށް އަހަރަށް ބަލާއިރު ރާއްޖޭގެ ސީނިއާ ޓީމު އެންމެ ތަފާތު ބޮޑުކޮށް ބަލިވި އެއް މެޗެވެ. އޮމާން އަތުން މަސްކަޓުގައި 5-0 އިން ބަލިވިއިރު މާލޭގައި ބަލިވީ 3-1 އިންނެވެ.\nނަތީޖާތައް ދަށްވުމުގެ އިތުރުން އޭނާގެ ސިލެކްޝަނަށް ވެސް ފާޑުކިއުން ވަނީ އަމާޒުވެފަ އެވެ. އެގޮތުން ތަޖުރިބާކާރު މިޑްފީލްޑަރު މުހައްމަދު އާރިފް (ބަކާ) ފަދަ ކުޅުންތެރިންނަށް ފުރުސަތު ނުދިނުމާއި ގޯލްކީޕަރުން ނެގުމުގައި ގެންއުޅޭ އުސޫލަށް ވެސް ފާޑުކިއުން އަމާޒުވި އެވެ. މޮޅަށް ކުޅުނު ގޯލްކީޕަރު މުހައްމަދު އިމްރާން ފުރުސަތު ނުލިބި އެންމެ ފަހުން އޭނާ ވަނީ ގައުމީ ޓީމާ ދުރަށް ގޮސްފަ އެވެ. ފަހުން ވެސް އުރީދޫ ދިވެހި ޕްރިމިއާ ލީގުގައި ގިނަ މެޗުތައް ކުޅުނު ކީޕަރަކަށް ސްކޮޑުން ވެސް ފުރުސަތު ނުދީ، ޓީމަށް ނެގީ އެއްވެސް މެޗެއް ކުޅެފައިނުވާ ނިއު ރޭޑިއަންޓުގެ މުހައްމަދު ފައިސަލާއި އަބްދުﷲ ޒިޔަޒަން އެވެ.\nއޮސްޓްރޭލިއާ ގައުމީ ޓީމަށް 1992 ވަނަ އަހަރު ތިން މެޗު ކުޅެދީފައިވާ ސްޓެވާޓް ވަނީ 2013 ވަނަ އަހަރު ސިންގަޕޫރު ލީގު ކަޕް ބަލެސްޓިއާ ޚަލްސާ އަށް ކާމިޔާބުކޮށްދީފަ އެވެ. އޭގެ ކުރިން 2009-2011 އަށް ސިންގަޕޫރުގެ ގޮމްބެކް ޔުނައިޓެޑަށް ވެސް ކޯޗުކޮށްދިން އިރު އޭނާ އެންމެ ފަހުން ކޯޗުކޮށްދިނީ ސިންގަޕޫރުގެ ވުޑްލެންޑްސް ވެލިންޓަން އެފްސީ އަށެވެ. މީގެ އިތުރުން 2004-2005 އަށް ސިންގަޕޫރުގެ ގަދަބާރު ގޭލެންގް ޔުނައިޓެޑުގެ އެސިސްޓަންޓް ކޯޗަކަށް ވެސް މަސައްކަތްކުރި އެވެ.


ދީނުގައި ފިޤުހުވެރިވުމުގެ މާތްކަން – DhiSalafiyyah\n09/11/2016 އެހެނިހެން, ފިޤުހާއި އޭގެ ޢިލްމުތައްއަލްއަޚް އަބޫ ޢަބްދިﷲ ޢަލީ ޝައްމާޚް\nحمدހުރީعالمތައް ހައްދަވާ ﷲ އަށެވެ. صلواتތާއި سلام ލެއްވުންއެދި دعاކުރަނީ އަހަރުމެންގެ ނަބިއްޔާ محمد ގެފާނަށާ އެކަލޭގެފާނުގެ އާލުންނާ އަދި أصحابންނާ އަދި އެބޭކަލުންނަށް ހެޔޮގޮތުގައި قيامة އާހަމަޔަށް تبعވީ تابعينނަށެވެ.\nއެއަށްފަހު ދަންނައެވެ. ފަހެ ދީނުގައި ފިޤުހުވެރިވުމީ އެންމެ ހެޔޮ އަމަލުތަކުގެ ތެރެއިން ވާކަމެކެވެ. އަދި އެއީ ހެޔޮކަމުގެ ޢަލާމާތެކެވެ.\nނަބިއްޔާ ﷺ ޙަދީޘް ކުރެއްވިއެވެ.\n((مَنْ يُرِدْ اللَّهُ بِهِ خَيْرًا يُفَقِّهْهُ فِي الدِّينِ…)) [ رواه البخاري]\nމާނައީ” ﷲ تعالى މީހަކަށް ހެޔޮގޮތް އިރާދަކުރައްވާނަމަ، އެމީހާ އެކަލާނގެ ދީނުގައި ފިޤުހުވެރި ކުރައްވައެވެ”\nއެއީ ދީނުގައި ފިޤުހު ވެރިވުމުގެ ސަބަބުން ހެޔޮއަމަލުތައް އެއެއްޗެއްގެ މައްޗަށް ބިނާވާ ފައިދާދެނިވި ޢިލްމު ޙާޞިލުވެގެން ދެއެވެ.\nﷲ تعالى وحي ކުރެއްވިއެވެ.\n(هُوَ الَّذِي أَرْسَلَ رَسُولَهُ بِالْهُدَىٰ وَدِينِ الْحَقِّ) [سورة الفتح /28]\nމާނައީ ” އެކަލާނގެއީ، ތެދުމަގާއި، حق دين އާއިގެން އެކަލާނގެ رسول އާ ފޮނުއްވި ރަސްކަލާނގެއެވެ”\nމިއާޔަތުގައި މިވާ ތެދުމަގަކީ : ފައިދާދެނިވި ޢިލްމެވެ. އަދި حق دين އަކީ: ހެޔޮޢަމަލެވެ.\nއަދި ހަމަކަށަވަރުން ﷲ ތަޢާލާވަނީ އެކަލާނގެ ޙަޟްރަތުން علم އިތުރުކޮށްދެއްވުންއެދި ދެންނެވުމަށް އެއިލާހުގެ ނަބިއްޔާﷺ އަށް އަމުރު ކުރައްވާފައެވެ. މިގޮތުން وحي ކުރެއްވެވިއެވެ.\n“وَقُل رَّبِّ زِدْنِي عِلْمًا.”(سورة طه /114)\nމާނައީ:”އަދި ކަލޭގެފާނު ވިދާޅުވާށެވެ! އަޅުގެ ވެރިރައްބެވެ! މިއަޅާއަށް علم އިތުރުކޮށްދެއްވާނދޭވެ.”\nحافظ ابن حجر (رحمه الله) ވިދާޅުވިއެވެ.\n“އަދި ﷲ تعالى ގެ ވަހީބަސްފުޅު .”وَقُل رَّبِّ زِدْنِي عِلْمًا.”(سورة طه /114) ޢިލްމުގެ މާތްކަމަށް ސާފުކޮށް ދަލީލުކޮށްދެއެވެ. އެހެނީ ﷲ تعالى ޢިލްމު ފިޔަވައި އެހެން އެއްވެސް އެއްޗަކުން އިތުރުކޮށްދެއްވުން އެދި ދެންނެވުމަށް އެކަލާނގެ ނަބިއްޔާއަށް އަމުރު ނުކުރައްވައެވެ. “ޝައިޚުގެ ބަސްކޮޅު ނިމުނީ\nއަދި ހަމަކަށަވަރުން ނަބިއްޔާ ﷺ ފައިދާދެނިވި ޢިލްމު އުނގެނޭ މަޖުލިސްތަކަށް (ސުވަރުގޭގެ ބަގީޗާއެއް)ގެ ނަމުން ނަން ދެއްވިއެވެ. އަދި ޢިލްމުވެރިންނަކީ ނަބީބޭކަލުންގެ ވާރުތަވެރިންކަމުގައި ޚަބަރުދެއްވިއެވެ.\nއެއްވެސް ޝައްކެއް ނެތް ގޮތުގައި އިންސާނާ ކޮންމެވެސް ކަމެއް ކުރުމަށް އަވަސްވެގަންނަހިނދު ކޮންމެހެންވެސް އެކަމެއް އެންމެ ޞައްހަގޮތަށް ކުރާނެ މަގު ދެނެގަންނަން ޖެހެއެވެ. އެއީ އެކުރި ޢަމަލަކީ ޞައްޙަޢަމަލަކަށް ހެދުމަށްޓަކައެވެ. އަދި އެޢަމަލުގެ ފަހަތުގައިވާ އެދެވިގެންވާ ނަތީޖާއަށް ވާޞިލު ވުމަށްޓަކައެވެ. މިގޮތަށް ކަންހުރިއިރު އިންސާނާ އޭނާ ހެއްދެވިފަރާތަށް އަޅުކަންކުރުމަށް އަވަސްވެގަންނަހިނދު އަދި އެ ކަމެއްގެ މައްޗަށް އެނާ ނަރަކައިން މުއްތިވުމާ އަދި ސުވަރުގެ ވަނުން ހުއްޓިފައިވާކަން(އަޅުކަން)- އެކަން ކުރުމަށް ޢިލްމަކާނުލައި އަވަސްވެގަންނާނީ ކިހިނަކުން ހެއެޔެވެ؟\nދެން ޢިލްމާއި ޢަމަލުގެ އެބައެއްގެ ކިބައިގައިވާ ނިސްބަތުން ތިން ބަޔަކަން މީސްތަކުން ބެހިގެން ދިޔައެވެ.\nފުރަތަމަ ބަޔަކީ: ޢިލްމާއި ހެޔޮޢަމަލު އެއްކުރިމީހުންނެވެ. ފަހެ އެބައިމީހުންނަށް ﷲ تعالى ނަބިއްޔުންނާ ޞިއްދީޤުންނާ ޝަހީދުންނާ ޞާލިހުންފަދަ ނިޢުމަތް ދެއްވި މީހުންގެ މަގަށް މަގު ދައްކަވައިފިއެވެ. އަދި އެ ނިޢުމަތް ދެއްވިމީހުންނީ އެކުގައިވާނޭ ރަފީޤުންގެގޮތުގައި ހެޔޮވެގެންވާ ބައެކެވެ.\nދެވަނަ ބަޔަކީ: ފައިދާދެނިވި ޢިލްމު އުނގެނުމަށްފަހު އެ ޢިލްމަށް ޢަމަލު ނުކުޅަމީހުންނެވެ، މިބައިމީހުންނަކީ އެބައެއްގެ މައްޗަށް ﷲ تعالى ކޯފާޙައްޤުވީ މީހުންކަމުގައިވި ޔަހޫދީންނާ އެމީހުން ހިނގި މަގުން ހިނގި މީހުންނެވެ.\nތިންވަނަ ބަޔަކީ: އެއްވެސް ޢިލްމަކާއި ނުލާ ޢަމަލުކުރި މީހުންނެވެ. މިބައިމީހުންނީ މަގުފުރެދިފައިވި ނަޞާރާއިންނާ އެމީހުން ހިނގި މަގުގައި ހިނގި މީހުނެވެ.\nއަދި މިހުރިހާ ފިރުޤާއެއްގެ ވާހަކަ އަޅުގަނޑުމެން ނަމާދުގެ ކޮންމެ ރަކުޢަތެއްގައި ކިޔަވާ فاتحة ސޫރަތުގެ ﷲ تعالى ގެ މިވަޙީ ބަސްފުޅުގައި ޝާމިލުވެފައިވެއެވެ.\nاهْدِنَا الصِّرَاطَ الْمُسْتَقِيمَ ﴿٦﴾ صِرَاطَ الَّذِينَ أَنْعَمْتَ عَلَيْهِمْ غَيْرِ الْمَغْضُوبِ عَلَيْهِمْ وَلَا الضَّالِّينَ ﴿٧﴾ (سورة الفاتحة /6,7)\nމާނައީ:” އަޅަމެންނަށް، ސީދާވެގެންވާ ތެދުމަގަށް މަގު ދައްކަވާނދޭވެ.  (އެއީ) އެއުރެންނަށް އިބަރަސްކަލާނގެ نعمة ދެއްވި މީހުންގެ މަގެވެ. އެއުރެންގެ މައްޗަށް ކޯފާލައްވާފައިވާ މީހުންގެ މަގެއްނޫނެވެ. އަދި މަގުފުރެދިފައިވާ މީހުންގެ މަގެއްވެސް ނުމެނޫންމެއެވެ. ”\nއިމާމު މުޙައްމަދު ބިން ޢަބްދުލް ވައްޙާބް رحمه الله ވިދާޅުވިއެވެ:\n“ފަހެ ﷲ تعالى ގެ ވަޙީބަސްފުޅު : (غَيْرِ الْمَغْضُوبِ عَلَيْهِمْ وَلَا الضَّالِّينَ) ” އެއުރެންގެ މައްޗަށް ކޯފާލައްވާފައިވާ މީހުންގެ މަގެއްނޫނެވެ. އަދި މަގުފުރެދިފައިވާ މީހުންގެ މަގެއްވެސް ނުމެނޫންމެއެވެ”\nކޯފާލެއވިގެންވީ މީހުންނީ : އެބައިމީހުން އުނގެނުނު ޢިލްމަށް ޢަމަލުނުކުރި ޢިލްމުވެރިންނެވެ. އަދި މަގުފުރެދުނު މީހުންނީ: ޢިލްމެއް ނެތި ޢަމަލުކުރި މީހުންނެވެ”\nފަހެ ފުރަތަމަ ޞިފައަކީ : ޔަހޫދީންގެ ސިފައެކެވެ. ދެވަނައީ: ނަޞާރާއިންގެ ސިފައެކެވެ.\nމީސްތަކުންގެ ތެރެއިން ގިނަމީހުންނަށް ތަފްސީރުތަކުން ކޯފާލެއްވުނު މީހުންނީ ޔަހޫދީންކަމަށް އަދި މަގުފުރެދުނު މީހުންނީ ނަޞާރާއިންކަމަށް ފެންނަހިދު ޖާހިލުމީހާ އެ ދެ ސިފައަކީ އެދެބައިމީހުންނަށް ޚާއްސަ ދެ ސިފަކަމުގައި ހީކުރެއެވެ. އަދި އެ ޖާހިލުމީހާގެ މައްޗަށް އޭނާގެ ވެރި ރައްބު މިދުޢާއިން ދުޢާކުރުމަށް ފަރުޟު ކުރެއްވުމުން ކިޔަވާހިނދުގައިވެސްމެއެވެ. އަދި އޭނާގެ ރައްބުގެ ޙަޟްރަތުން އިސްވެ ދިޔަ ދެސިފަ ލިބިގަތް މީހުންގެ މަގުން ރައްކާތެރި ކޮށްދެއްވުންއެދި ދަންނަވާހިނދުގައިވެސްމެއެވެ.\nﷲ تعالى ގެ ހުސްޠާހިރުވަންތަކަމާއެވެ!! އަބަދުމެ މި ދުޢާކިޔުން ﷲ تعالى އޭނާގެ މައްޗަށް ފަރުޟުކުރައްވާ، އޭނާއަށް އެދުޢާ ޚިޔާރުކޮށްދެއްވާ އަދި ދަސްކޮށްދެއްވީ އޭގައި އޭނާ ރައްކާތެރިވަންޖެހޭ ކަމެއް ނުވާނަމަ ކީއްވެގެން ހެއްޔެވެ؟\nއަދި އޭނާ ރައްކާތެރިވަންޖެހޭ ކަމެއް މިދުޢާގައި ނުވާކަމަށް އޭނާ ހީކުރުމީ ﷲ ތަޢާލާއާއި މެދު ނުބައި ހީކުރުންކަމެއް އޭނާއަކަން ތަސައްވަރެއްނުކުރެވެއެވެ.


Apollo office ge bodu vakkamaa gulhigen meehaku adhi hayyareh nukurey | Mihaaru\nއެޕޯލޯ ހޯލްޑިންގްސްގެ ތިޖޫރިތައް ފަޅާލައި ފައިސާތައް ވަގަށް ގެންގޮސްފައި-- ފޮޓޯ: އެޕޯލޯ\nއެޕޯލޯ އޮފީހުގެ ވައްކަމާ ގުޅިގެން މީހަކު ހައްޔަރެއް އަދި ނުކުރޭ\n15 އެޕްރީލް 2020 - 13:172comments\nފުލުހުންގެ މީޑިއާ އޮފިޝަލަކު ވިދާޅުވީ މިދިޔަ އާދިއްތަ ދުވަހުގެ ރޭ ކުރި ބޮޑު ވައްކަމާ ގުޅިގެން އަދި މީހަކު ހައްޔަރުނުކުރާ ކަމަށެވެ. ނަމަވެސް މައްސަލަ ތަހުގީގުކުރަމުން އަންނަ ކަމަށް ވިދާޅުވި އެވެ.\nމާފަންނު ކޫލް ރައިޑް ފިހާރަ ކުރިމަތިން މެރިންވިލާގެ ދެވަނަ ބުރީގައި ހުންނަ އެޕޯލޯ އޮފީހުން ވައްކަން ކުރީ ރޭގަނޑު 11:45 އާއި ފަތިހު 4:30 ދެމެދެވެ. ވައްކަން ކުރީ، ސީސީޓީވީތަކުގައި ޓޭޕް އެޅުމަށް ފަހު ކަމަށް އެ ކުންފުނިން ބުންޏެވެ.\nކޮންސްޓްރަކްޝަން ސާމާނާއި ހާޑްވެއާ ސާމާނު އެތެރެކުރާ އެޕޯލޯ ކުންފުނިން ކުރިން ބުނީ އެ ތަނުގެ ހެޑް އޮފީހަށް ވަގުން ވަދެ ފަސް ތިޖޫރި ހަލާކުކޮށް އޭގައި ހުރި ފައިސާ ގެންގޮސްފައިވާ ކަމަށެވެ. އޭގެ ތެރޭގައި ހިމެނެނީ 1.7 މިލިއަން ރުފިޔާ އާއި 2،200 ޑޮލަރު (33،924ރ.) އެވެ.\nކޭއެސްޖޭ އޯވަސީސް ޕްރައިވެޓް ލިމިޓެޑްގެ 1.9 މިލިއަން ރުފިޔާ ވަގަށް ނެގި މައްސަލައިގައި ވެސް ލަންކާގެ ފިރިހެނެއް މިިދިޔަ އާދިއްތަ ދުވަހު ހައްޔަރުކޮށްފައި ވެ އެވެ. ފުލުހުން ބުނީ، އެއީ ރިސޯޓެއްގައި މަސައްކަތް ކުރާ އަމިއްލަ ކުންފުންޏެއްގެ މުވައްޒަފުންތަކަކަށް މުސާރައިގެ ގޮތުގައި ދޭންޖެހޭ ފައިސާ ކަމަށެވެ. އެ މީހާއާ ފައިސާތައް ހަވާލުކުރީ ރިސޯޓަށް ގެންދިއުމަށެވެ.\nއިތުރު ލިޔުންތައް ފުލުހުން ވައްކަމާއި ފޭރުން


vnews - Kureege Filmee Thari Hajja Maruvehjje\nކުރީގެ ފިލްމީ ތަރި ހައްޖަ މަރުވެއްޖެ\nބަތަލާ ހަދީޖާ މުހައްމަދު (ބޮޑު ހައްޖަ): ހައްޖަ ވަނީ ރޭ މަރުވެފައި --\nއޮފީސްތަކުގެ ޑްރާމާ މުބާރާތުން މުނިފޫހިފިލުވުމުގެ ދާއިރާއަށް ނިކުތް ބަތަލާ ހަދީޖާ މުހައްމަދު (ބޮޑު ހައްޖަ) މަރުވެއްޖެއެވެ.\nހައްޖަ މަރުވެފައިވަނީ ރޭގެ ވަގުތެއްގައި އިންޑިއާގައެވެ. ހައްޖަ މަރުވީ ލިވަރ ޓްރާންސްޕްލާންޓް ހެދުމަށް ފަހު ދިމާވި އިތުރު މައްސަލަތަކަކާއި ގުޅިގެން އިންޑިއާގެ އަމްރީތާ ހޮސްޕިޓަލްގައި ފަރުވާ ދެމުންދަނިކޮށެވެ.\nހައްޖަގެ އާއިލާ މީހަކު ބުނީ ލިވަރ ޓްރާންސްޕްލާންޓް ހެދިފަހުން އިންފެކްޝަން އުފެދުމުގެ ސަބަބުން ހޮސްޕިޓަލްގައި ހައްޖައަށް ފަރުވާ ދެމުންދާތާ މިހާރު3މަސްދުވަސްވެފައިވާކަމަށެވެ.\nލިވަރ ޓްރާންސްޕްލާންޓް ހަދަން ޖެހުނީ ހައްޖައަށް 2002 ވަނަ އަހަރު ޖެހުނު ހަމުގެ ބައްޔަކާއި ގުޅިގެން ޑޮކްޓަރުން ދިން ބޭސްތަކެއް ކެއުމާއި ގުޅިގެންނެވެ. ފަހުން ހެދި ޓެސްޓްތަަކުން އެއީ ބައްޔާއި ނުގުޅޭ ބޭސްތަކެއް ވަނީ އެނގިފައެވެ. އެކަމާއި ގުޅިގެން ދިމާވި ސިއްހީ އެތައް މައްސަލަތަކެއްގައި ވޭންހުރި ދުވަސްތަކެއް ހައްޖަ ވަނީ ހޭދަކޮށްފައެވެ.\nއެޓޯލް ހައްޖަގެ ނަމުން ދިވެހިންގެ ތެރޭގައި މަޝްހޫރުވެގެންދިޔަ ހަދީޖާ މުހައްމަދު ވަނީ އޮފީސްތަކުގެ ޓެލެޑްރާމާ މުބާރާތުގައި ފެނިގެންދިޔަ އެންމެ މޮޅެތި ޑްރާމާތަކުގައި މުހިންމު ރޯލްތަކެއް އަދާކޮށްފައެެވެ. ހައްޖަ އަދާކުރި ރޯލްތަކަށް ރަންވަނަތައްވެސް އެ މުބާރާތުން ލިބިފައިވެއެވެ.\nފަހުން ހައްޖަ ވަނީ ބައެއް ލަވަތައްވެސް ކުޅެފައެވެ. އެލަވަތައްވެސް އާންމުންގެ ތެރޭގައި ބޮޑު މަގުބޫލުކަމެއް ހޯދާފައިވެއެވެ.


SunOnline:4airport eh alhan kuri iulaanu ge mudhathu ithuru kohffi\nހަތަރު އެއާޕޯޓު އަޅަން ކުރި އިއުލާނުގެ މުއްދަތު އިތުރުކޮށްފި\nއައިޝަތު ފަރީޙާ 26 Feb 2021, 13:56\nމާފަރު އެއާޕޯޓް-- ފޮޓޯ: މޯލްޑިވިއަން\nބ. ތުޅާދޫ އާއި ށ. ބިލަތްފަހި އަދި ތ.ވިލިފުއްޓާއި ހދ. މަކުނުދޫގައި އެއާޕޯޓު އެޅުމުގެ މަސައްކަތް ކުރުމަށް ޝައުގުވެރިވާ ފަރާތްތަކަށް އެކްސްޕްރެޝަން އޮފް އިންޓްރެސްޓު ހުށަހެޅުމުގެ ފުރުސަތު އިތުރުކޮށް އަލުން އިއުލާނު ކޮށްފިއެވެ.\nފިނޭންސް މިނިސްޓްރީ އިން އިއްޔެ ކުރި އިއުލާނުގައި ބުނީ މި ހަތަރު ރަށުގައި އެއާޕޯޓު ތަރައްގީ ކޮށްދޭނެ ބަޔަކު ހޯދުމަށް 11 ފެބްރުއަރީގައި ކުރި އިއުލާނުގެ މުއްދަތު އިތުރުކޮށް އަލުން އިއުލާނު ކުރާ ކަމަށެވެ.\nމި މަސައްކަތާ ގުޅޭ ޓާމްސް އޮފް ރިފަރެންސް 31 ޖެނުއަރީ އިން ފެށިގެން ފިނޭންސް މިނިސްޓްރީގެ ވެބްސައިޓުން ލިބެން ހުންނާނެ ކަމަށް އިއުލާނުގައި ބުނެފައި ވެއެވެ. އަދި އީއޯއައި ހުށަހަޅާ ފަރާތްތަކުގެ ތެރެއިން ޝަރުތު ހަމަވާ ފަރާތްތަކަށް ޕްރޮޕޯސަލް ހުށަހެޅުމުގެ ފުރުސަތު ދޭނެ ކަމަށްވެސް ފިނޭންސް އިން ބުންޏެވެ.\nއެގޮތުން އެކްސްޕްރެޝަން އޮފް އިންޓްރެސްޓު ހުށަހެޅުމުގެ ފުރުސަތު މާޗު މަހުގެ 1 ވަނަ ދުވަހުގެ ނިޔަލަށް އޮންނާނެ ކަމަށް ބުނެފައި ވެއެވެ.\nފިނޭންސް އިން ބުނީ ޝޯޓް ލިސްޓް ކުރެވޭ ފަރާތްތަކުން ޕްރޮޕޯސަލް ހުށަހެޅުމުގެ ކުރިން ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ގަވައިދާއި ފޮރިން ޑައިރެކްޓް އިންވެސްޓްމަންޓް ޕޮލިސީ ސިޔާސަތުތަކުގެ ދަށުން ރަޖިސްޓްރީވުމަށް ކަނޑައަޅާފައިވާ ޝަރުތުތައް ފުރިހަމަވާ ކަން ޔަގީން ކުރަން ޖެހޭނެ ކަމަށެވެ.\nހަތަރު ރަށެއްގައި އެއާޕޯޓު އެޅުމަށް ޝައުގުވެރިކަން ފާޅުކުރުމުގެ ފުރުސަތު ހުޅުވާލާފައިވާއިރު މިހާރުވެސް ގދ. ފަރެސްމާތޮޑާ އެއާޕޯޓު ތަރައްގީ ކުރުމުގެ މަސައްކަތް އެމްޓީސީސީ އާއި ހަވާލުކޮށްގެން ކުރިއަށް އެބަގެންދެއެވެ. ހއ. ހޯރަފުށީ އެއާޕޯޓު ނިންމައި މިދިޔަ އަހަރުގެ ފަހުކޮޅު ބޭނުން ކުރަން ފަށާފައިވާއިރު، ޅ މަޑިވަރުގައި އަމިއްލަ ފަރާތަކުން ތަރައްގީ ކުރި އެއާޕޯޓުގެެ މަސައްކަތް މިހާރު ވަނީ ގާތްގަނޑަކަށް ނިމިފަ އެވެ.\nސަރުކާރުގެ ސިޔާސަތަކީ މީހުން ދިރިއުޅޭ ރަށުން ފުރައިގެން 30 މިނެޓުން ދެވޭ ސަރަހައްދުތަކުގައި ވައިގެ ބަނދަރު ގާއިމް ކުރުމެވެ. ރާއްޖޭގައި މިހާރުވެސް 14 ޑޮމެސްޓިކް އެއާޕޯޓާއި ތިން ބައިނަލް އަގުވާމީ އެއާޕޯޓު ހިންގަ އެވެ.\nބ. ތުޅާދޫގައި އެއާޕޯޓެއް އަޅަން ނިންމި އިރު އެއަތޮޅު ދަރަވަންދޫ އެއާޕޯޓަކީ ރާއްޖޭގެ އެންމެ ބާރުބޮޑު ޑޮމެސްޓިކް އެއާޕޯޓެވެ. ހދ މަކުނުދޫ އަކީ އެކަހެރިކޮށް އޮންނަ ރަށަކަށް ވާއިރު އެރަށަށް ވައިގެ މަގުން ދެވޭނެ އިންތިޒާމު ހަމަޖެއްސުމަކީ ކޮންމެ ސަރުކާރަކުންވެސް ވަމުން އަންނަ ވައުދެކެވެ. ށ. ފުނަދޫގައި އެއާޕޯޓެއް ހިންގާއިރު ތ. ތިމަރަފުށީގައިވެސް އެއާޕޯޓެއް އޮވެ އެވެ.\nހދ ހަނިމާދޫޫ އިންޓަނޭޝަނަލް އެއާޕޯޓު ތަރައްގީ ކުރުމުގެ މަސައްކަތްވެސް މިއަހަރު ފަށާނެ ކަމަށް ސަރުކާރުން ވަނީ ބުނެފަ އެވެ. އެ މަސައްކަތް ކުރިއަށް ގެންދަން ނިިންމާފައި ވަނީ އިންޑިއާ ސަރުކާރުގެ އެހީތެރިކަމާ އެކު އެވެ.\nމުސްތަގުބަލުގައި ބީއެމްއެލްގެ ހިދުމަތްތަކަށް ބުރުނާރާނެ


ހައިކޯޓުން މައްސަލަތައް ބަލައިގަންނާނީ ކޮން ގަޑިއެއްގައި؟\nރަސްމީ ކޮންމެ ދުވަހެއްގެ، ހެނދުނު 8:00 ން ފެށިގެން، 13:00 އަށް މައްސަލަތައް ބަލައިގަންނާނެއެވެ.\nދިވެހިޖުމްހޫރިއްޔާގެ ޤާނޫނުއަސާސީގެ 141 ވަނަ މާއްދާގެ (ހ) ގައި ބަޔާންކޮށްފައިވަނީ [ޢަދުލު އިންސާފު ޤާއިމުކުރުމުގެ އެންމެހައި ބާރުތައް ލިބިގެންވަނީ ސުޕްރީމްކޯޓަށާއި، ހައިކޯޓަށާއި، އަދި ޤާނޫނަކުން ކަނޑައަޅާފައިވާ ދަށުކޯޓުތަކަށެވެ] މިފަދައިންނެވެ. ހައިކޯޓު އެކުލެވިގެންވަނީ ޤާނޫނުގައި ކަނޑައަޅާ ޢަދަދެއްގެ ފަނޑިޔާރުންގެ މައްޗަށް ކަމަށް ޤާނޫނު އަސާސީގެ 146 ވަނަ މާއްދާގެ (ހ) ގައި ބުނެފައިވެއެވެ. ޤާނޫނު ނަންބަރު 22/2010 (ދިވެހިރާއްޖޭގެ ކޯޓުތަކުގެ ޤާނޫނު) ގެ 27 ވަނަ މާއްދާގައި ހައިކޯޓު އެކުލެވިގެންވަނީ ހައިކޯޓުގެ އިސް ފަނޑިޔާރުގެ އިތުރުން ހައިކޯޓަށް ޢައްޔަންކުރެވޭ 8 (އަށެއް) ފަނޑިޔާރުންނާއެކު ޖުމްލަ9(ނުވައެއް) ފަނޑިޔާރުންގެ މައްޗަށް ކަމަށް ބަޔާންކޮށްފައިވެއެވެ. ހައިކޯޓަކީ ދަށު ކޯޓުތަކުން ނިންމާ އެންމެހައި ނިންމުންތައް އިސްތިއުނާފުކުރެވޭ ކޯޓެވެ. ހަމައެހެންމެ ޤާނޫނަކުން އިސްތިސްނާ ނުކުރާހާހިނދަކު، ދަށު ކޯޓުތަކާއި ޓްރައިބިއުނަލްތަކުން ނިންމާ އެންމެހައި ނިންމުންތައް އިސްތިއުނާފުކުރާނީ ހައިކޯޓުގައެވެ. ހައިކޯޓުން މައްސަލަތައް ބަލާ ނިންމާނީ އޮނަހިރި ޢަދަދެއްގެ މައްޗަށް އެކުލެވޭ ފަނޑިޔާރުން މަޖްލިހަކުންނެވެ.\nހައިކޯޓަށް ފަނޑިޔާރުން ޢައްޔަންކުރަނީ ކޮންފަރާތަކުން؟\nހައިކޯޓަށް ފަނޑިޔާރުން ޢައްޔަންކުރާނީ ޖުޑީޝަލް ސަރވިސް ކޮމިޝަންގެ ފަރާތުންނެވެ.\nހައިކޯޓަށް ޢައްޔަންކުރެވޭ ފަނޑިޔާރުންގައި ހުންނަންޖެހޭ ވަކި ޝަރުޠުތަކެއްވޭތަ؟\nފަނޑިޔާރުކަމުގެ މަޤާމަށް ޢައްޔަންކުރާނީ ފަނޑިޔާރުކަމުގެ މަޤާމަށް ބޭނުންވާވަރަށް ތަޢުލީމާއި ތަޖުރިބާ ލިބިފައިވާ، އަޚުލާޤު ރަގަޅު، ފަނޑިޔާރުކަމުގެ މަސްއޫލިއްޔަތު އުފުލޭފަދަ ޤާބިލު މީހުންނެވެ. މިފަދަ މީހުން ކަނޑައެޅުމުގައި އަންނަނިވި ޝަރުޠުތައް ފުރިހަމަވޭތޯ ބަލާނެއެވެ. (1) ފަނޑިޔާރުކަމުގައި ނުވަތަ ޤާނޫނީ ވަކީލުކަމުގައި ނުވަތަ މި ދެކަމުގައި މަދުވެގެން5އަހަރުދުވަހު އުޅެ ތަޖުރިބާ ލިބިފައިވުން. (2) އިސްލާމީ ޝަރީޢަތް ނުވަތަ ޤާނޫނީ ދާއިރާއިން ތަޢުލީމް ލިބިފައިވުން. (3) ސުންނަތް ޖަމާޢަތުގެ މުސްލިމަކުކަމުގައިވުން. (4) ޢުމުރުން 25 އަހަރު ފުރިފައިވުން. (5) އިސްލާމް ދީނުގައި ޙައްދެއް ކަނޑައެޅިފައިވާ ކުށެއް، ނުވަތަ ޚިޔާނާތުގެ ކުށެއް ނުވަތަ ރިޝްވަތުގެ ކުށެއް ކުރިކަން ޝަރީޢަތަށް ސާބިތުވެފައިވާ މީހަކުކަމުގައިނުވުން. (6) ބުއްދި ސަލާމަތުން ހުރި މީހަކުކަމުގައިވުން.\nހައިކޯޓުން ބަލާނީ ކޮންކަހަލަ މައްސަލަތަކެއް؟\nހައިކޯޓުން ބަލާނީ ތިން ބާވަތެއްގެ މައްސަލަތަކެވެ. އެއީ؛ (1) ދުސްތޫރީ މައްސަލަތަކުގެ ތެރެއިން، ޤާނޫނު އަސާސީއާއި ޤާނޫނު ނަންބަރު 22/2010 (ދިވެހިރާއްޖޭގެ ކޯޓުތަކުގެ ޤާނޫނު) ގެ ދަށުން ސުޕްރީމް ކޯޓުން ބަލައިގަންނަ މައްސަލަތައް ފިޔަވައި، ޤާނޫނެއް ނުވަތަ ޤާނޫނެއްގެ ބައެއް ޤާނޫނު އަސާސީއާ ތަޢާރުޟުވާކަމަށް ބަޔާންކޮށް ހުށަހަޅާ މައްސަލަތައް. (2) ޤާނޫނުއަސާސީގައި ނުވަތަ ޤާނޫނެއްގައި ނުވަތަ ޤަވާޢިދެއްގައި މައްސަލައިގެ ފުރަތަމަ މަރުޙަލާގެ ކޯޓަކީ ހައިކޯޓުކަމުގައި ކަނޑައަޅާފައިވާ މައްސަލަތައް. މިސާލަކަށް: އިންތިޚާބީ ކުށާއި ޝަކުވާގެ މައްސަލަތައް، ސިޔާސީ ޕާޓީއާ ބެހޭ މައްސަލަތައް. (3) އިސްތިއުނާފުކުރެވޭ މައްސަލަތައް\nއިސްތިއުނާފުގެ މައްސަލަތަކަކީ ކޮބާ؟\nއިސްތިއުނާފުގެ މައްސަލަތަކަކީ، ދަށުކޯޓަކުން ނިންމާފައިވާ ޤަޟިއްޔާއެއް ނުވަތަ އެއިންކޯޓަކުން ނެރެފައިވާ އަމުރެއް ނުވަތަ ނިންމާފައިވާ ނިންމުމެއް، ނުވަތަ ޤާނޫނެއްގެ ދަށުން އުފައްދާފައިވާ ޓްރައިބިއުނަލަކުން ނިންމާފައިވާ ނިންމުމެއް ނިންމާފައިވަނީ ނުވަތަ ނެރެފައިވާ އަމުރެއް ވިޔަސް ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީއާއި ޝަރުޢީ އުޞޫލަކާ ނުވަތަ ޤާނޫނަކާ ނުވަތަ ޤާނޫނަކުން ބާރުލިބިގެން ހެދިފައިވާ ޤަވާޢިދަކާ ޚިލާފުވާނަމަ، އެކަން ފާހަގަކޮށް، ކަމާބެހޭ ފަރާތަކުން ހައިކޯޓަށް ހުށަހަޅާ މައްސަލަތަކެވެ.\nކޯޓުތަކަށް ހުށަހެޅޭ މައްސަލަތަކުގެ ތެރެއިން ހަމައެކަނި ހައިކޯޓުން ބެލޭ ބާވަތުގެ އެއްވެސް މައްސަލައެއްވޭތަ؟\nޤާނޫން ނަންބަރު 11/2008 (އިންތިޚާބުތަކާ ބެހޭ ޢާންމު ޤާނޫނުގެ) 64 ވަނަ މާއްދާގެ ދަށުން ހުށަހަޅާ އިންތިޚާބީ ޝަކުވާގެ މައްސަލަތަކާއި، ޕްރޮސިކިއުޓަރ ޖެނެރަލް މެދުވެރިކޮށް އިލެކްޝަން ކޮމިޝަންގެ ފަރާތުން ހުށަހަޅާ އިންތިޚާބީ ކުށުގެ މައްސަލަތައް ބެލުމުގެ އިޚްތިޞާޞް ހައިކޯޓަށް ލިބިދީފައިވާއިރު، މއ. ކިބިގަސްދޮށުގެ މުޙައްމަދު ޣައްސާނު މައުމޫން ހުށަހެޅުމުން ދިވެހިރާއްޖޭގެ ހައިކޯޓުން ބަލާ ނިންމާފައިވާ، ނަންބަރު 2009/HC-I-SH/01 އިންތިޚާބީ ޝަކުވާގެ މައްސަލަ، އިލްތިމާސް ކުރުމުގެ ހުއްދައަށް އެދި ސްޕްރީމްކޯޓަށް މ. ސީވޯލް މުޙައްމަދު މުސްޠަފާ ހުށަހެޅި ސްޕްރީމްކޯޓުގެ ނަންބަރު .SC-L/042009 ފޯމާއި މެދު އެކޯޓުގެ ނަންބަރު 2009/SC-L-J/1 [އިލްތިމާސް ކުރުމުގެ ހުއްދައަށް އެދޭ މައްސަލަ ނިންމިގޮތް] އަށް ބަލާއިރު، އިންތިޚާބީ ޝަކުވާގެ މައްސަލަ ބެލުމަކީ ދިވެހިރާއްޖޭގެ ހައިކޯޓަށް ލިބިގެންވާ ޚާއްޞަ އިޚްތިޞާސްކަމަށް ކަނޑައަޅުއްވާ އެފަދަ މައްސަލަތައް ސްޕްރީމްކޯޓުގައި އިލްތިމާސް ނުކުރެވޭނެކަމަށް އެކޯޓުގެ ފަނޑިޔާރުންގެ އަޣްލަބިއްޔަތުން 2009 އަހަރުގެ ޖޫން މަހުގެ 30 ވަނަ ދުވަހު ކަނޑައަޅުއްވާފައިވެއެވެ. އެހެންކަމުން އިންތިޚާބީ ޝަކުވާގެ މައްސަލަ ތަކަކީ ހަމަ އެކަނި ހައިކޯޓުން ބެލޭ ބާވަތުގެ މައްސަލަތަކެވެ.\nހައިކޯޓުން މައްސަލަ ބަލައިގަތުމަށް އެއްވެސް ފީއެއް ނަގާނެތަ؟\nހައިކޯޓަށް ހުށަހަޅާ މައްސަލަތައް ކޯޓުގެ ޤަޟިއްޔާއެއްގެ ގޮތުގައި ރަޖިސްޓްރީކޮށްދޭނީ -/300ރ. (ތިންސަތޭކަ ރުފިޔާ)ގެ ފީއެއް ދެއްކުމުންނެވެ.\nހައިކޯޓަށް ހުށަހެޅޭ މައްސަލައެއްގައި ޙުކުމްކުރާނީ އެމައްސަލައެއް ހުށަހަޅާތާ ކިތައް ދުވަހުގެ ތެރޭގައި؟\nއުސޫލެއްގެ ގޮތުން ކޯޓަށް ހުށަހެޅޭ ހުރިހާ މައްސަލައެއްވެސް ވީ އެންމެ އަވަސް ފުރުސަތެއްގައި ބަލާ ޙުކުމް އިއްވުމަށް ކޯޓުން ސަމާލުކަން ދޭނެއެވެ. ނަމަވެސް މައްސަލައިގެ ބާވަތުން އެކި މައްސަލަތައް ބެލުމަށް ނަގާ މުއްދަތު ތަފާތުވާނެއެވެ.\nކޮންމެ މައްސަލައެއްގައިވެސް ޙުކުމް ކުރެވޭ ދުވަހު ނުވަތަ ޖެހިގެން އަންނަ ރަސްމީ މަސައްކަތު ދުވަހު ޤަޟިއްޔާގެ ޙުކުމް ނުވަތަ ޤަޟިއްޔާ ނިމުނު ގޮތުގެ ޚުލާސާ މައްސަލައިގައި ހިމެނޭ ފަރާތްތަކަށް ލިބޭނެއެވެ.\nކޯޓަށް ޙާޟިރުވުމަށް އަންގާފައިވަނިކޮށް ޙާޟިރުވެވެން ނެތް މަޤުބޫލު ސަބަބެއް މެދުވެރިވެއްޖެނަމަ އެކަން ކޯޓަށް ޙާޟިރުވުމަށް އަންގާ އަމުރުގައި ޙާޟިރުވުމަށް އަންގާފައިވާ ގަޑި ޖެހުމުގެ ކުރިން ކޯޓަށް ލިޔުމަކުން އަންގަންވާނެއެވެ. އަދި އެއީ މަޤުބޫލު ސަބަބެއްނަމަ ކޯޓުން އެޢުޒުރު ޤަބޫލުކުރާނެއެވެ.\nކޯޓުގައި މައްސަލައެއް ހިނގަމުންދަނިކޮށް ކުއްލި ކަމެއް މެދުވެރިވެ ރަށުން ބޭރަށް ދާންޖެހިއްޖެނަމަ، ކޯޓަށް އެކަން ލިޔުމަކުން އެންގުމަށްފަހު ކޯޓުގެ ހުއްދަ ލިބުމުން ފުރާނީއެވެ.\nމައްސަލައިގައި ހިމެނޭ ފަރާތަކުން ޝަރީޢަތް ނިމުނު ގޮތުގެ ރިޕޯޓް ބޭނުންވެއްޖެނަމަ އެކަން ކޯޓަށް ލިޔުމަކުން ހުށަހަޅާނީއެވެ. އަދި ކޯޓުން ޝަރީޢަތްނިމުނުގޮތުގެ ރިޕޯޓް ދޫކުރާނީ "އެކިއެކި ލިޔުންތަކުގައި ރެވެނިއު ސްޓޭމްޕް ޖެހުމުގެ ޤާނޫނު" އާއި އެއްގޮތްވާ ގޮތުގެ މަތީން 20 ރުފިޔާގެ ސްޓޭމްޕެއް ޖެހުމަށްފަހުއެވެ. ޤަޟިއްޔާ ނިމުނުގޮތުގެ ރިޕޯޓު ދޫކުރެވޭނީ މަޙްޟަރު ބަޔާންތަކާއި ޝަރީޢަތަށް ހުށަހެޅުނު ލިޔުންތަކާއެކީއެވެ. ރިޕޯޓުގައި ހިމެނިފައިވާ މަޙްޟަރު ބަޔާންތަކާއި ޝަރީޢަތަށް ހުށަހެޅުނު ލިޔުންތަކުގެ ކޮންމެ ޞަފްޙާއަކަށް-/1ރ (އެކެއް) ރުފިޔާ ދައްކަން ވާނެއެވެ.\nފަނޑިޔާރުން މައްސަލަތައް ބެލުމުގައި ޢަމަލުކުރާނީ ޤާނޫނު އަސާސީއާ ޤާނޫނުގައިވާ ގޮތަށެވެ. އަދި މައްސަލަތައް ނިންމާނީ ވަކި ފަރާތަކަށް ބުރަނުވެ ޢަދުލުވެރިކަމާ އިންސާފުވެރިކަމާއެކުގައެވެ. މިގޮތުން ޤާނޫނު އަސާސީގެ 42 ވަނަ މާއްދާގައި ބަޔާންކޮށްފައިވާ ފަދައިން ޤާނޫނު އަސާސީގައި އިސްތިސްނާކޮށްފައިވާ ޙާލަތްތައް ފިޔަވައި އެހެން ހުރިހާ ޙާލަތެއްގައި، ކޯޓުގެ ޝަރީޢަތްތައް ހިންގާނީ އެކަށީގެންވާ މުއްދަތެއްގައި ޢާއްމުކޮށް ހުޅުވާލެވިގެން ބާއްވާ އަޑުއެހުމެއްގައި އިންސާފުންނެވެ. ހަމައެހެންމެ، ހުޅުވާނުލާ ހިންގާ ޝަރީޢަތަކާބެހޭ ގޮތުން ފިޔަވައި، ކޯޓުން ނެރޭ ހުރިހާ އަމުރުތަކާއި ޙުކުމްތައް އިއްވާނީވެސް ޢާންމުކޮށް ހުޅުވާލެވިފައިވާ މަޖިލީހެއްގައެވެ. ހައިކޯޓުން ނިންމާ ހުރިހާ މައްސަލަތަކަކީވެސް އޮނަހިރި ޢަދަދެއްގެ ފަނޑިޔާރުންގެ މަޖިލީހަކުން ނިންމާ މައްސަލަތަކަކަށްވުމާއެކު، ކޮންމެ މައްސަލައެއްވެސް ނިންމާނީ އެމައްސަލައެއް ބެލި ފަނޑިޔާރުންގެ އަޣުލަބިއްޔަތަށް އެމައްސަލައެއް ނިންމުމަށް ބުރަވާ ގޮތަކަށެވެ.\nހިގަމުންދާ ޝަރީޢަތަކާ ބެހޭގޮތުން މީޑިއާއިން މަޢުލޫމާތު ޢާއްމުކުރަންވާނީ ތެދުވެރިކަމާއި އިންސާފުވެރިކަމާއެކުގައެވެ. އެހެންނަމަވެސް އަންނަނިވި ޙާލަތްތަކުގައި އެމަޢުލޫމާތެއް ޢާންމުކުރުމަކީ މަނާކަމެކެވެ. (1) ޢާންމުކުރާ މަޢުލޫމާތަކީ ޢަމަލުކުރެވެމުންދާ އެހެން ޤާނޫނަކުން ނުވަތަ ޤަވާޢިދަކުން މަނާކުރާކަމަކަށްވުން. (2) ކޯޓަށް ލިބިފައިވާ ބާރުގެ ދަށުން މަޞްލަޙަތު ރައްކާތެރިކުރުމަށްޓަކައި، ޝަރީޢަތަކާ ބެހޭ އެއްވެސް މަޢުލޫމާތެއް ޢާންމުކުރުން ކޯޓުން މަނާކޮށްފައިވުން. (3) ކޯޓުގައި ހިގަމުންދާ ޝަރީޢަތަކީ މަސްލަޙަތަށްޓަކައި އާންމުކޮށް ހުޅުވާލެވިފައިނުވާ ޝަރީޢަތަކަށްވުން. (4) ޤައުމީ ސަލާމަތާ ގުޅުންހުރި ސިއްރު މަޢުލޫމާތަކާ ބެހޭގޮތުން ހިންގޭ ޝަރީޢަތަކަށްވުން. (5) ޝަރީޢަތުން ވަކި ސަބަބަކާހުރެ މައްސަލައަކާ ގުޅޭގޮތުން ކަމެއް ޢާންމުކުރުން މަނާކަން އަންގާފައިވުން.\nކޯޓަށް ހުށަހެޅިފައިވާ މައްސަލައަކީ ހުޅުވާލެވިގެން ހިންގާ ޝަރީޢަތުގެ މަޖިލީހެއްގައި ބަލާ މައްސަލައެއްނަމަ، އެފަދަމައްސަލައެއްގެ އަޑުއެހުމަށް ޝަރީޢަތުގެ މަޖިލީހުގައި ޖާގަ އޮތް މިންވަރަކުން ޢާންމުންނަށްވެސް ވަދެވޭނެއެވެ. ނަމަވެސް މިގޮތަށް އަޑުއަހަން ވަދެވޭނީ އެއަޑުއެހުމެއް ތާވަލުކުރެވިފައިވާ ގަޑީގެ ކުރިން ޤަވާޢިދާއެއްގޮތްވާ ގޮތުގެ މަތިން ކޯޓަށް ޙާޟިރުވެ ނަން ނޯޓުކުރުމަށްފަހުއެވެ. ނަން ނޯޓުކުރަން އަންނަ އިރު އެމީހަކީ ކާކުކަން އަންގައިދޭ ރަސްމީ ފޮޓޯޖެހި ލިޔުމެއް ގެންނަންވާނެއެވެ.\nކޯޓަށް ޙާޟިރުވުމަށް އެކަށީގެންނުވާ ހެދުމެއް ކަމުގައި ބަލާނީ "ކޯޓަށް ޙާޟިރުވާ ފަރާތްތައް އަޅަންޖެހޭ ހެދުމާއިބެހޭ ޤަވާޢިދު" އާ ޚިލާފުވާ ކޮންމެ ހެދުމެކެވެ. މިގޮތުން، (1) ކޯޓަށް ޙާޟިރުވާ ކޮންމެ މީހަކުވެސް ހުންނަންވާނީ ކާކުކަން އެނގޭފަދަ ހެދުމެއް އަޅައިގެންނެވެ. (2) ކޯޓަށް ޙާޟިރުވާ ފަރާތްތަކުން ނިވާކަން ކުޑަ ހެދުން، ކުރު ސޯޓު، ގިރުވާން ނުހުންނަ ޓީޝާޓް، ޓްރެކްސޫޓް، އަދި އެކަށީގެން ނުވާފަދަ އިބާރާތް ލިޔެފައި ހުންނަ ހެދުން އެޅުމަކީ މަނާކަމެކެވެ. (3) ކޯޓަށް ޙާޟިރުވާ ފަރާތްތައް އިސްލާމްދީނާއި ޚިލާފު ޝިޢާރުތައް ރަމްޒުކޮށްދޭފަދަ ހެދުން ލުމާއި، އެފަދަ ގަހަނާތައް ހަށިގަނޑުގެ އެއްވެސް ތަނެއްގައި އެޅުމަކީ މަނާކަމެކެވެ. (4) ހަމަ އެހެންމެ، ކޯޓަށް ޙާޟިރުވުމަށް އެކަށީގެންނުވާކަމަށް ކޯޓުން އަންގާ ކޮންމެ ހެދުމެއް އެޅުމަކީ މަނާކަމެކެވެ. ނަމަވެސް ސަރުކާރުން ކަނޑައަޅާފައިވާ އެކި ޔުނީފޯމުގައި ތިބެންޖެހޭ ފަރާތްތައް، މަޤާމުގެ ހައިސިއްޔަތުން ކޯޓަށް ޙާޟިރުވާނަމަ ޙާޟިރުވާނީ އެމީހަކު އެމަޤާމެއްގެ ހައިސިއްޔަތުން ލާންޖެހޭ ޔުނީފޯމެއްގައެވެ. ކޯޓަށް ޙާޟިރުވުމަށް އެކަށީގެންނުވާ ހެދުމެއްގައި އަންނަ މީހަކު ކޯޓަށް ވަނުން މަނާ ކުރެވޭނެއެވެ.\nއަންނަނިވި ކަންތައްތަކުގެ ތެރެއިން ކަމަކާމެދު ބުނާ ބުނުމަކުން ނުވަތަ ލިޔާ ލިޔުމަކުން ނުވަތަ ކުރާ އިޝާރާތަކުން ނުވަތަ ފެންނަގޮތަށް ކުރާ ޙަރާކާތަކުން ނުވަތަ އެނޫންވެސް ގޮތަކުން ކޯޓުތެރޭގައި ނުވަތަ ކޯޓުން ބޭރުގައިވިޔަސް ކޯޓަށް ރައްދުވާގޮތަށް ކަމެއް ކުރުމަކީ ކޯޓުގެ ޙުރުމަތް ކެނޑުމެވެ. 1) ކޯޓާ ބެހޭ ގޮތުން ނުބައި ތަޞައްވަރެއް ދިނުން ނުވަތަ ދޭން މަސައްކަތް ކުރުން. 2) ކޯޓުގައި ހިނގަމުންދާ ޝަރީޢަތަކަށް ހުރަސް އެޅުން ނުވަތަ ހުރަސް އަޅަން މަސައްކަތްކުރުން. 3) ހިނގަމުންދާ ޝަރީޢަތެއްގައި ނުވަތަ މައްސަލައެއްގައި ފަނޑިޔާރަކު އިންސާފުވެރިކޮށް މައްސަލަ ނިންމުމަށް ހުރަސްއެޅޭ ފަދަ އެއްވެސް ޢަމަލެއް ކުރުން. 4) ކޯޓުން ކުރާ ޙުކުމަކަށް، ނުވަތަ ނެރޭ އަމުރަކަށް ނުވަތަ މިނޫންގޮތަކަށްވެސް ކޯޓުން އަންގާ އެންގުމަކާ ޚިލާފުވާގޮތަށް ޤާނޫނާ ޚިލާފަށް ޤަސްދުގައި ކަމެއް ކުރުން. 5) ޝަރީޢަތަށް ޙާޟިރުވެ ޝަރީޢަތެއްގައި ދޭންޖެހޭ ހެކިބަހެއް ދިނުމަށް ނުވަތަ ހެއްކެއްގެ ހައިސިއްޔަތުން ޝަރީޢަތަށް ބޭނުންވާ މަޢުލޫމާތެއް ދިނުމަށް އިންކާރުކުރުން. 6) ޢަދުލު އިންސާފު ޤާއިމުކުރުމަށް ދަތިކުރުން، ނުވަތަ ދަތިކުރަން މަސައްކަތްކުރުން. 7) ޝަރީޢަތުގެ މަޖިލީހުގައި ފަނޑިޔާރަކު ކުރާ އަމުރަކަށް ނުކިޔަމަންތެރިވުން. 8) ކޯޓަށް ނުވަތަ ފަނޑިޔާރަކަށް ނުވަތަ ކޯޓުގެ ހިންގުމާބެހޭ މުވައްޒަފަކަށްް އިހާނަތްތެރިވާފަދަ ބަހެއްބުނުން ނުވަތަ ޢަމަލެއްކުރުން. 9) ކޯޓުތެރޭގައި ނޭދެވޭ ހަޑިހުތުރު ބަސް ބޭނުންކުރުމާއި، އަދަބާއި ޚިލާފު ޢަމަލުކުރުމާއި، ކޯޓުގެ ޙުރުމަތާ އެކަށީގެން ނުވާ ފަދަ ހެދުން އަޅައިގެން ކޯޓަށް ޙާޟިރުވުން. 10) ފަނޑިޔާރެއްގެ ނުވަތަ ކޯޓުގެ މުވައްޒަފެއްގެ ގަޔަށް އެމީހެއްގެ ނުރުހުމުގައި އަތްލުން ނުވަތަ އެމީހެއްގެ މުދަލަކަށް ގެއްލުން ދިނުން. 11) ކޯޓަށް ޙާޟިރުވެ ހުރި އެއްވެސް މީހެއްގެ ގަޔަށް އެމީހެއްގެ ނުރުހުމުގައި އަތްލުން ނުވަތަ އެމީހެއްގެ މުދަލަކަށް ގެއްލުން ދިނުން. 12) ކޯޓުގެ މުދަލަކަށް ގެއްލުމެއް ދިނުން. 13) ކޯޓުގެ ހުއްދައާ ނުލައި، އަޑު ނުވަތަ މަންޒަރު ރެކޯޑްކުރެވޭ، ނުވަތަ ފޮޓޯނެގޭ އެއްވެސް ވަޞީލަތެއް ޝަރީޢަތުގެ މަޖިލިހަށް ވެއްދުން.\nއަމިއްލަ ފަރުދަކުވިޔަސް، ދައުލަތުގެ މުއައްސަސާ އަކުން ނުވަތަ އެއިން ތަނެއް ހިންގުމާ ޙަވާލުވެ ހުރި ފަރާތަކުންވިޔަސް ހައިކޯޓުން އަންގާ އެންގުމަށް ނުވަތަ ކުރާ އަމުރަކަށް ނުކިޔަމަންތެރި ވުމަކީ ދިވެހިރާއްޖޭގެ ޖުމްހޫރިއްޔާގެ ޤާނޫނު އަސާސީގެ 141 ވަނަ މާއްދާގެ (ރ) ގައި ބުނެފައިވާ ކޯޓުތަކުގެ ހައިބަތާއި ޤަދަރަށް އުނިކަން ދިނުން ކަމަށް ބަލައި އެފަދަ ފަރާތްތަކާއިމެދު ޤާނޫނުލް ޢުޤޫބާތުގެ 85، 87، 88 މިއިން މާއްދާއެއްގެ ދަށުން އަދަބު ކަނޑައެޅުމުގެ ބާރު ހައިކޯޓަށް ލިބިގެންވެއެވެ. ހަމަ އެހެންމެ ޤާނޫނު ނަންބަރު 2010/22 (ދިވެހިރާއްޖޭގެ ކޯޓުތަކުގެ ޤާނޫނު) ގެ 76 ވަނަ މާއްދާގެ ދަށުން އެމީހަކަށް ވަގުތުން އަދަބު ކަނޑައެޅުމުގެ ބާރު ހައިކޯޓަށް ލިބިގެންވެއެވެ.\nހައިކޯޓުގެ ނިންމުންތަކުގެ މަޢުލޫމާތު އެންމެންނަށްވެސް ލިބޭނެތަ؟\nހައިކޯޓުގެ ހުރިހާ ނިންމުމެއްވެސް ހައިކޯޓުގެ ވެބް ސައިޓު www.highcourt.gov.mv އިން ލިބެން ހުންނާނެއެވެ.\nހައިކޯޓަށް ހުށަހެޅޭ މައްސަލަ ރެޖިސްޓްރީކުރެވެނީ ކިހިނެއް؟\nމައްސަލަ ހުށަހަޅާ ފޯމުގައިވާ މައުލޫމާތު ފުރިހަމަކޮށްފައިވާ ފޯމުތައް ހުށަހެޅުމުން، އެމައްސަލައަކީ ހައިކޯޓުގެ ގަވާއިދާއި އެއްގޮތަށް ހުށަހެޅިފައިވާ މައްސަލައެއްތޯ ބެލުމަށްފަހު، -/300ރ (ތިންސަތޭކަ ރުފިޔާ)ގެ ރެޖިސްޓްރޭޝަން ފީއެއް ނެގުމަށްފަހު އެމައްސަލައެއް ކޯޓުގައި ރެޖިސްޓްރީ ކުރެވޭނެއެވެ.\nމައްސަލަ ހުށަހަޅަންޖެހޭ މުއްދަތު ފާއިތުވުމަށްފަހު އެމައްސަލައެއް ބަލައިގަނެވިދާނެތަ؟\nކަނޑައެޅިފައިވާ މުއްދަތު ފާއިތުވުމަށްފަހުވެސް، އަމިއްލަ ބާރު ނުފޯރާ މަޤްބޫލު ސަބަބެއް ހުށަހަޅައިފިނަމަ އެކަމެއްގެ އިސްތިއުނާފު ގަބޫލުކުރުމުގެ އިޚްތިޔާރު ހައިކޯޓަށް ލިބިގެންވެއެވެ.\nހައިކޯޓަށް މައްސަލަ ހުށަހަޅަންޖެހެނީ ވަކިމުއްދަތެއްގެ ތެރޭގައިތޯ؟\n.އިސްތިއުނާފުކުރެވޭ މައްސަލައަކީ މާލޭގައި ހުރި ކޯޓަކުން ނިންމާފައިވާ ނިންމުމެއް ނަމަ، އެ ނިންމުމެއް ނިންމި ދުވަހުގެ ފަހު ދުވަހުން ފެށިގެން 90 ދުވަސް؛ އިސްތިއުނާފުކުރެވޭ މައްސަލައަކީ އަތޮޅުތަކުގައި ހުރި ކޯޓަކުން ނިންމާފައިވާ ނިންމުމެއް ނަމަ، އެ ނިންމުމެއް ނިންމި ދުވަހުގެ ފަހު ދުވަހުން ފެށިގެން 180 ދުވަސް؛ އިންތިޚާބާބެހޭ ކުށުގެ ނުވަތަ ޝަކުވާގެ މައްސަލައެއް ނަމަ އިންތިޚާބުގެ ރަސްމީ ނަތީޖާ އިޢްލާނުކުރާތާ ގިނަވެގެން 14 ވުދަސް؛ ވަޒީފާއާބެހޭ ޓްރިބިއުނަލްއިން ނިންމާފައިވާ ނިންމުމެއް އިސްތިއުނާފުކުރާ ނަމަ، ޓްރިބިއުނަލްއިން އެ ނިންމުމެއް ނިންމި ދުވަހުގެ ފަހު ދުވަހުން ފެށިގެން 60 ދުވަސް؛ ހައިކޯޓަށް އިސްތިއުނާފު ކުރުމަށް ހުށަހަޅާ މައްސަލަތައް ހުށަހަޅަންޖެހޭ މުއްދަތު ގުނާނީ ދަށުކޯޓުން ނުވަތަ ޓްރައިބިއުނަލުން މައްސަލަ ނިންމި ދުވަހާއި މުއްދަތު ހަމަވާ ދުވަހާއި އެ ދެމެދަށް އަންނަ ސަރުކާރު ބަންދު ދުވަސްތައް ނުހިމަނައެވެ.\nހައިކޯޓަށް މައްސަލަ ހުށަހަޅާ ފޯމާއި އެކުގައި އިތުރު ލިޔެކިއުމެއް ހުށަހަޅަންޖެހޭނެތަ؟\nމައްސަލަ ހުށަހަޅަނީ ފަރުދެއް ނަމަ އެފަރާތުގެ އައި.ޑީ ކާޑު ކޮޕީއެއް، ކުންފުންޏަކުން ނަމަ ސެޓްފިކެޓް އޮފް ރެޖިސްޓްރޭޝަންގެ ކޮޕީއެއް؛ އިސްތިއުނާފު ކުރެވޭ މައްސަލައެއް ނަމަ ދަށު ކޯޓުން ނުވަތަ ޓްރައިބިއުނަލްއިން މައްސަލަ ނިންމިގޮތުގެ ރިޕޯޓުގެ އަސްލު؛ މައްސަލަ ހުށަހަޅާ ފޯމުގެ އަސްލުގެ އިތުރުން، ދައުވާލިބޭ ކޮންމެ ފަރާތަކަށް ކޮޕީއެއް؛ އަދި އޭގެ އިތުރުން ހުށަހަޅާ މައްސަލައާ ގުޅުން ހުރި ހުރިހާ ލިޔެކިއުންތައް ހުށަހަޅަންޖެހޭނެއެވެ.\nހައިކޯޓަށް ހުށަހެޅޭ މައްސަލަތަކުގައި ބޭނުންކުރެވޭ ފޯމުތަކަކީ ކޮބާ؟\nއިސްތިއުނާފު ކުރުމަށް ދައުވާ ހުށަހަޅާ ފޯމް؛ ދުސްތޫރީ މައްސަލަ ހުށަހަޅާ ފޯމް؛ އިންތިހާބާބެހޭ ކުށުގެ މައްސަލަ ހުށަހަޅާ ފޯމް؛ އިންތިހާބާބެހޭ ޝަކުވާގެ މައްސަލަ ހުށަހަޅާ ފޯމް؛ ސިޔާސީ ޕާޓީއާބެހޭ މައްސަލަ ހުށަހަޅާ ފޯމް\nހައިކޯޓަށް މައްސަލަ ހުށަހަޅާނީ ކިހިނެއް؟\nމައްސަލަ ހުށަހެޅުމަށް ތައްޔާރުކުރެވިފައިވާ ފޯމުގައި ނުވަތަ ފޯމުގައިވާ ނަމޫނާއާ އެއްގޮތްވާ ގޮތުގެމަތީން ތައްޔާރުކުރެވިފައިވާ ލިޔުމަކުން ފޯމުގައި ފުރިހަމަ ކުރަންޖެހޭ މައުލޫމާތު ފުރިހަމަކުރުމަށްފަހު ކޯޓަށް ހުށަހަޅާނީއެވެ.\nމައްސަލައާގުޅޭ ފޯމް ހޯދާނީ ކިހިނެއް؟\nހައިކޯޓުން އަދި ހައިކޯޓުގެ ވެބްސައިޓުން ފޯމުތައް ލިބެންހުންނާނެއެވެ.


China mathindhaaboateh ge wind shield halaakuve, biruveri haadhisaa eh\nޗައިނާ މަތިންދާބޯޓެއްގެ ވިންޑްޝީލްޑް ހަލާކުވެ، ބިރުވެރި ހާދިސާއެއް\nވިންޑް ޝީލްޑް ނެއްޓި މައްސަލަތަކާ ކުރިމަތިވި މަތިންދާބޯޓު. މީޢީ ޗައިނާގެ ސީޗުއާން އެއާލައިންސްގެ ބޯޓެއް. ފޮޓޯ: ރޮއިޓާސް\nޗައިނާގެ ސީޗުއާން އެއާލައިންގެ މަތިންދާބޯޓެއް އިއްޔެ ކުއްލި ހާލަތުގައި ޖެއްސީ ބިރުވެރި ހާދިއާއަކަށް ފަހުގައެވެ. ވިންޑް ޝީލްޑް ހަލާކުވުމުން ހިނގި ނުރައްކާތެރި އެހާދިސާއަށް ފަހުގައި ވެސް ޕެސެންޖަރަކަށް ކަމެއް ނުވެ، އެއާބަސް އޭ 319 މަރުކާގެ މަތިންދާބޯޓު ސަލާމަތުން ޖެއްސުމުން ޗައިނާގެ ސޯޝަލް މީޑިއާގައި އެބޯޓުގެ ކެޕްޓަނަށް ތައުރީފު އަންނަނީ އޮހެމުންނެވެ.\nހާދިސާ ހިނގި ގޮތް ކިޔައިދެމުމުން ކެޕްޓަން ލިއު ޗުއާންޖިއާން ބުނެފައިވާ ގޮތުގައި ވިންޑް ޝީލްޑް ހަލާކުވެ، ކޮކްޕިޓް ތެރެއަށް ވައި ވައްދާލި އިރު މަތިންދާބޯޓު އޮތީ 32000 ފޫޓު މަތީގައެވެ. އޭނާ ބުނެފައިވާ ގޮތުގައި ކަންފަތް ބީރުވާ ފަދަ ގަދަ އަޑުފަށްގަނޑެއް އިވުމާއި އެކު ކޮކްޕިޓް ތެރެއިން ޕްރެޝަރު މުޅިން ހުސްވެ، ފިނިހޫނުމިން ކުއްލިއަކަށް ދަށަށް ދިއުމުން ބަލައިލި އިރު މަތިންދާބޯޓުގެ ކަނާތްފަރާތު ވިންޑްޝީލްޑް ވަނީ ނެއްޓިގެން ގޮސްފައެވެ.\n" އިންޒާރުގެ އެއްވެސް ނިޝާނެއް ނެތް. ކުއްލިއަކަށް ވިންޑްޝީލްޑްގައި ރެނދެއްލައި ގަދަ އަޑެއް އިވުނީ. ދެންވީ ކަމަކީ ކޯޕައިލެޓް ކުޑަދޮރުން ބޭރަށް އެއްބައި ދަމައިގަތީ،" ކެޕްޓަން ލިއު ބުނި ކަމަށް ޗައިނާގެ ނޫސްތަކާ ހަވާލާދީ ރޮއިޓާސް ގެ ރިޕޯޓުގައި ވެއެވެ.\n" ކޮކްޕިޓް ތެރޭގައިވާ ހުރިހާ އެއްޗެއް ދިޔައީ ވައިގެ ތެރޭގައި ވިހުރެމުން. ގިނަ އިކްއިޕްމެންޓްތައް މަސައްކަތެއް ނުކުރޭ. މަތިންދާބޯޓު ދިޔައީ ބާރަށް ތެޅެމުން. އެހެންވެ އަހަރެންނަށް ގޯޖްތައް ކިޔާކަަށް ވެސް ނޭނގޭ،" ލިއު ނޫސްތަކަށް ބުނެފައި ވެއެވެ.\nސީޓްބެލްޓް އަޅައިގެން އިންކަމުން ކޯޕައިލެޓުން މަތިންދާބޯޓުން ބޭރު ނުވެ ، އޮތުމުން އޭނާ އެތެރެއަށް ދަމައިގެނެވުނެވެ. ނަމަވެސް އޭނާ އަށް ޒަހަމްތަކެއް ލިބުނެވެ. ހާދިސާގައި ކްރޫންގެ މީހަކަށް ވެސް ގެއްލުން ލިބުނެވެ. ނަމަވެސް މަތިންދާބޯޓުގައި ތިބި 119 ޕަސިންޖަރުންގެ ތެރެއިން އެކަކަށް ވެސް އެއްވެސް ކަމެއް ނުވެއެވެ.\nސީޗުއާން އެއާލައިންސްގެ3ޔޫ 8633 ގައި ހިނގި އެހާދިސާ ޗައިނާގެ ކަމާ ބެހޭ އިދާރާތަކުން މިހާރު އަންނަނީ ތަހުގީގުކުރަމުންނެވެ. ހާދިސާ ހިނގި އިރު އެ މަތިންދާބޯޓު ދަތުރުކުރަމުން ދިޔައީ ޗައިނާގެ ޗޮންގިން އިން ފުރައިގެން ޓުބެޓްގެ ވެރިރަށް ލާސާއަށެވެ. ހާދިސާ ހިނގުމުން ކުއްލި ހާލަތުގައި އެބޯޓު ޖެއްސީ ޗައިނާގެ ހުޅަނގު ދެކުނުގައިވާ ޝެންޑޫ ނަމަކަށް ކިޔާ ރަށުގެ އެއާޕޯޓަށެވެ.\nޝެންގްޑޫ އިކޮނޮމިކް ޑެއިލީ ބުނީ ވިންޑްޝީލްޑް އެއްކޮށް ނެއްޓުނު ހާދިސާ ހިނގީ މަތިންދާބޯޓު ދަތުރަށް ފެށިތާ ބައިގަޑިއެއްހާއިރު ފަހުން ކަމަށެވެ.\nދޫނިތަކެއް ޖެހިގެން ނުވަތަ ހޮނުއެޅުމުގެ ސަބަބުން މަތިންދާބޯޓުތަކުގެ ވިންޑްޝީލްޑްގައި ރެނދުލުމަކީ ގިނައިން ހިނގާ ކަމެކެވެ. އެކަމަކު ވިންޑްޝީލްޑް އެއްކޮށް ނެއްޓުމަކީ ވަރަށް މަދުން ނޫނީ ނުވާ ކަމެކެވެ.


Minister Naseem Ge Isthiufaa Ge Adu Mees Media Ga Gugumaifi - Vaguthu\nހެލްތު މިނިސްޓަރު އަހުމަދު ނަސީމް (ކެރެފާ ނަސީމް) މަގާމުން އިސްތިއުފާ ދެއްވުމަށް ގޮވާލައި އަޑުތައް މީސް މީޑިއާގައި ގަދަވެއްޖެއެވެ.\nމިނިސްޓަރު ނަސީމް އިސްތިއުފާ ދެއްވުމަށް ގޮވާލައި އަޑުތައް މީސް މީޑިއާގައި ގަދަވެފައި މިވަނީ ކޮވިޑް-19 ގެ ބަލީގައި ކުޑަކުއްޖަކު ހާލަތު ގޯސްވެގެން ގުޅުމުން ދެ ގަޑިއިރު ފަހުން އެމްބިއުލާންސް އައި މައްސަލައިގައި އެ ކުއްޖާ ނިޔާވެފައި ވަނިކޮށެވެ.\nއެ ކުއްޖާގެ އާއިލާއިން މައުލޫމާތު ދިން ގޮތުގައި މިނިސްޓަރު ނަސީމް ވަނީ އެ އާއިލާއަށް ގުޅުއްވައި ވާހަކަ ދައްކަވައިފައެވެ. އަދި އެ ކުއްޖާގެ އާއިލާގެ ކިބައިން މިނިސްޓަރު މައާފަށް އެދިވަޑައިގެން ވާހަކަ ދެއްކެވި ކަމަށް އާއިލާއިން ބުންޏެވެ.\nމި ޚަބަރާއެކު ޓްވިޓާގައި ޚިޔާލު ފާޅުކުރި ބައެއް މީހުން ވަނީ މި ވަގުތަށް މިނިސްޓަރު ނަސީމް ކުރައްވަން ޖެހޭ ކަމަކީ މައާފަށް އެދިވަޑައިގަތުން ނޫން ކަމަށެވެ. އަދި މިނިސްޓަރު ފެއިލްވެ އިސްތިއުފާ ދެއްވަން ޖެހޭ ކަމަށް ހިޔާލު ފާޅު ކުރި މީހުން ބުންޏެވެ.\nހުސައިން ސައީދު ނަމަކަށް ކިޔާ މީހަކު ކުރި ޓްވީޓެއްގައި ވަނީ، އިއްޔެ އޭނާގެ ބައްޕަ ބަލިވެގެން އައިޖީއެމްއެޗަށް ގުޅި ފަހުން އެމްބިއުލާންސަށް އާދެވުނީ ގަޑިއިރެއް ފަހުން ކަމަށް ބުނެފައެވެ. މިކަމުން ވެސް ސިއްޚީ ދާއިރާ ފެއިލްވެފައިވާ ވަރު ފެންނަ ކަމަށާއި މިނިސްޓަރު ނަސީމް އިސްތިއުފާ ދެއްވުމަށް ގޮވާލާ ކަމަށް ލިޔެފައިވެއެވެ.\nއެސްޕީއޯޓޫ ހުރީ 64 ގަ ޕަލްސް 144ގަ .ވިސްނާލާ.ދެން ސައިރަންއަޅާފަ އެމްބިއުލަންސް ދުމެއްގެ ވަނީ އައިޖީއެމްއެޗަށް.ވިސްނާލާ ސިއްހީ ދާއިރާ ފެއިލްވެފައިވާވަރު.ދުވަހަކުވެސް އެއްވެސް އެއްޗެއް ރަނގަޅަކަށް މަސައްކަތެއް ނުކުރޭ ކޮންތާކަށްތަ ލިބޭހާ ލާރިއެއް ލަނީ. @KerafaNaseem އިސްތިއުފާ\n— Hussain Saeed (@Saeed22Hussain) June 2, 2021\nއެލެކްސް އަބްދުﷲގެ ނަމުގައިވާ ޓްވިޓާ އެކައުންޓަކުން ކުރި ޓްވީޓެއްގައި ވަނީ ކޮވިޝީލްޑްގެ ދެވަނަ ޑޯޒް ހުސްވި ފަހުން ވެސް 12 ހަފުތާ ވެގެން ގޮސްފި ކަމަށެވެ. މި ކަމަށް ވެސް ޒިންމާ ނަގާނެ ފަރާތެއް ނެތް ކަމަށާއި މިނިސްޓަރާއި އެޗްޕީއޭގެ އިސް ބޭފުޅުން އިސްތިއުފާ ދެއްވަން ޖެހޭ ކަމަށް ލިޔެފައިވެއެވެ.\n12 ހަފްތާ ހަމަވާއިރު ދެވަނަ ޑޯޒް ނުލިބުނީމަ މީ ކިހާ ބޮޑު އިސްރާފެއް! ކިހާބޮޑު ދެރައެއް! އިސްތިއުފާ ދޭންޖެހޭ ފަރާތެއް ޒިންމާނަގަން ޖެހޭފަރާތެއް ހަމަނެތްތަ! ވަކިބަޔަކު ވީމަ ދޯ އިސްތިއުފާ ދޭންވެސް މިޖެހެނީ!@HPA_MV @KerafaNaseem https://t.co/a8tFY10BZs\n— Alex Abdulla (@IAbdhillah) June 2, 2021\nލުޖައިން ނަމަކަށް ކިޔާ ޓްވިޓާ އެކައުންޓަކުން ކުރި ޓްވީޓެއްގައި ވަނީ މައާފަށް އެދިގެން މައްސަލަ ހައްލުވި ކަމަކަށް ނުވާނެ ކަމަށެވެ. މީހެއްގެ ފުރާނައަށް ދެ ގަޑިއިރަކީ ވެސް ލައްކަ ގިނައިރު ކަމަށާއި މިއީ މިނިސްޓަރު ނަސީމް އިސްތިއުފާ ދޭން ޖެހޭ ވަރުގެ ކަމެއް ކަމަށް ބުންޏެވެ.\nGina bayaku ahnanee social media gai Health Ministaru @KerafaNaseem ge isthiufaa ah govaalamun!\nIthuru mauloomaathu: https://t.co/9H4G97mjjJ pic.twitter.com/OD9yKRq0YZ\nހެލްތު މިނިސްޓަރު ކަމާ ނަސީމް ހަވާލުވެވަޑައިގެންނެވި ފަހުން، ސިއްޚީ ދާއިރާއާއި ކޮވިޑް-19 ގެ ބަލިމަޑުކަމުގެ ހާލަތު މެނޭޖް ނުކުރެވި ގިނަ އަދަދެއްގެ ބަޔަކު އެ ބަލީގައި ނިޔާވަމުން ދިއުމުން ވެސް ސަރުކާރަށާއި މިނިސްޓްރީއަށް ގިނަ ފާޑުކިއުންތަކެއް އަމާޒުވެފައިވެއެވެ.\nރިޓަޔަރކޮށްފަ ގެގަހުުރެބަލަ، އެނަރޖީ ނެތީ މަ ފޯކަސްކަޓާނެ\nޖޫން 2, 2021 14:11\nމިޤައުމުގެ ކޮންމެ ދިމާއަކަށް ބެލިނަމަވެސް މިހާރު ފެނިގެން ދަނީ ފެއިލްވެފައިވާ ސްޓޭޓެއްގެ ނަޤާބިލުވެރިންގެ އިހުމާލު! ދެރަ ކަމެއް\nޖޫން 2, 2021 14:13\nނަސީމަކީ މަގާމުގެ މަސއޫލިއްޔަތު އަދާކުރެވޭ ވަރުގެ\nގާބިލްކަން ހުރިމީހ ހެއް ނޫންކަން މި ހާރުވަނީ ކަށަވަރުވެފައެވެ\nރަނގަޅުގޮތަކީ އަވަ ހަށް އެއްފަރާތް ވުމެވެ މިސަރުކާރު ކުރާ\nކަންކަން ފޫނުބެދެނީ ގާބިލް މީހުން ޒިއްމާދާރު މަގާމް ތަކަށް\nއިސްކުރުމުގެ ބަދަލުގައި ގެންގުޅޭ "ގޯތި" އުސޫލްގެ ސަބަބުންނެވެ މި އުސޫލަކީ ޒަމާން ތަކަކަށް ވެރިކަމުގައި\nދެމި ތިބުމަށް މޑޕ ގެންގުޅޭ ޚުދުކުޚްތާރު ފިކުރެކެވެ.\nޖޫން 2, 2021 14:14\nއިސްތިއުފާ. ރައީސޭ ކިޔާފައި ހުރި މީހާއަށް ފެނޭބާ ކެރަފާ ނަސީމު ތަފާތު ދައްކާތަން.\nހުޅުމާލޭ ފެސިލިޓީގައި ވެސް އެތައްބަޔަކު މަރުވާއިރު ޒިޔާރަތް ކޮށްލަން ނުކެރެއޭ.\nކީއްކުރާ ވަޒީރެއް. ދައުލަތުގެ ލާރިކައިގެން ޒިންމާ ނުނަގަންޏާ.\nޖޫން 2, 2021 14:30\nމިހާރުން މިހާރަށް އިސްތިއުފާ ދޭންޖެހޭ މި ސަރުކާރުވެސް މިހާރު ގަބޫލު ކުރަންޖެހޭ ފެއިލް ވެއްޖެކަން އެހެން ބަޔަކާ ގައުމު ހަވާލުކޮށްފަ ގެއަށް ދާން ޖެހޭ\nއިސްތިއުފާ. މުޅި ސަރުކާރުވެސް ފެއިލް\nޖޫން 2, 2021 14:51\nމިސަރުކާރުންވެސް ދައްކަނީ ހުސް ތަފާތު...މިއަދުތަ ތި އެގުނީ މިނިސްޓަރު ތަފާތު ދައްކާނެކަން..އަ ހަރެމެންނަށް މާކުރިންވެސް އެގޭ މިނިސްޓަރުވެސް މިސަރުކާރުވެސް ހަމަ ބޮޑުތަނުން ބޮޑު ތަފާތު ދައކާނެކަން...ކޮންމެ ދިމާލަކުންވެސް ތި ފެންނަނީ ހަމަ ހުސް ތަފާތު..އެކަމަކުވެސް ރީދޫ ކުލަޔަށް ނޫނީ ތިލަފަތައް ވޯޓްދީފަ ބާރަށް އަތްޖަހ ހާފަ ބަހައްޓާ...\nޖޫން 2, 2021 15:01\nޓުވިޓަކުން ވެސް އިސްތިއުފާ ދެވިދާނެ@\nނަސިިީމުބެ އަާއި އެކު އިބރަާ ހިީމު އިސްތިއުފަާދިީ\nގިޔާމަތް ދުވަހުން މާތްﷲ ގެ ހަޒުރަތުގައި މިމީހުން ކިޔާނީ ކީކޭބާ؟؟\nޖޫން 2, 2021 15:19\nލާދީނީ އެމްޑީޕީގެ ވަޒީރެއްގެ އިސްތިއުފާއަށް ގޮވާނަމަ އެއީ ޖުނަހުގެ3ވަނަ ދަރަޖައިގެ ކުށެއްގެ ގޮތުގައި ޤާނޫނުލް ޢުޤޫބާތުގަ ހިމެނުމަށް ލާދީނީ އެމްޑީޕީ ރޯނު އެދުރު މެމަރުން ޤާނޫނެއްހަދާފާނެ އެއްވެސް ހާލެއްގަ ލާދީނީ އެމްޑީޕީ މީހުނާ ދިމާޔަށް ހިތުހުރި އެއްޗެއްނުގޮވޭނެ\nޖޫން 2, 2021 15:22\nމަގޭ ކާފަ ވަރުގެ މުސްކުޅި އަކަށް މަގާމުގެ މަސްއޫލިއްޔަތު އަދާކުރެވޭނެތަ.\nޖޫން 2, 2021 15:35\nމިއުމުރށް ދިޔާމަ ރިޓަޔަރ ކޮށްފަ ކޮންމެ މަ ހަކު 5000ރލިބޭ ގޮތަށް ގޭގަ ބަ ހައްޓަންވީ... ހަމަހަމަ އުސޫލެއް އެންމެންގެ މެދުގަ ގެންގުޅެން ޖެ ހޭނެ...\nޖޫން 3, 2021 14:05\nމިހާރުވެސް ވަޒީރު ކަމުގެ މުސާރަޔާ އަދި އެ5000 ރުފިޔާވެސް ނަގާ.\nމިހާރު ގޭގަ ބެހެއްޓިޔަސް ބޮޑު މުސާރަ ލިބޭނެ ދެން ދޮންކަލޯ ގޭގަ މަޑު ކޮއްލާ.\nޖޫން 2, 2021 16:01\n1960 ގެ ފަހުގެ އަހަރު ތަކުގައި އިޒްރޭލް ދައުލަތެއް ކަމަށް ގަބޫލު ކޮށް އދ ގައި ނެގި ވޯޓްގައި ބައިވެރިވެ ވޯޓް ދިން\n1980 އައި އާރު އޭގެ ކުލީ ސިފައިން ގެނެސްގެން ސަރުކާރު ބަދަލު ކުރަން އުޅެގެން ހުކުމް ކޮށް އަރުވާލި\n1990 އައްޑޫ ގަމުގައި ހުރި ފެކްޓްރީ ތައް ބަންދުކުރަން ޖެހުނު ކަޓް ނަގާވަރުން ބަނގުރޫޓް ވެގެން\n2011 އިޒްރޭލްގެ ޑޮކްޓަރުން ރާއްޖެ ގެނެސް އަދި އިޒްރޭލްގެ ބައިވެރިއަކަށް ވުމަށް މަސްވަރާކުރި\n2016 ޖަރުމަނުގައި ބާރލިން ފެއަރގައި ޓޫރިސްޓުން ރާއްޖެ ނަައުމަށް ގޮވާ ލީފްލެޓް ބެހި އެކަމު މީނާ މިއީ ޜާއްޖޭގެ ޓޫރިޒަމްގެ ބާނީ އޯ ބުނެ މިސަރުކާރުން އިނާމްދިން\n2018 އިންޑިޔާގައި ހުރެ ރާޢްޖެއަށް އިންޑިޔާ ސިފައިން އަރާ ހިފަން ގޮވި\n2019 ލޮނުޒިޔާރަތް ޕާކު ގެ ބޮޑު ކަރަޕްޝަންގެ މޭސްތެރި\n2020، 2021 ހެލްތް މިނިސްޓަރުކަން ލިބި މުޅި ހެލްތް ސެކްޓަރ ފުޑި މީނާގެ އިހުމާލުން ކޮވިޑް ފެތުރި އެތައް މަރެއް\n2021 ޗައިނާ ހިލޭ ވެކްސިން ދޭން އުޅުމުން އެކަމަށް ހުރަސް އެޅުން\nރަޝިޔާގެ5ލައްކަ ޑޯޒް ވެކްސިން ދިވެއްސަކު ހިލޭ ދޭން ނިންމުމުން އެކަން ހިންދާލާ މީނާގެ ޖީބަށް ވަންނަ ގޮތަށް ވެކްސިން ގަންނަން އޯޑަރ ދިނުން\nނޯޓް މިނާ އަކީ އިޒްރޭލްގެ ފްރީ ވިސާ އޮންނަ މޮސާޑާ ގުޅުން ހުރި މީހެއް\nތިނޫން ވައްތަރެއްގެ އެއްޗެއް މި ސަރުކާރަކު ނެތް. ނުވިތާކަށް ރައްޔިތުންނަށް ކަމެއްނުކޮށްދޭ ހާލު ކެރަފާ ޢާއިލާ އުޅޭނީ ރާއްޖެ ބަނޑުއަލާން\nޖޫން 2, 2021 16:03\nއަހަރެން މިގޮވާލަނީ ކަމެއްދަމެއް ބޮޑުވީމަ އެމީހުން އެބުނާހެން ގޭގަ ބަލާއަންނަންދެން ނޯވެ ނުކުމެގެން ސިއްހީ ހިދުމަތްދޭތަނަކަށް ދާށޭ. ތިމީހުން އައިސް ގެންދަންވާއިރު އޮނާނީ ވާނެއެއްޗެއްވެފަ.\nޖޫން 2, 2021 16:35\nޖޫން 2, 2021 16:36\nކެރަފާ ސޮރާ ކަލެއަކީ ތިޔަ މަޤާމަށް ކުފޫ ހަމަވާ މީ ހެއްނޫން . ކަލޭ ރަގަނޅުވާނެ އިޒްރޭލުގެ ޖާސޫސަކަށް.....ފެއްސިގެން ދޭ....\nނަސީމުގެ ކަންކަން ބަލަހައްޓަން ބޮޑުމުސާރައާއެކު އަދި އިތުރު4ބައިބުން ތިދާއިރާއަށްލައި މައްސަލަބަން ބޮޑުމުސާރައާއެކު 2ކޮމެޓީހަދަންވީ ރައްޔިތުންނަށް އަޅާލާނެކަމެއްނެތް ފޮނިއަނގަ\nއިސްތިއުފާ ދީފަ ގޭގަ އޮވެބަލަ. މީރައިތުްނނައް ވަރައްނުބައި ބާއިގަޑެ. މުޅިސަރުކަރު އިސްތިއުފާދީ.\nއަންނި ބުނެގެން ލީ ވާތުފިޔާގެ ގާބިލު މިނިސްޓަރުމީ. ފަލަސްތީނަށް ބޮންއަޅައަޅާ އޮއްވާ އެމެރިކާއާ ޑީލް ހަދައިގެން އިޒުރޭލުން ވެކްސިން ގެންނަން. އެވަރުން ނިވެގެން އިޒްރޭލު ފްލައިޓެއް ގެނެސް ހުޅުލޭގައި ވަގަަށް ބާއްވާފި. ގާބިލު ގާބިރުއަށް ވެފައި.\nޖޫން 2, 2021 16:59\nނަސީމު އިސްތިއުފާދީ! ހެޔޮނުވާނެ ސިއްޙީދާއިރާ ބޮއްސުންލާފަ. މީ ހާތި ހިރީ އުމުރުމަތިވެ ތަކުލީފވެސް ކެނޑިފަ ރެޢިއްޔަތުންގެ ބަދުދުޢާއިންސަލާމަތްވޭ!!!!!\nޖޫން 2, 2021 17:03\nޞިއްޙީ ދާއިރާގައި ޞިއްޙީކަންކަމުގެ ތަޖުރިބާއާއި ފަންނީ ޤާބިލްކަން ނެތްމީހުން ވެރިންނަށް ތިބުމުގެ ހިތި ނަތީޖާ މިފެންނަނީ. މިދަތި ބިރުވެރި ޙާލަތުގައި ޤާބިލްކަން ނެތްމީހަކު ކިހިނެއް މިކަން މެނޭޖްކުރާނީ. މިއީ ރައްޔިތުންގެ ޙައްޤުގައި ވެރިން ފުންކޮށްވިސްނައި އަވަހަށް ގޮތް ނިންމަންޖެހޭ ކަންކަން. ރާއްޖޭގެ މުޅި ޞިއްޙީނިޒާމު ފުޑިއްޖެ\nމިނިސްޓަރު ނުޖެހޭ އިސްތިއުފާ ދޭކަށް!\nޖޫން 2, 2021 18:41\nނުދޭނެ އިސްތިއުފާއެއް. އެއަށްވުރެ ހަޔާތްކުޑަވާނެ\nޖޫން 2, 2021 18:47\nނަސީމު އިސްތިއުފާ. އިސްތޮއުފާ. އަވަހަށް އިސްތިއުފާ.\nޖޫން 2, 2021 18:58\nކޮވިޝިލްޑް ވެކްސިން ވެސް ބޭރު ބަންގްލާދޭޝް މީހުން ނަށް ޖަހާ ހުސްކުރި އިރު ދިވެހިން މިތިބީ އެ ވެކްސިންގެ ދެވަނަ ޑޯޒް ނުޖެހި ހިތްދަތި ކަމުގަ...ވެކްސިން ވެސް މެނޭޖް ކުރެވި ފައެއް ނެތް ރަގަޅަކަށް،، ދެން މިކިޔަނީ ސިންގަޕީރުން އެސްޓްރާޒެނެކާ ވެކްސިން ގެނެސް ދެވަނަ ޑޮޒް ފުރިހަމަ ކުރާނެ ވާހަކަ އެކަމް އެއާ ކޮވޮޝިލްޑާ ތަފާތު ވެދާނެ ކުޑަކޮށް ކޮވިޝިލްޑަކީ ވެސް އެސްޓްރަޒެނެކާ ގެ ވައްތަތަކަށް ވިޔަސް! ޜައްކާތެރި ގޮތަކީ ހަމަ ކޮވިޝީލްޑް އިން ދެވަނަ ޑޯޒް ފުރިހަމަ ކުރެވުން!\nޖޫން 2, 2021 19:05\nރާއްޖޭގެ ސިޔާސީ މައިދާނުގައި އުޅޭ މީހުންނަކީ ވަރަށް ލަދުހަޔާތް ކުޑަ ބައެއް! ކިތަންމެ ބޮޑު ކުށެއް ކުރިޔަސް ނުދޭނެ އިސްތިއުފާ އެއް\nޖޫން 2, 2021 19:31\nއިސްތިޔުފާދޭނެތަ ތިޔައީ 19 ދިވެހިންގެ ލޭބޯލި ބޮޑު ގާގީއެކޭ ތިޔަފަދަމަގާމަކައް ފެންބޮވައި ގަތްފަހުއްޓަ ލިބުނު މަގާމެއް. އަދިވެސް އިތުރައް ދިވެހިންނައް ގެއްލުން ދިނުމައް ވިސްނާނީ.\nޖޫން 2, 2021 19:58\nޖޫން 2, 2021 20:23\nނަސީމް މިނިސްޓަރުކަމަށް އައީ ހަމަ އާއިލާމީހަކަށް އެކަންދޭންވެގެން ނަސީމަކީ ކުރިންވެސް ބަޤާވާތްކޮށްފައިހުރި ބާޤީއެެެއް ރަނގަޅޫވާނީ މިނިސްޓަރުކަމަކީ ކިޔަވާގެންތިބޭ ޤާބިލް މީހުންނަށް ކުރެވޭނެ ކަންކަން . ކެރަފާ އާއިލާމީހެކޭ ހެލްތްމިނިސްޓަރުކަން ދޭކަށެއްނުޖެހޭ، އެތަނުންވެސް ޖީބްބޮޑުކޮށް މިހާުވެސް އެއުޅެނީ 200000 ވެކްސިން ހިލޭލިބެންއޮތްވާ ގަންނަން. މުޅިންވެސް މިބާވަތުގެ ކަންކަންކުރެވޭތޯމިބަލަނީދޯ.\nކިތަންމެ އަޑުގަދަވިއަސް އޭނަ އިސްތިއުފާ ނުދޭނެ އެއަށްވުރެ ލަދުހަޔާތް ކުޑަ ބައެއްއެއީ.\nޖޫން 2, 2021 21:10\nމިހާރު މިއީމީހުން ޓެސްޓުކުރަންވީވަތުނޫންކަށާ މިއީގެރެންޓީ ގާބިލްމީހުނައް މަޤާމުދޭންޖެހޭވަގުތެއްކަމުން މިކަންކަމާ ރައީސްވެސް ޒިންމާވާންޖެހޭނެ!!\nޖޫން 2, 2021 21:13\nއިސްތިއުފާދީދެން، ތީހަމަ އާއިލާމީހަކަށް ކަމެއްދޭންވެގެންވެސް މިނިސްޓަރުކަން ދިނުންދެން ބޮޑުވަރު ކޮބާ މިއެމްޑީޕީ ބައިގަނޑަށް މިނޫނުންގޮތަކަށް ކަންކުރަންނޭގޭ ދައްކާވާހަކަޔާ އަމަލާދިމާނުވާ، ކެރަފާ އާއިލާ ކެނެރީ އާއިލާ ދެންބޮޑުވަރު. ކޮރަޕްޝަން މުޅިންހިންގަނީ ވެކްސިންގަންނަންށޭކިޔާފަ. .\nމި މިނިސްޓަރު ގއ.އަތޮޅުގެ ރަށްތަކުގެ ކައުންސިލްތަކަށަް އަލަށް އިންތިހާބުވި ރަޢީސުންނާއި އެކު ބޭއްވި އޮންލައިން މީޓިންގައި2މިނިޓް، އަމިއްލަ ކޯލެއްގަ އިނދެފަ، ޕަޓަސް ކިޔާފަ، އަތޮޅު ފޯކަލް ޕްއިންޓް ބޮލަށް، އިތުރު މީޓިންގ އެއް އެބައޮތޭ ކިޔާފަ ބެޗި ހަބަރު އަޑުއެހއިން ރަށުތެރޭގައި މީހުން ކިޔާ އަޑު، މިއީ ރަށްރަކުގެ އައު ކައުްންސިލަރުންގެ ކަންބޮޑުވުން އަޑުނާހާ ދިޔަ ދިއުމެއް. މުޅި. ގއ.އަތޮޅުގެ ހުރިހާ ރަށްތަކުގެ ރައްޔިތުންގެ އަޑު ނާހާ، ދެން ދާންޖެހޭ އިތުރު މުހިންމު މީޓިންގ އެއް އޮވެގެން ނުވާނެ. ހަމަ ވަގުތުން އިސްތިއުފާ ދޭންވީ.\nޖޫން 3, 2021 06:52\nމައިމޫނާ ތޯއްޗެ ބުރާއިގެން ދާނީ\nޖޫން 3, 2021 14:02\nއިންޑިޔާގެ ކޮވިޝީލްޑް ވެކްސިނަށް ޑަބްލިޔޫ އެޗް އޯ އިން ހުއްދަ ދިނުމުގެކުރިން ދިވެހރާއްޖޭގެ ޑްރަގް އޮތޯރިޓީގެ ސައިންޓިސްޓް ޕްރޮފްސަރުން ވަނީ ވެކްސިންދިނުމަށް ހުއްދަދީފާ. މިތަނުން އެންމެފަހުން މި ވެކްސިން ދިރާސާ ކުރުމުން ކޮވިޝީލްޑްގެ 2ވަނަ ޑޯޒް ޖަހަން ނުޖެހޭކަމަށްވަނީ ހޯދިފާ. އެހެންވީމާ 1ވަނަޑޯޒް ޖެހުމުން ވެކްސިން ފުރިހަމަވީ.


SunOnline: MACL ge Muvazzafun ah bonus ge gothugai 7800 rufiyaa dheefi\nއެމްއޭސީއެލްގެ މުވައްޒަފުންނަށް ބޯނަސްގެ ގޮތުގައި 7800 ރުފިޔާ ދީފި\n15 Aug 2019, 11:34\nއެމްއޭސީއެލްގެ 52 ވަނަ އަހަރީދުވަސް ފާހަގަކުރުމަށް ކުރިއަށް ގެންދިޔަ ހަފްލާގައި ކުންފުނީގެ މުވައްޒަފުން ބައިވެރިވަނީ -- ފޮޓޯ: އެމްއޭސީއެލް\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން މިދިޔަ އަހަރުގެ އަހަރީ ބޯނަހުގެ ގޮތުގައި ކޮންމެ މުވައްޒަފަކަށް 7،879.79 ރުފިޔާ ބަހައިފި އެވެ.\nއެމްއޭސީއެލް އިން މުވައްޒަފުންނަށް ފޮނުވި ސާކިއުލާއެއްގައި ބުނެފައި ވަނީ މިދިޔަ އަހަރުގެ ބޯނަސްގެ ގޮތުގައި ކޮންމެ މުވައްޒަފަކަށް ވެސް 7879،79 ރުފިޔާ ދީފައިވާ ކަމަށާއި، އީދު ބަންދުގެ ކުރިން އެ ފައިސާ މުވައްޒަފުންނަށް ޖަމާކޮށްދީފައި ވާނެ ކަމަށެވެ.\nއެ ކުންފުނިން ބުނީ އަހަރީ ބޯނަސް ދީފައި ވާނީ ހުރިހާ މުވައްޒަފުންނަށް ވެސް ހަމަހަމަ އުސޫލެއްގެ ދަށުން ކަމަށެވެ.\nމިދިޔަ އަހަރު އެ ކުންފުނީގެ ވަޒީފާ އިން ވަކިވެފައިވާ މުވައްޒަފުންގެ ތެރެއިން ހަ މަސް ދުވަހު ނުވަތަ އެއަށްވުރެ ދިގު މުއްދަތަކަށް ވަޒީފާގައި އުޅުނު މުވައްޒަފުންނަށް، ވަޒީފާގައި އުޅުނު ދުވަހަށް ބަލައި ބޯނަސް ދީފައި ވާނެ ކަމަށް އެމްއޭސީއެލް އިން ބުނެއެވެ.\nނަމަވެސް "ޑިސިޕްލިނަރީ ޕޮލިސީ"ގެ ދަށުން ވަޒީފާއިން ވަކިކުރި އެއްވެސް މުވައްޒަފަކަށް ބޯނަސް ދީފައެއް ނުވެއެވެ.\nއެމްއޭސީއެލް އިން މުވައްޒަފުންނަށް ބޯނަސް ބަހާފައި ވާއިރު ސަރުކާރުގެ ބޮޑު ހިއްސާއެއްވާ ކުންފުނިތަކުން މުވައްޒަފުންނަށް ބޯނަސް ދެވޭނީ، އަހަރީ އާންމު ޖަލްސާގައި ފާސްކުރުމަށް ފަހު، ސަރުކާރަށް ޑިވިޑެންޑް ދެއްކުމަށްފަހު ކަމަށް ފިނޭންސް މިނިސްޓްރީ އިން މިދިޔަ މަހު ވަނީ ކަނޑައަޅައިފަ އެވެ.\nބޯނަސްގެ ގޮތުގައި ދިނުމަށް ހުށަހަޅާ އަދަދަކީ ކުންފުނިން އެއަހަރަށް ޑިކްލެއާ ކުރާ ޑިވިޑެންޑްގެ ތިން ޕަސެންޓަށް ވުރެ ބޮޑު އަދަދަކަށް ވެގެން ނުވާނެ ކަމަށް އުސޫލުގައި ބަޔާންކޮށްފައިވެ އެވެ.\nއެހެން ކަމުން ކުންފުންޏަކުން ޑިވިޑެންޑުގެ ގޮތުގައި ބޮޑު އަދަދެއް ކަނޑައަޅައިފި ކަމުގައިވާ ނަމަ އެ ކުންފުންޏެއްގެ މުވައްޒަފުންނަށް ބޯނަސްގެ ގޮތުގައި ދެވޭނެ މިންވަރުވެސް މި އުސޫލުން ބޮޑުވެގެން ދާނެއެވެ.\nއެމްއޭސީއެލް އަކީ ސަރުކާރު ހިއްސާވާ ކުންފުނިތަކުގެ ތެރެއިން އެންމެ ބޮޑަށް ފައިދާވާ އެއް ކުންފުންޏެވެ. މި އަހަރުގެ ފުރަތަމަ ކުއާޓަރުގައި ސަރުކާރު ހިއްސާވާ ކުންފުނިތަކަށް 1.5 ބިލިއަން ރުފިޔާގެ ފައިދާވި އިރު، އެންމެ ބޮޑު ފައިދާއެއް ލިބިފައިވަނީ ވެސް އެމްއޭސީއެލްއަށެވެ.\nމައި އެއާޕޯޓު ހިންގާ އެމްއޭސީއެލްއަށް މި އަހަރުގެ ފުރަތަމަ ކުއާޓަރުގައި 572 މިލިއަން ރުފިޔާގެ ފައިދާ އެއް ވަނީ ލިބިފައެވެ. މިދިޔަ އަހަރުގެ އެ މުއްދަތުގައި އެމްއޭސީއެލްއަށް ލިބިފައިވަނީ 379 މިލިއަން ރުފިޔާގެ ފައިދާއެކެވެ.\nތާރީހީ "ޓްވެންޓިއެތު ސެންޗުއަރީ ފޮކްސް" އަށް ނިމުމެެއް


2 vana quota in Hajj corporation ah 500 jaaga | Mihaaru\nދިވެހިންގެ ބަޔަކު ހައްޖުގެ އަޅުކަން އަދާކުރުމަށް ތައްޔާރުވެގެން: މި އަހަރު ވެސް 2000 މީހުންގެ ކޯޓާއެއް ރާއްޖެއަށް ވަނީ ލިބިފައި\nއިސްލާމިކް މިނިސްޓްރީން ބުނީ ކޯޓާ ބެހުމުގައި އެންމެ ފުރަތަމަ ބެލީ ހައްޖު ކޯޕަރޭޝަނަށް އެންމެ ގިނައިން މީހުން ގެންދެވޭނީ ކިހާ އަދަދެއްގެ މީހުންތޯ ކަމަށެވެ. އަދި ވަގުތާއި ހާލަތަށް ބަލައި އެ ކޯޕަރޭޝަނުން ނެގީ 500 ކޯޓާ ކަމަށް އެތަނުން ބުންޏެވެ.\nއެ މިނިސްޓްރީން ބުނިގޮތުގައި ބާކީ 500 ކޯޓާ މިހާރު ވަނީ ހައްޖަށް ގެންދާ އެހެން ކުންފުނިތަކުގެ މެދުގައި ހަމަހަމަ ކަމާއެކު ބަހާލައިފަ އެވެ.\nދެ ވަނަ ކޯޓާ ކުންފުނިތަކުގެ މެދުގައި ބަހާލި ގޮތް\n- ހައްޖު ކޯޕަރޭޝަން: 500 ޖާގަ\n- އެކްރޯ ޕްރައިވެޓް ލިމިޓެޑް: 10 ޖާގަ\n- އަލް ހަރަމައިން ހައްޖު އެންޑް އުމްރާ: 71 ޖާގަ\n- ތަޒްކިޔާ ޕްރައިވެޓް ލިމިޓެޑް: 140 ޖާގަ\n- މިނާ ހައްޖު އެންޑް އުމްރާ: 279 ޖާގަ\nއިސްލާމިކް މިނިސްޓްރީން ބުނީ ވަގުތުގެ ގޮތުން އިންތިޒާމްތައް ހަމަޖައްސަން އުނދަގޫ ކަމަށް ބުނެ ޒައީ ގުރޫޕުން އިތުރު ކޯޓާ ނުނަގަން ނިންމާފައިވާ ކަމަށެވެ. އެހެންވެ، އެ ގުރޫޕުން މި އަހަރު މީހުން ހައްޖަށް ގެންދަނީ، ކުރީގެ ކޯޓާއިން ލިބުނު 90 ޖާގައަށެވެ.\nއެ މިނިސްޓްރީން ބުނީ ބައެއް ކުންފުނިތަކުން ގިނަ ކޯޓާ ދިނުމަށް އެދި ސިޓީ ހުށަހެޅި ނަމަވެސް، އެ އަދަދަށް މީހުން ގެންދެވެން ނެތް ކަމަށް ފަހު ވަގުތު އަންގާފައިވާ ކަމަށެވެ. ކުންފުނިތަކަށް އިތުރު ކޯޓާ ދީފައިވަނީ، އެ ކުންފުނިތަކުން ހުށަހަޅާފައިވާ އަގުގައި ހައްޖަށް މީހުން ގެންދިޔުމަށާއި ޕްރޮޕޯސަލްގައި ބުނެފައިވާ ހުރިހާ ހިދުމަތްތަކެއް ފޯރުކޮށްދިނުމަށެވެ.\nހައްޖު ކޯޕަރޭޝަނަށް ލިބުނު ކޯޓާގެ ތެރެއިން 500 މީހުން ގެންދިޔުމަށް މިހާރު ވަނީ އިއުލާންކޮށްފަ އެވެ.\nހައްޖުގެ އަގަށްވާ ފައިސާގެ 75 ޕަސެންޓް ދައްކައިގެން، އެ ކޯޕަރޭޝަނުގެ ދަށުން އަޅުކަން ފުރިހަމަ ކުރުމަށް 2،000 އަށް ވުރެ ގިނަ މީހުން މިހާރު ވެސް ވަނީ ނަން ނޯޓުކޮށްފަ އެވެ. އޭގެ ތެރެއިން 377 މީހަކަށް، އާ ކޯޓާގެ ދަށުން ފުރުސަތު ދީފައިވާއިރު ކުރިއަށް އޮތްތަނުގައި އިތުރު މީހުންނަށް ވެސް ފުރުސަތު ދޭނެ ކަމަށް ހައްޖު ކޯޕަރޭޝަނުން ބުންޏެވެ.\nހައްޖަށް ދިޔުމަށް ސައުދީ އަރަބިއްޔާއިން އެންމެ ފުރަތަމަ ދިން 1000 މީހުންގެ ކޯޓާއިން ހައްޖު ކޯޕަރޭޝަނަށް ދީފައިވަނީ 550 ޖާގަ އެވެ. އަދި އޭގެ ތެރެއިން 80 ޖާގަ އިސްލާމިކް މިނިސްޓްރީން ވަނީ ރިޒާވްކޮށްފަ އެވެ. މަލީޝާ ޖަމާއަތަށް ފައިސާ ދައްކައި ހައްޖަށް ނުދެވުނު މީހުން، ދައުލަތުން ހައްޖަށް ގެންދިޔުމަށް ނިންމާފައިވަނީ އެ ޖާގައިގެ ތެރެއިންނެވެ.\nހައްޖު އިސްލާމިކް މިނިސްޓްރީ ހައްޖު ކޯޓާ ހައްޖު ގްރޫޕްތައް މޯލްޑިވްސް ހައްޖު ކޯޕަރޭޝަން\n12 ކޮމެންޓް,5ރިއެކްޝަންސް\nސާބަސް، ތިގޮތަށް ކުރިއަށް ގެންދަވާ ހައްޖު ކޯޕަރޭޝަނުގެ ކިއޫ ހުސްކޮށްލާތި. މިފަހަރު ކޯޕަރޭޝަނަށް ތިޔަ ދެއްވީ މީގެ ކުރިން ދުވަހަކުވެސް ނުދެއްވާ އަދަދެކެވެ.\nހާދަ އެނގެޔޭ ދޯ! ކޮންމެ އަހަރަކުވެސް ފަހުން ލިބޭ 1000 ކޯޓާގެ ތެރެއިން 500 ކޯޓާ ދެނީ ހައްްޖު ކޯޕަރޭޝަނަށް.\nރަނގަޅު، ދެއްވާ 500 ޖާގަ، އެކަމަކު އޭގެން ބޮޑުބަޔަކީ ކޮންމެވެސް ފައުންޑޭޝަނަކަށް ރިޒާވް ކުރެވި، ބަހާލެވޭ ޖާގަ.\nމިހާރުވެސް 88 ޖާގަ އިސްލާމިކް މިނިސްޓްރީ އިން ރިޒާވް ކޮށްފަ. ބެލެވޭގޮތުގައި މީ މިނިސްޓަރުންނާއި އެހެނިހެން މަތީ މަގާމްތަކުގެ މީހުންނަށް. އެމީހުންނަށްދޭ ޖާގައިގަ އެމީހުން ދަންނަ ގާތް މީހުން އަވަހަށް ފޮނުވާ.. މީ އިންސާފެއް ނޫން.\nއަސްލު ކޯޓާގެ ކުރެދިޓު އެއްވެސް ސަރުކާރަކަށް ދީގެން ނުވާނެއެވެ.ކޮންމެ މީހަކު ވެރިކަމުގައި ހުރިނަމަވެސް ތިކޯޓާ ލިބޭނެއެވެ.\nއަސްލުވެސް ތިޔައީ ހަމަ ތެދު\nބައެއް ކުންފުނިތަކުން އިތުރު ކޯޓާއިން ޖާގަދެނީ އެއްލައްކަ ރުފިޔާ އަށޯ ކިޔާ އަޑުއިވޭ. މިނިސްޓްރީ ނިދާފަތޯ ނުވަތަ ގުޅިގެން ކުރާ ކަމެއްތޯ.\nހެކިބަސް ދެއްވަން ކެރިވަޑައިގަންނަވާނަމަ ވަޑައިގަންނަވާ. މިހާރު ވާ ގޮތަކީ އެއްވެސް މީހަކަށް ނުކރޭ ބަޔާނެއްހާ ހިސާބުވެސް ދޭކަށް، ކިތާބީ ހެއްކެއް ނުހުރޭ، މިނިސްޓްރީއިން ކިހިނެއްތޯ ފިޔަވަޅު އަޅާނީ.\nޗމމ އެބުނީ ހަމަތެދެއް. ކިތާބީ ހެކި ހިފައިގެން ވަޑައިގަންނަވާ،\nޑޮކިއުމަންޓް ހަމަނުވީމަ އެންމެ ގިނަ ކޯޓާ ލިބޭ އުސޫލު ތޯ؟ މަ ހީކުރީ އާ ކޯޓާއިން މިނާއަށް ނުލިބޭނެކަމަށް، އެކަމަކު އެންމެ ގިނަ ކޯޓާ ލިބިފަ މި އޮތީ...\nއަޖާިބެއް ކީއްވެ ނުލިބެންވީ؟


Asaasee baeh thaketheege agu control kohffi | Kuhli Habaru\nއަސާސީ ބައެއް ތަކެތީގެ އަގު ކޮންޓްރޯލް ކޮށްފި\nއާންމު ދިރިއުޅުމުގައި ބޭނުންކުރާ ބައެއް ތަކެތީގެ އަގު ސަރުކާރުން ކޮންޓްރޯލް ކޮށްފިއެވެ.\nކޮވިޑް19 އާ ގުޅިގެން ރާއްޖޭގެ އިޤްތިޞާދަށް ހީނަރުކަން އައިސްފައިވާ އިރު، އާންމު ރައްޔިތުންގެ ދިރިއުޅުމުގެ ޙާލަތަށް ވެސް ބޮޑެތި ބަދަލުތަކެއް ވަނީ އައިސްފައެވެ. މި ދަނޑިވަޅުގައި އިކޮނޮމިކް މިނިސްޓްރީގެ ފަރާތުން މިވަނީ ތަކެތީގެ އަގު ކޮންޓްރޯލް ކުރުމަށް ނިންމާފައެވެ. އިކޮނޮމިކް މިނިސްޓްރީން ނެރުނު އިޢުލާނެއްގައިވާ ގޮތުން، ރީޓެއިލްކޮށް އެންމެ އަގުބޮޑުކޮށް ވިއްކޭނެ އަގު ވަނީ ކަނޑައަޅާފައެވެ.\nތަކެތީގެ އަގު ކޮންޓްރޯލްކުރި ގޮތަށް ބަލާއިރު، ރަތްފިޔާ ކިލޯއެއް -/20 ރުފިޔާ، އާދައިގެ އަލުވި ކިލޯއެއް -/20، ރީނދޫ މުގު ކިލޯއެއް -/45 ރުފިޔާ އަދި ހުދު ކުކުޅު ބިހެއް 1.80 ރުފިޔާ އަށް ވަނީ ކޮންޓްރޯލް ކޮށްފައެވެ.\nއަގުތައް ކޮންޓްރޯލް ކުރުމަށް ނިންމާފައި މިވަނީ 06 އެޕްރީލް އިން ފެށިގެންނެވެ. މިނިސްޓްރީން ކަނޑައަޅާފައިވާ އަގަށްވުރެ ބޮޑުކޮށް ވިއްކައިފިނަމަ، ފުރަތަމަ ފަހަރު 100،000.00 ރުފިޔާއަށް ވުރެ އިތުރުނުވާ ގޮތަށް އަދި ތަކުރާރުވެއްޖެނަމަ ކޮންމެ ފަހަރަކު 100،000.00 ރުފިޔާގެ އިތުރުން ވިޔަފާރި ކުރުމުގެ ހުއްދަ6މަސްދުވަހަށް ހިފެހެއްޓުމަށްވެސް ވަނީ ނިންމާފައެވެ.


Anhenaku Rape Kuran Ulhunu Kamuge Thuhumathu Kurevey2Meehun Dhoo Kohlaifi - Vaguthu\nކޮވިޑްގެ ފައްސިއަށް މަޑުޖެހުމެއް، ވެކްސިން ޖެހުން ބާރަށް ކުރިއަށް - 21 މިނެޓް ކުރިން\nމިދިޔަ އޭޕްރީލް މަހުގެ ތެރޭގައި މާލެ މަގުމަތިން އަންހެނަކު ރަހީނުކޮށް، ޖިންސީ ގޯނާކުރި ކަމަށް ތުހުމަތުވާ ދެ މީހުން ބަންދުން ދޫކޮށްލައިފިއެވެ.\nއެ މައްސަލައިގައި ފުލުހުން ހައްޔަރުކޮށްފައި ވަނީ ވިނަރެސް، ހދ. ނޭކުރެންދޫ، އާދަމް ވިޝާން 18 އަހަރާއި މިލާފަރު، ހދ. ވައިކަރަދޫ، އަލީ ރަޝީދު 23 އަހަރެވެ.\nއެ ދެމީހުންގެ މައްޗަށް ކުރަނީ މާރާމާރީ އާއި ރަހީނުކޮށް އަދި ގަދަކަމުން ޖިންސީ ގުޅުން ހިންގުމުގެ ތުހުމަތެވެ.\nފުލުހުން މިއަދު ވިދާޅުވީ، މި މައްސަލައިގެ ތަހުގީގު މަރުހަލާ ނިންމައި، މިމަހުގެ 17 ވަނަ ދުވަހު މައްސަލަ ޕްރޮސެކިއުޓާ ޖެނެރަލް އޮފީހަށް ފޮނުވާފައިވާ ކަމަށެވެ.\nއެހެން ނަމަވެސް މައްސަލައިގައި ހައްޔަރުކުރި ދެމީހުންގެ ބަންދާއި މެދު ގޮތެއް ނިންމުމަށް މިމަހުގެ 19 ވަނަ ދުވަހު ކޯޓަށް ހާޒިރު ކުރުމުން ޝަރުތުތަކެއްކޮށް، ކޯޓުން އެމީހުން ދޫކޮށްލާފައިވާ ކަމަށް ފުލުހުން ވިދާޅުވިއެވެ.\nއެމީހުން ދޫކޮށްލާފައިވަނީ ޕީޖީއިން އެދުމުން ކަމަށްވި ނަމަވެސް، އެއީ ކޮން ޝަރުތުތަކެއް ކަން އަދި އެނގިފައެއް ނުވެއެވެ.\nމިމައްސަލާގައި ހައްޔަރަށްލި އުމުރުން 18 އަހަރުގެ މީހާއަކީ މީގެކުރިން ވެސް ހައްޔަރުގެ ތިން ރެކޯޑެއް އޮތް މީހެކެވެ. އަދި ދެވަނަ މީހާގެ ހައްޔަރުގެ ހަތަރު ރެކޯޑު އެބަ އޮތް ކަމަށް ފުލުހުން ވަނީ ބުނެފައެވެ.\nއެ ހާދިސާ ހިނގާފައި ވަނީ އޭޕްރީލް 16 ވަނަ ދުވަހުގެ ރޭ، މާފަންނު ހަނދުވަރީހިނގުމުގައެވެ. އަންހެން މީހާ ގަދަކަމުން ދަމާފައި ގޯޅިއަށް ވައްދާ މަންޒަރު ފެންނަ ވީޑިއޯއެއް ވެސް މީސްމީޑިއާގައި ވަނީ އާންމުވެފައެވެ.\nމެއި 22, 2021 17:24\nވަރުގަދަ ޕޖ އެއް ދިވެހި ގައުމަށް މިއޮތީ ލިބިފައި، މިކަމާ ގުޅޭ އިޝާރާތެއް ވާ ލިޔުމެއް ބްލޮގުން ކިޔާލަން ލިބޭނީ ކޮން އިރަކުތޯ\nމެއި 22, 2021 19:05\nހިތާ ހިތުގެ ގުޅުން ދެއްތޯ.. ޖަޒީރާ ރާއްޖެ ތަފާތުވާނެ\nމިޔަދު ކޮބާތޯ ދުއްމާރި ހިއްޕަވައިގެން އުޅުއްވާ ކުދިންކޮޅު\nމި ސަރުކާރުވެސް އޮތީ ރޭޕާ ޖިންސީ ގޯނާއަށް ފައްސިވެފަ.. ދެން ތިކަމާ ހައިރާނެއް ނުވެ


Report - Aharen ge Category eh nei!\nއަހަރެންގެ ކެޓަގަރީއެއް ނެތް!\nއާންމު ރައްޔިތަކު ފްލެޓު ފޯމް ބަލަނީ -- އަހުމަދު ޝުރާއު | އަވަސް\nއިއްޔެ މެންދުރު 2:00 އެހާއިރު އަހަރެން ވެސް ދަރުބާރުގެއަށް ދިޔައީ ސަރުކާރުން އާންމުންނަށް ދޭން އިއުލާން ކުރި 7،000 ފްލެޓަށް ކުރިމަތި ލުމަށް ވީހާވެސް އަވަހަކަަށް ފޯމު ނަގާށެވެ. ދަރުބާރުގެ ބޭރާހަމަޔަށް މަގުމައްޗަށް ދަމާލާފައި އޮތް ދިގު ކިޔޫއަށް އަހަރެން ވެސް ގުޅުނީ ފްލެޓެއް ހޯދުމަށް އޮތް ބޮޑު އުންމީދެއްގަ އެވެ. ވަގުތު ޖެހުމާ އެކު ކިޔޫ ދޫކޮށް އެންމެން ވެސް ދަރުބާރުގެ ރަންނަބަނޑޭރި މާލަމަށް ޖަމާވީ ހިނި ބައިގަނޑެއް ޖަމާވާ މިސާލުގަ އެވެ. މުޅި ދަރުބާރުގެ ހޯލު ފުރާލީ ބޯހިޔާވަހިކަމަށް ސަލާން ޖަހަން ޖެހިފައި ތިބި އެތައް ހާސްރައްޔިތުންނެކެވެ. ވަކި ޕާޓީއެއް، ފިކުރެއް ނުވަތަ ކުލައެއް ނެތެވެ. އެންމެންގެ މޫނުމަތިން ވެސް ފެންނަނީ ބޯހިޔާވެހިކަމަށް ފެންބޮވައިގެންފައި ހުރި މިންވަރެވެ. ފިތި ބާރުވެގެން ވެސް، ކޮންމެ މީހަކު ވެސް ބޭނުން ވަނީ އެ މީހުންގެ އެ ސަލާމް ޖެހުމަށް ނިމުމެއް ގެންނާށެވެ.\nއެއް ކަމެއް ވަރަށް ސާފެވެ! އެއީ ގެދޮރުވެރިކަމަކީ ހަމައެކަނި ވަކި ހާއްސަ ކެޓަގަރީތަކެއްގެ ބަޔަކަށް ހައްގުވާ އެއްޗެއް ނޫންކަމެވެ. އެންމެ ކެޓަގަރީއެއްގައި ނުފެތުނަސް އެންމެ ދަތި ހާލުގައި އުޅޭ މީހުންނަށް ފްލެޓް ލިބެން ޖެހޭ ކަމަށް އެންމެން ވެސް ގަބޫލު ކުރެ އެވެ. މިނިސްޓްރީ އިން 17 ކެޓަގަރީއެއް ބަހާލާފައި ހުރި ގޮތުން އޭގެ އެންމެ ހައްގުވެރި ފަރާތްތަކަށް މިފަހަރު ފްލެޓް ލިބޭނެ ކަމާމެދު ސުވާލު އުފެދި ޝަކުވާތައް މީހުން ދިޔައީ އޮއްސަމުން އެވެ. އަދި މިފަހަރު އެއްވެސް ކެޓަގަރީއެއްގައި ލައްވާ ނުލާ މީހުންނަށް ދެން ފްލެޓެއް ލިބޭނީ ކޮން އިރަކުތޯ ސުވާލު ކުރާ މީހުން ވެސް ނުހަނު ގިނަ އެވެ. ފްލެޓް ލިބޭ މީހުން 17 ކެޓަގަރީއެއްކަށް "ފައްތާލާ" އިރު އެންމެ ބޮޑަށް ބޯހިޔާވަހިކަމަށް އެދޭ މީހުންނަށް ފްލެޓެއް ލިބިދާނެތޯ އެއީ އެތައް ބަޔަކު ކުރާ ސުވާލެކެވެ.\nކަންބޮޑުވުން ފެށެނީ ކެޓަގަރީތަކާ ހިސާބުން!\n"އަހަރެން ވެސް ފްލެޓެއް ބޭނުން. އެކަމަކު މީގައި ބުނާ އެއްވެސް ކެޓަގަރީއެއްގައި މަށެއް ލައްވައެއް ނުލާ. އެކަމަކު އުމުރުން މިވީހާ ދުވަސް މިވީ މި މާލޭގައި ކުއްޔަށް މިހެން ގަނަތެޅޭތާ،" ދަރުބާރުގޭ ކައިރީ ހުއްޓިލައިގެން ހުރި މެދު އުމުރުގެ ފިރިހެނަކު ބުންޏެވެ. އޭނާ ބުނި ގޮތުގައި ފްލެޓު ލިބޭނެ ކަމުގެ އެއްވެސް ގެރެންޓީއެއް ނެތެވެ. އެއީ އަމިއްލަ ކުންފުންޏެއްގައި މަސައްކަތް ކުރާތީ ސިވިލް ސާވަންޓުންނާއި ސިފައިން ނުވަތަ ޑޮކްޓަރުން ފަދަ އެއްވެސް ކެޓަގަރީއެއްގައި އޭނާ ލައްވާ ނުލާތީ އެވެ. ކިރިޔާވެސް އުންމީދު އޮތީ އުމުރުން 18-40 އަހަރުގެ ކައިވެނިން ކޮށްގެން އުޅޭ ޒުވާނުންގެ ކެޓަގަރީ އެވެ. ނަމަވެސް މީހަކާ ކައިވެނިކޮށްގެން ނޫޅޭތީ އެ ފުރުސަތު ވެސް އޭނާއަކަށް މިފަހަރަކު ނެތެވެ.\n"މިނިސްޓަރު މިއަދު ވަރަށް ސާފުކޮށް ބުނި ކެޓަގަރީތަކަށް ކުރިމަތިލެވޭނީ ހަމައެކަނި މީހުންނާ އިނދެގެން އުޅޭ މީހުންނަށޭ، އެކަމަކު އުޅޭނެ ތަނެއް ނެތީއާ ކިހިނެތް މީހަކާ އިންނާނީ، އަހަންނަށް ކުރިމަތިލެވޭނެ އެއްވެސް ކެޓަގަރީއެއް ނެތް، ދެން ޓިކު ޖަހާލާފައި ލޯމަރާލާފަ ލާނީ ކޮންމެވެސް އެކައްޗައް، އޭރުން މަސައްކަތް ކުރިކަން އޮންނާނެތާ،" ކަންބޮޑުވުންތައް "އަވަސް"އާ ހިއްސާ ކުރަމުން ޒުވާނަކު ބުންޏެވެ.\nފޯމް ނަގަން ދަރުބާރުގެ ފުރާލާފައި -- އަހުމަދު ޝުރާއު | އަވަސް\nމާލޭ ރަށްވެހިންނަށް ހާއްސަ ކެޓަގަރީއަކާއި ދަފްތަރުގައި ޖެހިފައި ތިބި މީހުންނަށް ހާއްސަ ކެޓަގަރީއެއް އޮންނަ އިރު ޒާމާނުއްސުރެއް މާލޭގައި ދިރިއުޅެމުން އަންނަ އަތޮޅުތަކު ތެރޭ މީހުންނަށް އޮތް ތަފާތު ކުރުމެވެ. އެ މީހުންނަށް ހާއްސަ ކެޓަގަރީއެއް ނެތެވެ. ނަމަވެސް އޭގެ ތެރެއިން ވެސް ދަތި ހާލުގައި އެތަށް ބަޔަކު ދިރިއުޅެމުން ދާއިރު ހަމަހަމަ ކަމުގެ ހައްގުން އެ މީހުން މަހުރޫމްވެ އެވެ.\nހާއްސަ ދާއިރާތަކެއްގައި ވަޒީފާ އަދާ ކުރާ މީހުންގެ ކެޓަގަރީތަކެއް ގޮތުގައި ކަނޑައަޅާފައިވާ ގޮތާ މެދުވެސް އެތަށް ބައެއް ކަންބޮޑުވުން އެބައޮތެވެ. މިސާލަކަށް ސިފައިންނާއި ފުލުހުންނަށް ހާއްސަ ފްލެޓުތަކެއް ސަރުކާރުން މިހާރުވެސް އަޅަމުން އަންނަ އިރު، އެތަށް ހާސް ބަޔަކު އިންތިހާޒު ކުރަމުން އައި ސޯޝަލް ހައުސިން ފްލެޓުތަކުގެ 600 ޖާގަ އެ ފަރާތްތަކަށް ހާއްސަ ކުރުމަކީ ކޮން ކަހަލަ އިންސާފެއް ހެއްޔެވެ؟ އޭގެ އިތުރުން ޓީޗަރުންނާއި ޑޮކްޓަރުންނާއި ނަރުހުންނަށް ހާއްސަ ކެޓަގަރީތަކެއް ހަމަޖައްސާފައިވާއިރު އެ މީހުންނާއެކު މަސައްކަތް ކުރާ، އަދި މާ ގިނަ ދުވަހު ހިދުމަތްކޮށްފައިވާ އެހެން އިދާރީ މުވައްޒިފުންނަށް މިކަމުން ބޮޑެތި ހައްގުތަކެއް ގެއްލެ އެވެ.\nގޯތިގެދޮރަށް އެންމެ ބޭނުން ޖެހިފައިވާ މީހުން ބެލުމުގެ ބަދަލުގައި ވަކިވަކި ދާއިރާތަކުން އެންމެ ބޭނުން ޖެހިފައި ހުރި މީހުންތައް ކަނޑައެޅުމުގެ ސަބަބުން އެކަށީގެންވާ ނަތީޖާއެއް ނެރެވޭނެ ކަމާމެދު ސުވާލު އުފައްދަން ފުރުސަތު ބޮޑެވެ. ނަމަވެސް ސަރުކާރުން ބުނަމުން ގެންދަނީ މީގެ ކުރިޔާ ހިލާފަށް ކެޓަގަރީތަކުން ގިނަ ބަޔަކަށް އެ ފުރުސަތު ހުޅުވިގެން ދާނެ އެވެ. ނަމަވެސް އެއްވެސް ކެޓަގަރީއެއްގައި ލައްވާ ނުލާ މީހުންނަށް ވާނެ ގޮތަކަށް ސަރުކާރަށް ވެސް އަދި ޖަވާބެއް ނުދެވެ އެވެ.\nތައުރީފު ހައްގު، އެކަމަކު ދެފުށް ފެންނަން ޖެހޭ!\nބޯހިޔާވެހިކަމުގެ މަޝްރޫއުގެ ދަށުން ސަރުކާރުން ސޯޝަލް ފްލެޓުތައް ދޫކުރުމުގެ ނަތީޖާއެއް ފެންނަން ފަށާފައި މިވަނީ ރައީސް އަބްދުﷲ ޔާމީންގެ މި ދައުރުގެ އެންމެ ފަހު ދުވަސްތައް ގުނަމުންދާ ދަނޑިވަޅުގަ އެވެ. ލަހުން ނަމަވެސް އެމަނިކުފާނުގެ ސަރުކާރުން ފްލެޓުތައް ކުރިޔަށް ގެންދާ ސްޕީޑާއި ފްލެޓު އަޅައި ޖުމުލަ އަދަދަށް ބެލިޔަސް އަދި ދޫކުރާ އަގުތަކަށް ބެލިޔަސް އެހެން ސަރުކާރުތަކާ އަޅައި ބަލާފައި މާ ބޮޑަށް ވެސް ރަނގަޅުކަން އެއީ ގަބޫލުކޮށްލަން ޖެހޭ ހަގީގަތެވެ. ނަމަވެސް ސުވާލު އުފެދޭ ހިސާބަކީ އާންމުންގެ ލޯތަކައް ނުފެންނަ ހިސާބުން ނިމިގެންދާ ކަންކަމެވެ.\nއެންމެ ފަހުން ހުޅުވާލި 700 ފްލެޓަށް ކުރިމަތިލި މީހުންގެ ތެރެއިން ފައިނަލް ލިސްޓު އާންމު ކުރި އިރު އެތަށް ބައެއްގެ ޝަކުވާތައް އޮތީ އިންތިހާއަށް ބޮޑުވެފަ އެވެ. އެ މައްސަލަ ނުހިނގާ މިނިވަން މުއައްސަސާއެއް ނެތެވެ. މައްސަލައަކަށްވީ ފްލެޓު ލިބުނު މީހުންނަށް ޕޮއިންޓުތައް ލިބުނު ގޮތާއި އެންމެ ކުޑަ މިނުން ފްލެޓު ލިބުނީ ކޮން ބަޔަކަށް ކަމެއް ވެސް އަންގާ ނުލާ "އަޑިއަޑިން" ހުރިހާ ކަމެއް ނިމިގެން ދިޔައީމަ އެވެ.\nދާދި ފަހުން ޗައިނާ އިން ހުޅުމާލޭގައި އިމާރާތް ކުރި ފްލެޓުތައް -- ފައިލް ފޮޓޯ | އަވަސް\nސަރުކާރުން ދައްކާ ހުއްޖަތަކީ އެއީ މީހުންގެ ޒާތީ ކަމެއްކަމަށް ވުމުން ފްލެޓް ލިބޭ މީހުންގެ މައުލޫމާތު އާންމު ކުރަން ބޭނުން ނުވަނީ އެވެ. ނަމަވެސް އެހާ ޒާތީ އަދި ލަދުވެތިކަމެއް ނަމަ އެތަށް ސަތޭކަ ބައެއްގެ ކުރިމަތީ ފިތި ބާރުވެގެން ފޯމް ނަގަން މީހުން ކިއޫ ހަދަންވީ ސަބަބެއް ވެސް ނެތެވެ.\nއޭގެ އިތުރުން އޭރު ފްލެޓުތައް ދޫކުރި ދުވަސްކޮޅާ ބަލާފައި ޕީޕީއެމްގެ ކެމްޕެއިން އޮފީހުން އާއިލާތަކަށް ގުޅައި ދިރިއުޅުމުގެ ހާލު އޮޅުން ފިލުވައި ރައީސް ޔާމީންއަށް ތާއީދު ކުރޭތޯ ސުވާލު ކުރަމުން ދިޔަ އެވެ. އެފަދަ ކަންކަން އެއްފަހަރާ ހިނގުމުގެ ސަބަބުން ފްލެޓު ލިބުނީ އޭގެ އެންމެ ހައްގުވެރި ފަރާތްތަކަށް ކަމާމެދު އޮތީ ވަރަށް ބޮޑަށް ސުވާލު އުފެދި ޝައްކެއްގެ ތެރޭގަ އެވެ. މިއަދާ ހަމަޔަށް ވެސް އެ މައްސަލަ އޮތީ ހަމަ އެގޮތަށެވެ.\nވޯޓަށް ޖަހާ މަޅިއެއް!؟\n"މިފަހަރު 18 އަހަރު ފުރުފައިވާ ފަރާތްތަކަށް ވެސް މި ފްލެޓަށް ފޯމު ލެވޭނެ. ކުރިން މިލެވެނީ 21 އަހަރުވީމާ. އެކަމަކު 18 އަހަރު ވީމާ ވޯޓް ވެސް ލެވޭ. އެހެންވެ އަޅުގަނޑުމެން 18 އަހަރުން މަތިން ފެށިގެން ފްލެޓަށް ވެސް ލެވޭ ގޮތަށް މި ހެދީ،" މިނިސްޓަރު މުހައްމަދު މުއިއްޒު އިއްޔެގެ ޕްރެސްގައި ވިދާޅުވި އެވެ. ކުރިއަށް އޮތް ރިޔާސީ އިންތިހާބަށް މަދު ދުވަސްތަކެއް އޮތް އިރު، މިނިސްޓަރުގެ މި ވިދާޅުވީ ވަރަށް ވެސް ބޮޑު ވާހަކައެކެވެ. ވޯޓާ ދިމާކޮށް ސަރުކާރުން މިކަން ކުރުމުގެ ނިޔަތް އޮތް ކަމަށް ބަޔަކަށް މާނަ ކުރެވިދާނެ ވާހަކަ އެކެވެ. އެގޮތަށް މާނަ ކުރާ މީހުން ވެސް މިހާރު އެބަ ތިއްބެވެ.\nބޯހިޔާވަހިކަމަށް ސަލާން ޖަހާ އެތައް ނިކަމެތި ރައްޔިތުންނެއްގެ ހިތުގެ އުދާސްތަކުގެ ފައިދާ ސިޔާސީ މީހުން ނަގާތާ ކިތަންމެ ދުވަހެއް ވެއްޖެ އެވެ. މި ސަރުކާރުން ވެސް ހުޅުމާލޭގައި އަޅަން ފެށި 7،000 ފްލެޓްގެ މަސައްކަތް އަދި ފަށައިގަތީ އެވެ. މި ދައުރުގެ ކުރިން އެ ތަންތަނުގެ މަސައްކަތް ނިމި އާންމުންނަށް ތަޅުދަނޑިފަތި މި ދައުރު ނިމުމުގެ ކުރިން ލިބޭނެ ކަމެއް ނޭނގެ އެވެ. މިހެން އޮތް ކަމެއްގައި ސަރުކާރުން މިހާ އަވަހަށް މި ފްލެޓްތަކަށް ކުރިމަތިލާ އެ ތަންތަން ލިބޭ ބަޔަކު ހޮވަން އުޅެނީ ރިޔާސީ އިންޔިހާބަށް ރައްޔިތުން ހައްލައި އެ މީހުންގެ ތާއީދު ހޯދާކަމަށް ބުނާނެ ޖާގަ އޮންނާނެ އެވެ. އެއީ މީގެ ކުރީ ސަރުކާރުތަކުގައި ވެސް އެކަން ވެފައި އޮތް ގޮތުން އެވެ. އެކަމަކު ހައުސިން މިނިސްޓަރު މުއިއްޒު ޔަގީންކަން ދެއްވާ ގޮތުގައި މިއީ ރައްޔިތުންނަށް ގެނެސްދޭ އުންމީދުތަކެކެވެ. ހަމަ ޔަގީނުން ވެސް މި ފަހަރު ރައްޔިތުން މާޔޫސް ކޮށެއް ނުލާނެ އެވެ.\nބޯހިޔާވަހިކަމެއް ލިބޭނެ ކަމުގެ އިންތިޒާރުގައި ތިބި އެތައް ނިކަމެތި ރައްޔިތުންނަކަށް މިކަހަލަ އުންމީދުތައް ދޭތާ ކިތަންމެ ދުވަހެކެވެ. ރައްޔިތުންގެ މި އުންމީދުތަކަށް މި ސަރުކާރަށް ވެސް އެކަށީގެންވާ ފަރުވާއެއް އަދި ހޯދައެއް ނުދެވެ އެވެ. އަދި އެންމެ ފަހުން ފްލެޓްތަކުގެ ކަންކަން ދިޔަ ގޮތުން މާޔޫސް ވެފައި ތިބި މީހުންނާއި ޝައްކުގެ ނަޒަރަކުން ބަލާ މީހުން ވެސް ކިތަންމެހާ ވެސް ގިނަ އެވެ. އެންމެން އުފައްދާ ސުވާލަކީ މި ސަރުކާރުން މި ހިންގާ ބީ ހިޔާވަހިކަމުގެ މަޝްރޫއުގައި އޮތީ ކޮން އިހުލާސްތެރިކަމެއް ހެއްޔެވެ؟


Ehee ah edhi Afganisthan anhen kuhjehge sitee eh\nއެހީއަށް އެދި އަފްގާނިސްތާނު އަންހެން ކުއްޖެގެ ސިޓީއެއް\nއަފްގާނިސްތާނަށް ނިސްބަތްވާ 2.5 މިލިއަން ރެފިއުޖީން އުޅޭ\n21 އޯގަސްޓް 2021 - 19:44:44\nތާލިބާނުންގެ ބާރުގެ ދަށަށް އަފްގާނިސްތާނު އައިސްފައިވާއިރު، އަފްގާނިސްތާނުގެ އަންހެން ކުއްޖަކު ވަނީ އަސަރު ގަދަ ސިޓީއެއް އދ ގެ ރެފިއުޖީންގެ ހައްގުތައް ހިމާޔަތް ކުރާ ޖަމިއްޔާކަމަށް ވާ "ޔޫއެން ރެފިއުޖީ އެޖެންސީ" އަށް ފޮނުވާފައެވެ.\nއެ ސިޓީގައި އަންހެން ކުއްޖާގެ ނަން ފޮރުވުމަށް ފަހު އެ ޖަމިއްޔާއިން ވަނީ މި ސިޓީ މިއަދު އާންމުކޮށްފައެވެ.\nސިޓީގައި އަންހެން ކުއްޖާ ބުނެފައިވަނީ، ތާލިބާނުން އެ ގައުމު ހިފުމުގެ ސަބަބުން، ތައުލީމު ހޯދުމާއި، ވަޒީފާ އަދާކުރުން ފަދަ ހައްގުތަކުން މަހުރޫމް ވެފައިވާކަމަށެވެ.\n"ތާލިބާނުން އަފްގާނިސްތާނު ހިފުމުގެ ކުރިން އެގައުމުގެ އަންހެނުން ވަޒީފަށް ގޮސް ސްކޫލަށް ގޮސް ހެދި،"\nއެސިޓީގައި އޭނާ ކަންބޮޑުވުން ފާޅުކޮށްފައިވާ އެއް މައްސަލައަކީ އޭނާގެ ހައްގުތައް ގެއްލިފައިވާ މައްސަލައެވެ. އަދި ތާލިބާނުން ނަކީ ހަރުކަށި ބައެއް ނޫންކަމަށް ބައެއް މީހުން ބުނިނަމަވެސް އެކަން ގަބޫލުކުރަން ދަތި ކަމަށް އެ ސިޓީގައި އަންހެން ކުއްޖާ ބުނެފައިވެއެވެ. ސަބަބަކީ ކުރިން އެމީހުން އަފްގާނިސްތާނުގައި ވެރިކަން ކުރި އިރު އަންހެނުންނަށް ހިތާފައިވަނީ ވަރަށް ގޯސްކޮށް ކަމަށް ވާތީ ކަމަށް ވެސް އޭނާ ވަނީ ބުނެފައެވެ.\nއޭނާ ބުނެފައިވަނީ ފާއިތުވީ 20 އަހަރު ދުވަހުގެ ތެރޭގައި މިނިވަން ކަމާއެކު ސްކޫލާއި އޮފީސް ފަދަ ތަންތަނަށް އެ ގައުމުގެ އަންހެނުންނަށް ދެވުނުކަމަށެވެ.\n"ނަމަވެސް މިހާރު ހައްގުތައް ގެއްލި ޖަލަކަށް ލެވިފައިވާ ކަމުގެ އިހުސާސް ކުރެވޭ،" ކަމަށް ވެސް އެ ސިޓީގައި އަންހެން ކުއްޖާ ވަނީ ބުނެފައެވެ.\nއަފްގާނިސްތާނު އަންހެން ކުއްޖަކު ސްކޫލަށް ދަނީ:\nމި ހިނގާ އޮގަސްޓު މަހުގެ ތެރޭގައި ތާލިބާނުން ވަނީ އަފްގާނިސްތާނުގެ ވެރިރަށް ކާބުލްއާއި، އެ ގައުމުގެ މުހިންމު ސިޓީތައް ހިފާފައެވެ.\nތާލިބާނުން އަފްގާނިސްތާނު ހިފި ފަހުން ވެސް 12،000 އަށްވުރެ ގިނަ މީހުން ވަނީ އެގައުމު ދޫކޮށް ގޮސްފައެވެ.\nޖުލައި މަހުގެ ތެރޭގައި އެމެރިކާ ސިފައިން ވަނީ އަފްގާނިސްތާނުގައި އެމީހުން ގާއިމްވެގެން ތިބި އަސްކަރީ މައި ޗެކްޕޮއިންޓުތައް ދޫކޮށްލާފައެވެ.\nއެމެރިކާގެ ރައީސް ޖޯ ބައިޑެން ވަނީ ސެޕްޓެމްބަރު މަހުގެ 11 ވަނަ ދުވަހު އަފްގާނިސްތާނުގައި ތިބި އެމެރިކާ ސިފައިން އެއްކޮށް ބާލާނެކަން އިއުލާނުކޮށްފައެވެ.\nތާލިބާނުން އެގައުމު ހިފުމާއި ގުޅިގެން ވެރިކަމުގައި ހުންނެވި ގަނީ ވަނީ އެ ގައުމު ދޫކުރައްވައި ފިއްލަވާފައެވެ.\nގަނީ އަފްގާނިސްތާނުގެ ވެރިކަމަށް ވަޑައިގަތީ 2019 ވަނަ އަހަރު އެގައުމުގައި ބޭއްވުނު އާންމު އިންތިހާބަށް ފަހުއެވެ.\nއަފްގާނިސްތާނަށް ނިސްބަތްވާ 2.5 މިލިއަން ރެފިއުޖީން މިހާރުވެސް ދުނިޔޭގެ އެކި ކަންކޮޅުތަކުގައި އުޅޭއިރު، ތާލިބާނުންގެ ބާރުގެ ދަށަށް އެ ގައުމު އަލުން ދިއުމާއި ގުޅިގެން މިއަދަދު ދެ ގުނައަށް އިތުރުވުން އެކަށީގެންވެއެވެ.\nއެމެރިކާއިން ވަނީ އަފްގާނިސްތާނުގެ 10،000 މީހުން އެގައުމަށް ގެންދިއުމަށް އެއްބަސް ވެފައެވެ. އަދި އޮސްޓްރޭލިއާއިން 3000 މީހުން ގެންދިއުމަށް އެއްބަސްވެފައިވާއިރު، އަފްގާނިސްތާނާއި އަވަށްޓެރި ކަޖަކިސްތާނުން ވަނީ 100،000 ރެފިއުޖީން އެގައުމަށް ގެންދިއުމަށް އެއްބަސްވެފައެވެ.\nއަފްގާނިސްތާންއަންހެނުން ބާރުވެރިކުރުވުންއިންސާނީ ހައްގުތައް\nފެހި ގާނޫނު އަސާސީއަށް 13 އަހަރު، ހައްގު ކަށަވަރުވެއްޖެތަ؟


ފިކުރީ ހަނގުރާމަ މިއަދު ކުރެވޭ ގޮތްތައް – DhiSalafiyyah\nފިކުރީ ހަނގުރާމަ މިއަދު ކުރެވޭ ގޮތްތައް\n19/03/2012 މުޖުތަމަޢުއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nހަރުދަނާ ޢަޤީދާގެ ވެރި މުސްލިމުން ކަނޑި ބަޑިން ބަލިނުކުރެވުމުގެ ސަބަބުން މުސްލިމުން ބަލިކަށިކުރުމަށްޓަކައި ދެން ހަނގުރާމަފެށީ ފިކުރީގޮތުން މުސްލިމުންނާ ހަނގުރާމަކޮށް އިސްލާމީ ޢަޤީދާއާ މުސްލިމުން ދުރުހެލިކުރުމަށެވެ.\nފިކުރީ ހަނގުރާމަ ކުރެވެނީ ރޭވިފައިވާ ޕްލޭންތަކަކާ އެއްގޮތަށެވެ. މިކަމަށް ޚާއްޞަ ޢިލްމުވެރިންނާ ސްޕެޝަލައިޒް ވެފައިވާ ފަރާތްތަކުން މަސައްކަތް ކުރަމުން ގެންދެއެވެ. މިގޮތުން ޚާއްޞަ ބަޔަކު ތައްޔާރުކޮށް ދުލާއި ޤަލަމާއި މީޑިއާގެ ތަފާތު ވަސީލަތްތަކުގެ އެހީއާއެކު މިރޭވުންތަކަށް ޢަމަލީ ސިފަ ގެނެވުނެވެ. މިގޮތުން ނެރެވޭ ނޫސްމަޖައްލާތަކާއި، ފޮނުވޭ ތަފާތު ޕްރޮގްރާމްތަކަކީ މިކަމަށްޓަކައި މިއަދު ކުރެވޭ މަސައްކަތް ތަކެވެ. މިބައިމީހުންގެ ޚިޔާލުގައި އިސްލާމްދީނަށް ރައްދު ޙަމަލާނުދެވޭ ޚިޔާލެއް އުފެދިގެން ނުވާނެއެވެ. މިހެންވެ ފަރަންސޭސި ބޭފުޅެއް ކަމުގައިވާ ކޭމަން ވިދާޅު ވަނީ “އިސްލާމްދީނަކީ ބަލިމަޑު ކަމެކެވެ. ނުވަތަ މޮޔަވުމެކެވެ. އޭގެ ސަބަބުން މީސްތަކުން ކަންނެތް ކުރާ ކަމެކެވެ.” މިބައިމީހުންގެ ހިތުގައި އިސްލާމްދީނާމެދު ރޯވެފައިވާ ނަފުރަތުގެ އަލިފާންގަނޑުގެ ހޫނުކަން މިފަދަ ބުނުންތަކުން ކިތަންމެ ރަނގަޅަކަށްވެސް ދޭހަވެއެވެ.\nކީރިތި ޤުރުއާނުގެ އަގުވައްޓާލުމަކީވެސް ފިކުރީ ހަނގުރާމައިގެ އެއްމެ މުހިއްމު އެއްމަޤްޞަދެވެ. މިގޮތުން ކީރިތި ޤުރުއާނަކީ ﷲ ގެ ކަލާމްފުޅު ނޫންކަމާއި ކީރިތި ރަސޫލާ އަމިއްލަފުޅަށް ލިޔުއްވާފައިވާ އެއްޗެއްކަމަށް އެބައިމީހުން ބުނެ އުޅެއެވެ. އަދި ކީރިތި ޤުރުއާނުގައި ހިމެނޭ ބައެއް އާޔަތްތައް ނަގައިގެން ކީރިތި ޤުރުއާނަކީ ވަކިކަމަކަށް ހިތްވަރުދޭ ފޮތެއްކަމަށާއި އެއީ މިއަދުގެ މުޖްތަމަޢާ އެކަށީގެންވާ ޤާނޫނުތަކާއި ޤަވާޢިދުތަކެއް ހުރި ފޮތެއް ނޫންކަން މުސްލިމް ސިކުނޑިތަކަށް ވައްދައިދިނުމަށްޓަކައި އެކި އެކި ވަޞީލަތްތަކުގެ ބޭނުންކޮށްގެން އެބައިމީހުންނަށް ކުރެވުނުހައި ކަމެއް ދަނީ ކުރަމުންނެވެ.\nއަދިހަމަ އެފަދައިން ކީރތިރަސޫލާ ޞައްލަﷲ ޢަލައިހި ވަސައްލަމަގެ ޠާހިރު ސުންނަތާމެދު މުސްލިމުން ދެކޭގޮތް ބަދަލު ކޮށްލަންވެސް މަސައްކަތް ކުރެއެވެ. ގޯލްޑްޒޭރު ކިޔާ މީހަކު ލިޔެފައިވާ ގޮތުގައި “ޙަދީޘޭ މިކިޔެނީ ހިޖުރީގޮތުން ފުރަތަމަ ޤަރުނުގައި ހިނގާފައިވާ ދީނީ ޖަދަލުތަކެއްގެ މައްޗަށް އެކުލަވާފައިވާ ފަތްފުށް ތަކަކަށެވެ. އެހެންވީމާ، އޭގައި ތާރީޚީ ކުށްތައް ގިނަވެފައި ނުބައި މަޢުލޫމާތު ގިނަކަން ފާހަގަ ކުރެވެއެވެ.” މިހުރީ މުސްލިމުންގެ ޝަރީޢަތުގެ އެއްމަޞްދަރާމެދު މުސްލިމުންގެ ހިތުގައި ޝައްކު އުފެއްދުމަށްޓަކައި ފަތުރާ ބުހުތާނުތަކެވެ.\nފިކުރީ ހަނގުރާމައިގެ އަހުލުވެރިން އެންމެ ރުޅިއަންނަނީ އިސްލާމްދީން ފުރިހަމަކަމާއެކު ތަބްލީޣްކޮށްދެއްވި އަޅުގަނޑުމެން މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަދެކެއެވެ. ފާޑުކިޔުމާއި ފުރައްސާރަކުރުމުގެ ވިހަ ތީރުތައް އެންމެ ގިނައިން އަމާޒުވަނީ އަޅުގަނޑުމެންގެ މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައަށެވެ. އެކަލޭގެފާނަށާއި އެކަލޭގެފާނު ގެނެސްދެއްވި ތަކެއްޗަށް މުސްލިމުން ކުރާ މަތިވެރި ޤަދަރާއި އިޙްތިރާމް ނެތިކޮށްލުމަށްޓަކައި އެކަލޭގެފާނުގެ މާތް ސީރަތާ އަދި ޞައްޙަ ޙަދީޘްތައް އޭގެ މަފްހޫމުން ބޭރުގައި އެބައިމީހުން ބޭނުންގޮތަކަށް މާނަކޮށް މުސްލިމުންގެ ސިކުނޑިތަކުގައި އެކަލޭގެފާނާ އެކަލޭގެފާނު ގެންނެވި ތަކެއްޗާމެދު ޝައްކު އުފެއްދުމަށްޓަކައި ކެނޑިނޭޅިދަނީ އެތައް މަސައްކަތްތަކެއް ކުރެވެމުންނެވެ. އެގޮތުން އެކަލޭގެފާނަކީ އެކަލޭގެފާނާ ދެކޮޅުވިހާ ބަޔަކު ޤަތުލު ކުރެއްވި ބޭކަލެއްކަމުގައި ލިޔެފައިވެއެވެ. މިފަދަ ގޮތަކަށް ކީރިތި ރަސޫލާގެ ޝަޚްޞިއްޔަތާމެދު ލިޔެފައިވާ މީހުންގެ ތެރޭގައި ވިލިއަމް މޮރޯ، ހެންރީ ލޭމްސް، އަލްފްރެޑް ޖިމް، ގޯލްޑް ޒޭރު ފަދަ މީހުން ހިމެނެއެވެ.\nޣައިބަށް އިންކާރު ކުރުމަށް ގޮވާލުމަކީވެސް ފިކުރީ ހަނގުރާމައިގައި ބޭނުންކުރާ ކަމެކެވެ. އެހެންވީމާ، ސުވަރުގެއާއި ނަރަކައަކީ ނަފްސުގައި އުފެދޭ ޝުޢޫރެއްކަމަށް ބުނެ އެކަން އެގޮތަށް ޤަބޫލު ކުރުވުމަށް މަސައްކަތް ކޮށްފައި ވެއެވެ. ޖިންނީންނާއި މަލާއިކަތުންނަކީ ވާބައެއް ނޫންކަމަށާއި ޤިޔާމަތްދުވަހަކީ އޮތް ދުވަހެއް ނޫންކަން ވިސްނަދީގެން ޣައިބަށް އީމާންވުން ޤަބޫލުނުކުރާ ބަޔަކަށް މުސްލިމުން ހެދުމަށްޓަކައި ފިކުރީ ހަނގުރާމައިގެ ކުޑައިގެ ދަށުގައި މަސައްކަތްކުރެވެއެވެ.\nއަޅުގަނޑުމެން އަޅުގަނޑުމެންގެ ނަފްސުތަކާމެދު ވިސްނާލުން ހުއްޓެވެ! ފިކުރީ ހަނގުރާމަ މަސައްކަތްކުރާ ގޮތް ދެނެގަންނަން އެބަޖެހެއެވެ. ފިކުރީ ހަނގުރާމައިގައި މަސައްކަތް ކުރަނީ އަހަރެމެން ޤަބޫލުކުރާ ޤަބޫލުކުރަންތަކާއި ދެންގަންނަންޖެހޭ ދެނެގަތުންތަކާމެދު ޝައްކު އުފެއްދުމަށް ކަމަށް ޤަބޫލުކުރަން އެބަޖެހެއެވެ. މިކަމަށްޓަކައި ކުރެވޭ ވަރަށް ގިނަ ކަންތައްތަކެއް ވެއެވެ. މިސާލަކަށް:\n– ތަކްލީފުތައް ދޫކޮށްލުމަށް ގޮވާލުން.\n– ނޭޗަރއަށް އަޅުކަން ކުރުމަށް ގޮވާލުން.\n– އެއްކައުވަންތަ ކަމަށް އިންކާރުކުރާ މާއްދީ ނަޒަރިއްޔާތު ހުށަހެޅުން.\n– އިސްލާމީ ޝަޚްޞިއްޔަތު ރޫޅާލާފަދަ ކަންކަމަށް ދަޢުވަތު ދިނުމާ ރޫޙު ގެނައުމަށް މަސައްކަތް ކުރުމާއި، އިސްލާމްދީން ފެތުރެނީ ކަނޑީގެ ބާރުން ކަމަށް ބުނުމާއި، ލާދީނީ ފިކުރުތަކަށް ހިތްވަރު ދިނުމާއި، އިސްލާމް ދީނާމެދު ދޮގުވާހަކަތައް ފެތުރުމާއި، ޢާއިލީ ގުޅުމާ ފަރުދީ ގުޅުމަށް އިސްލާމްދީނުގެ ސަބަބުން ނޭދެވޭ އަސަރު ކުރާކަމަށް ބުނުންފަދަ ކަންތައްތައް.\nއިޖްތިމާޢީ ޙަޔާތަށް ބަލާއިރު މީސްތަކުންގެ ދީނާ އާދަކާދަ އަދި ފިކުރުތައް ބަދަލު ކުރުމަށްޓަކައި ފިކުރީ ހަނގުރާމައިގައި އިޖްތިމާޢީ ތަޞައްވުރުތައް ސިޔާސީ ބޭނުންތަކުގެ ނަމުގައި އެކުލަވާލާފައިވެއެވެ. މިގޮތުން އަންހެނުންގެ ޙައްޤުތައް ހޯދައިދިނުމާއި، އިންސާނީ ޙައްޤުތައް ހޯދައިދިނުމާއި، އިސްލާމްދީނުގައި ކަނޑައަޅުއްވާފައިވާ ޙައްދުތަކާމެދު ފާޑުކިޔުމާއި، ޤިޞާޞްހިފުމާ ދެކޮޅުހެދުމާއި، ތަޢުލީމީ މަންހަޖަކީ ފިކުރީ ހަނގުރާމައިގެން “އެޖެންޓުން” ކޮށާމަށާފައިވާ މަންހަޖަށް ހެދުމާއި، އިސްލާމްދީނަކީ އެދީނުގެ ބައެއްކަންތައްތަކަށް ތަބާވަންޖެހޭ ދީނަކަށް ހެދުމާއި، އިޤްތިޞާދީ ނިޠާމް ރިބާއާއި ރަލުގެ މައްޗަށް ބިނާކުރުމާއި، މަސްތުވާތަކެއްޗާއި ކުށްވެރިންނަށް އެހީވުމުގެ މާޙައުލެއް އުފެއްދުމާއި އެކަމުގެ ސަބަބުން ޢާއިލާތައް ރޫޅި، ކުށްކުރުން ގިނަވެ މުޖްތަމަޢުގެ އަމާންކަން ގެއްލުވާލުމާއި، ޤައުމުގެ ޢާއްމުންނަކީ ސިޔާސީ މީހުން އެބައިމީހުންގެ ސިޔާސީ މަޤްޞަދުތައް ޙާޞިލްކުރުމަށް ގެންގުޅޭ ހަތިޔާރަކަށް ހެދުމާއި، ޑިމޮކްރަސީގެ ނަމުގައި ލާދީނިއްޔަތު ފެތުރުމަކީ މިއަދު ފިކުރީ ހަނގުރާމައިގެ އޮއިވަރު ދިވެހިރާއްޖޭގައި އޮތްވަރު ހާމަކޮށްދޭ ބައެއް ކަންކަމެވެ.\nފިކުރީ ހަނގުރާމައިގެ އެންމެ ނުރައްކާތެރިކަމަކީ ފިކުރީ ހަނގުރާމައިގެ އަވާގައި ޖެހި ހަފުސްވެފައިވާ މީހަކަށްވެސް އެމީހާ އެހުރީ ފިކުރީ ހަނގުރާމައިގެ ޝިކާރައަކަށް ވެފައިކަން ޤަބޫލުނުކުރެވުމެވެ. މިއަދު ވަޞީލަތްތައް ކުރިއަރާފައިވާ މިންވަރުން ފިކުރީ ހަނގުރާމަ ދިވެހިންގެ ބޮލަށް ވެއްދުމަށްޓަކައި ކޮންމެހެން ދިވެހި ދަރިޔަކު އެމެރިކާއަށް ނުވަތަ އިނގިރޭސި ވިލާތަށް ގެންދާކަށް ނުޖެހެއެވެ. ގޭގެ ސިޓިންރޫމްގައި ސޯފާގައި އިންދާ ދިވެހި ސިކުނޑިތަކަށް މިއަދު އެފަދަ ވައިރަސްތައް އެބަ ވައްދައެވެ. ފިލްމުތަކާއި ޓީވީ ޗެނަލްތަކާއި އިންޓަރނެޓްގެ ޛަރީޢާއިންނެވެ. އަޅުގަނޑުމެންގެ ޅަދަރީންގެ ތަރުބިއްޔަތުގެ ވަރަށް ބޮޑު ރޯލެއް އަދާކުރަނީ މިފަދަ ޗެނަލުތަކެވެ. ކާރޓޫނާއި ގޭމްތަކުގެ ނަމުގައެވެ. މިފަދަ ތަރުބިއްޔަތެއް ލިބިގެން ބޮޑެތިވާ ދަރީންގެ އިސްލާމީ ޢަޤީދާ ކިހާ ފެންވަރެއްގައި ހުންނާނޭކަން ތަޞައްވަރު ކޮށްލައްވާށެވެ!\nފިކުރީ ހަނގުރާމަ މުޖްތަމަޢުން ނައްތާލެވޭނީ ފިކުރީ ހަނގުރާމަ ކުރެވޭ ގޮތްތައް ދެނެގަނެވިގެންނެވެ. އަދި މިކަންތައްތަކުގެ ނުރައްކާތެރިކަން ރައްޔިތުންނަށް ވިސްނަދީގެންނެވެ. އަމިއްލަ ނަފްސު ފިކުރީ ހަނގުރާމައިގެ އޮއިވަރުން ރައްކާތެރިކުރުމަށް މަސައްކަތްކުރުމާއެކު ތިމާގެ ލޯބިވާ ޢާއިލާވެސް މި ނުރައްކާތެރި ފިކުރުގެ ނުބައިކަމުން ސަލާމަތްކުރުމަށް މަސައްކަތްކޮށްގެންނެވެ.\nرَبَّنَا لاَ تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً إِنَّكَ أَنتَ الْوَهَّابُ (آل عمران8)\n“އަޅަމެން ހައްދަވާ ގެންގުޅުއްވާ އިލާހު! އަޅަމެންނަށް ތެދުމަގު ދައްކަވައިފުމަށްފަހުގައި، އަޅަމެންގެ ހިތްތައް ޙައްޤުން އެއްކިބާ ނުކުރައްވާނދޭވެ! އަދި އަޅަމެންނަށް އިބައިލާހުގެ ޙަޟްރަތުން ރަޙްމަތެއް ދެއްވާނދޭވެ! ހަމަކަށަވަރުން، އިބަﷲއީ ގިނަގުނައިން (ނިޢުމަތް) ދެއްވާ އިލާހެވެ.”


ސީޕީ ކަޕް ފުޓްސަލް މުބާރާތުގެ ފައިނަލް ހުކުރު ދުވަހުގެ ރޭ !!\nކޮމިޝަނަރ އޮފް ޕޮލިސްގެ ވާދައިގެ ތައްޓަށް ކުޅެވޭ އިންޓަރ ޑިޕާޓްމަންޓް ފުޓްސަލް މުބާރާތުގެ ފިރިހެން ޑިވިޜަންގެ ފައިނަލުން އެންމެ ފަހުގެ ޗެމްޕިއަން އެސްއޯއާރުސީ އާއި ކުލަބް އައިއެސްޑީން ޖާގަހޯދައިފިއެވެ.\nއެސްއޯއާރުސީ ފައިނަލުން ޖާގަހޯދީ އިއްޔެ ކުޅުނު ސެމީ ފައިނަލް މެޗުގައި އިކޯސޯ ކޮމްބައިންއާ ވާދަކޮށް 3-0 ން މެޗު ކާމިޔާބުކޮށްގެންނެވެ. މިމެޗުގައި އެސްއޯއާރުސީން ޖެހި ތިން ލަނޑުވެސް ކާމިޔާބުކޮށްދިނީ ނިޝާދު އަލީއެވެ. މިމެޗުގެ މޮޅު ކުޅުންތެރިޔާގެ މަޤާމުވެސް ހޯދީ ނިޝާދު އަލީއެވެ.\nމިދިޔަ އަހަރުގެ ރަނަރަޕް އައިއެސްޑީން ފައިނަލުން ޖާގަހޯދީ ފޮރެންސިކް ފްރެންޑްސް އާ ވާދަކޮށް 3-0 ގެ ނަތީޖާއަކުން މެޗު ކާމިޔާބުކޮށްގެންނެވެ. މިމެޗުގައި އައިއެސްޑީއަށް ލަނޑުތައް ޖަހައިދިނީ ރާއިފް މުހައްމަދު އާއި ހަސަން ޝާނީޒް އަދި އަހްމަދު ޝާންއެވެ. މިމެޗުގެ މޮޅު ކުޅުންތެރިޔާގެ މަގާމުހޯދީ އަހްމަދު ޝާންއެވެ.ސީޕީ ކަޕް ފުޓްސަލް މުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ މިއަންނަ ހުކުރު ދުވަހުގެރޭ އެފްއޭއެމް ޓާފް ދަނޑުގައެވެ. މިމުބާރާތުގެ އަންހެން ޑިވިޜަންގެ ފައިނަލުގައި އައިއެސްޑީ ރަނިން އާއި ޕޮލްކޯ ވާދަކުރާ މެޗު 20:30 ގައެވެ. ފިރިހެން ޑިވިޜަންގެ ފައިނަލް މެޗު ފަށާނީ 21:30 ގައެވެ.\nސީޕީ ކަޕް ފުޓްސަލް މުބާރާތުގެ ފިރިހެން ޑިވިޜަންގައި 23 ޓީމަކުން ބައިވެރިވެފައިވެއެވެ. އަދި އަންހެން ޑިވިޜަންގައި6ޓީމަކުން ބައިވެރިވެފައިވެއެވެ.\nޢުމުރުން 10 އަހަރުގަ ކެމިސްޓްރީން އޭ ސްޓާރ ހޯދި ރަޔާންގެ ކާމިޔާބީ ފުލުހުން ފާހަގަކޮށްފި!\nފޯނެއް ފޭރުނު މައްސަލައެއްގަ ދެމީހަކު ހޯދަނީ


Dho?!7suvaalu: Mi masakkai ves haadha salhi ey\n7 ސުވާލު: މި މަސައްކަތް ވެސް ހާދަ ސަޅިއޭ\nބަލަންވީ ގައިގައި އުނގުޅޭ ގިރިހާއި ތެލަކަށް ނޫނެވެ. މި ޒުވާނާ މި ކިޔައިދެނީ ވަރަށް "ކަޑަ" ކަމަށް ހީވާ އެކަމަކު ސަޅި މަސައްކަތެއްގެ ވާހަކަ އެވެ.\nމީހާގެ ޝަހުސިއްޔަތާއި ހައިސިއްޔަތު އަންގައިދެނީ އެމީހަކު ލާ ހެދުމަކުންނެއް ނޫނެވެ. އަދި މުހިންމީ އަގުބޮޑު ގަމީސް ފަޓުލޫނު ނުވަތަ ޚާއްސަ ޔުނިފޯމެއް ލައިގެން ހުރެ ޚިދުމަތް ދިނުމެއް ވެސް ނޫނެވެ.\nމި ހަފްތާގެ7ސުވާލު މި ކޮށްލަނީ އުމުރުން 16 އަހަރުން ފެށިގެން ސައިކަލު، ކާރު ފަދަ އުޅަނދުތައް މަރާމާތުކުރުމުގައި އުޅެމުން ގޮސް މިހާރު ބޭބެއާ އެކު އަމިއްލަ ގަރާޖު، ގްރީޒް މަންކީޒް ގައި މަސައްކަތްކުރާ ހުސެއިން ސަލްމާން، 24، އަށެވެ.\nއޯލެވެލް އަށް ފަހު، އައިޓީ ކޯސްތަކެއް ހެދި ނަމަވެސް އޭނާގެ ހިތް ދަތުރުކުރީ މި މިސްރާބަށެވެ. އޭނާ އެންމެ ފުރަތަމަ އަގަށް މި މަސައްކަތް ކޮށްދޭން ފެށީ ރައްޓެހިންނަށެވެ. ވެހިކަލްތައް ބަހައްޓަނީ ގޭދޮށުގަ އެވެ. އޭގެ އެއަށްފަހު ގަރާޖެއްގައި މަސައްކަތް ކުރުމަށް ފަހު ބޭބެއާ އެކު ހުޅުވި މި ގަރާޖުގައި މަސައްކަތް ކުރާތާ މިހާރު މިއީ ދެވަނަ އަހަރެވެ.\nސައްލެ މަސައްކަތުގައި --- ފޮޓޯ: ހުސެއިން ވަހީދު\nގަރާޖެއްގައި މަސައްކަތްކުރުމަކީ ލަދު ގަންނަން ޖެހޭ ކަމެއްތަ؟\nނޫން ނޫން. ލަދުގަންނަންޖެހޭ ކަމެއް ނޫން މިއީ އަސްލު. އެކަމަކު އަހަރެމެން ތެރޭގަ މިއީ ލަދުގަންނަންޖެހޭ ކަމެއް ގޮތަށް ހީވެފައި އޮންނަނީ ބޭރު މީހުން މިކަން ކުރާތީ. އެއީ އެކަމަކު މިކަންކަން ކުރާނެ ދިވެހީން ނުތިބޭތީ. އަސްލު މައްސަލައަކީ ވެސް އެއީ. ލަދު ގަންނަންޖެހޭ ކަމެއް ނޫން! ބައެއް މީހުން އެއާ ޚިލާފަށް ހަމަ ވަރަށް އިހުތިރާމު ވެސް ކުރޭ އަހަރެން މި މަސައްކަތްކުރާތީ. މަގުމަތިން ދާއިރު ވެސް ނޭނގޭ މީހުން ގޮވާލާނެ އެމީހުންގެ ސައިކަލު ނޫނީ ކާރުގެ ވާހަކަ ދައްކާލަން. އެހެންވީމަ އިހުތިރާމް ވެސް ލިބެ އޭ ބުނެވޭނީ.\nމި މަސައްކަތް ކުރަން ނިންމީ ކީއްވެ؟\nކުރިން ވެސް އަސްލު ކުރާ ހިތްވި ކަމެއް މީ ވަރަށް. އަނެއްކާ އާމްދަނީގެ ގޮތުން ވެސް ރަނގަޅު އެއްޗެއް ލިބޭ. އެހެންވީމަ ޝައުގުވެރިކަން ހުރި ދާއިރާއަކުން ކުރިއަށްދާންވެގެން މި ކަންފެށީ. މުޅި އާއިލާގަ ވެސް ގިނަވާނީ ހަމަ މަސައްކަތްތެރީން. އެހެންވެއާ ވެސް އެކީ މިކަމަށް ހިތްޖެހުނީ. ކުރީން އައިޓީ ކިޔެވިޔަސް، މިފަހުން މި ދާއިރާގެ މަސައްކަތް ދަސްކުރަމުން މިދަނީ. މިދިޔަ އަހަރު އިންޑޮނީޝިއާ އިން ޕެއިންޓިންއާ ބެހޭ ޓްރެއިނިން ވެސް ހެދިން.\nމި މަސައްކަތް ކުރާތީ މީހުން ދެކެނީ ކިހިނެއް؟ މަލާމާތް ކުރޭތަ؟\nއާއިލާ އާއި ރަހުމަތްތެރިން ހަމަ ވަރަށް ތަރުހީބުދޭ. އެހެންވެ މިހިސާބަށް އާދެވިފަ ވެސް މިހިރީ. އެކަމަކު އަންހެން ކުދިން ހިއެއްނުވޭ މި މުޖުތަމައުގަ މި މަސައްކަތް އެހާ ބަލައިގަންނަ ހެނެއް. އެއީ މިސާލަކަށް އޮފީހެއްގައި އުޅޭ ކުއްޖަކަށް ފަސޭހަވެދާނެ ބޭނުންވާ ވަރަކަށް ވަގުތު ދޭން. އެކަމަކު އަހަރެން އުޅެފާނެ ހެނދުނު އަންނަ ގޮތަށް ދަންވަރު ވެސް މަސައްކަތުގައި. އެކަަމަކު އެއީ އާންމުކޮށެއް ނޫން.\nދެން ގައިގައި ގިރިސް ހޭކިފައި ވެސް ހުރެދާނެ. ތެޔޮ ހޭކި މުޑުދާރުކޮށް ވެސް ހުރެދާނެ. އަންހެން ކުދީންނަށް އުނދަގޫވޭ ގިނަފަހަރު މިކަންކަން އަންޑަސްޓޭންޑް ވާން. އަންހެނުން އެކަންޏެއް ވެސް ނޫން. ބައެއް މީހުން ވެސް ބުނާނެ ހާދަ ނަޖިސްކޮށޭ ތިހުންނަނީ. އެކަމަކު ޕެއިންޓް ކުރާއިރު ކޮންމެފަހަރަކު އަތުގައި ހުންނަ ކުލަ ފިލުވާކަށް ބާރުގަދަ ތިނަރެއް ބޭނުމެއް ނުކުރެވޭނެތާ. އެކަމަކު ނުދެކެން މިކަންކަން އެއީ އެހާބޮޑު މައްސަލައެއްކަމަކަށް.\nއާންމުކޮށް ގަރާޖުތަކުގައި މަސައްކަތް ކުރަނީ ބިދޭސީން. އެއީ ކީއްވެ؟\nދިވެހިންގެ އިންޓްރެސްޓް ވެސް ނުހުންނަނީ މިކަމަށް. މިއީ ދަސްކޮށްގެން ކިޔަވައިގެން ކުރަންޖެހޭ ކަމެއް. ގްރޭޑު 9، 10 ގައި އުޅޭ ކުދިން ކައިރީ ބުނަން އަންނާށޭ ހުސްވަގުތުތަކުގައި މި މަސައްކަތް ކުރާތަން ބަލާލަން. އެކަމަކު އެހާ ތަރުހީބެއް ނުލިބޭ އަސްލު ދިވެހީންގެ. އެހެންވީމާ ދެން ބޭރު މީހުންނެއްނު ކުރާނީ. އަނެއްކާ މިތަނުންކުރާނެ ޑައެގްނޯޒްކުރުމުގެ މަސައްކަތް ވެސް މުޅިން އަލަށް. އަނެއްކާ ހުރިހާ ކަމެއް މިހާރު މިހުންނަނީ ޑިޖިޓަލްވެފައި. އެހެންވީމަ ދަސްކޮށްގެން ކިޔަވައިގެން މި މަސައްކަތް ކުރެވޭނީ.\nމިއީ އާމްދަނީގެ ގޮތުން ބަލާއިރު ކުރުން ރަނގަޅު މަސައްކަތެއްތަ؟\nއާނ. ހަމަ ވަރަށް ރަނގަޅު މަސައްކަތެއް މި. އެކަމު ގަރާޖުގަ ޖާގަ ނުހުންނާތީ އެހާ ގިނަ ވެހިކަލް ތަކެއް ނުވެސް ނެގޭ. ލިމިޓެޑްކޮށް މި ނެގެނީ. ހަމަ މަސައްކަތްކުރި ވަރަކަށް ލިބޭ އާމްދަނީ ދާނީ ގިނަވަމުން ދާނީ.\nމަސައްކަތުގައި ދުވަހެއް ހޭދަވަނީ ކިހިނެއް؟\nއާންމުކޮށް މަސައްކަތް ފަށަނީ ހެނދުނު އަށެއް ޖަހާއިރު. ދެން ބާރައިން އިން އެކަކަށް އިންނާނެ ބްރޭކެއް. ދެން އެއްކޮށް ގަރާޖު ބަންދުކުރާނީ ރޭގަނޑު 8:00 ޖަހާއިރު. ލޯޑު ބޮޑުވާއިރު އަދި އިތުރަށް ވެސް ވަގުތު ހޭދަވާނެ.\nހުސެއިން ސަލްމާން ފޮޓޯ---- ހުސެއިން ވަހީދު\nމި މަސައްކަތުގައި ލިބޭ އެންމެ ބޮޑު އުފަލަކީ ކޮބާ؟\nއުފާ ދޯ! އަސްލު ވަރަށް ކަމުދޭ ސައިކަލާއި ކާރާއި އެއްޗެހި ދެކެ. ވަރަށް ގެންގުޅެ، ކުޅޭ ހިތްވޭ އެ އެއްޗިއްސާ. އެހެން މަސައްކަތެއް ނަމަ ވަޒީފާއަށްް ގޮސް ލިބޭ ހުސްވަގުތުގަ މިކަމާ އުޅެވޭނީ، އެކަމަކު އަހަންނަށް ވަޒީފާއަކީ ވެސް މިއީ. އެހެންވީމާ އެންމެ ޝައުގުވެރިވާ ކުރާހިތްވާ މަސައްކަތުން އާމްދަނީ ހޯދައިން އުޅެވޭތީ އެންމެ އުފާވަނީ.


vnews - ޓީމަށް ނުނެނުގުމުން އޭޝްލީ ކޯލް ގައުމީ ޓީމަށް ކުޅުން ހުއްޓާލައިފި\nޓީމަށް ނުނެނުގުމުން އޭޝްލީ ކޯލް ގައުމީ ޓީމަށް ކުޅުން ހުއްޓާލައިފި\nވޯލްޑް ކަޕަށްދާ އިނގިރޭސި ގައުމީ ޓީމުގައި ނުހިމެނޭކަން ކަށަވަރުވުމުން ޗެލްސީގެ ވާތުބެކް އޭޝްލީ ކޯލް ގައުމީ ފުޓްބޯޅަ ޓީމަށް ކުޅުން ހުއްޓާލައިފި އެވެ.\nއުމުރުން މިހާރު 33 އަހަރުގެ ތަޖުރިބާކާރު ޑިފެންޑަރު، ކޯލް ގައުމީ ޓީމަށް ކުޅުން ހުއްޓާލިއިރު އަންނަ ސީޒަނުގައި ޗެލްސީގައި އޭނާ ބަހައްޓާނެ ކަމާމެދު ވެސް ވަނީ ސުވާލު އުފެދިފަ އެވެ. އެއީ ޒުވާން ކުޅުންތެރިންނަށް ފުރުސަތު ދިނުމުގެ ގޮތުން ކުލަބުން އޭނާއަށް އިތުރު ކޮންޓްރެކްޓެއްދޭން އަދި ނުނިންމާތީ އެވެ. ކޯލް ގައުމީ ޓީމަށް 107 މެޗު ކުޅެދީފަ އެވެ.\nއަންނަ މަހު ބްރެޒިލްގައި ބާއްވާ ވޯލްޑް ކަޕަށް އިނގިރޭސި ކޯޗު ރޯއި ހޮޖްސަން އެކުލަވާލި 23 ސްކޮޑް އިއުލާނުކުރާނީ މިއަދު މެންދުރު އެވެ. މި ލިސްޓުގައި ކޯލް ނުހިމެނޭއިރު އޭނާ އަށް ޖާގަ ދޭން ހޮޖްސަން ނިންމާފައިވަނީ 30 ކުޅުންތެރިންގެ ތެރެއިންނެވެ. މިހެންވެ ކޯލް އަށް ވޯލްޑް ކަޕްގައި ކުޅުމުގެ ފުރުސަތު އޮތީ އޭނާ ކުޅޭ މަގާމަށް ކުޅޭ އެހެން ކުޅުންތެރިއަކަށް އަނިޔާއެއްވެގެން ނުކުޅެވޭފަދަ ހާލަތެއް މެދުވެރިވެއްޖެނަމަ އެވެ.\nއިނގިރޭސި ލީގުގައި ރޭ ކުޅުނު ފަހު މެޗަށް ފަހު ކޯލް ކުރި ޓްވީޓުގައި އޭނާ ބުނެފައިވަނީ ކޯޗު ހޮޖްސަންގެ އޭނާ އަށް ފޯނުކުރި ކަމަށާއި ވޯލްޑް ކަޕަށްދާ ޓީމުގައި ހިމެނެނީ ޒުވާން ކުޅުންތެރިންކަން އެނގުމުން އެންމެ ރަނގަޅު ގޮތަކީ ކުޅުން ހުއްޓާލުން ކަމަށެވެ. ސަބަބަކީ ސްޓޭންޑްބައި ކުޅުންތެރިއެއްގެ ގޮތުގައި ހުންނަން ބޭނުންނުވާތީ ކަމަށާއި ގައުމީ ޓީމަށް ކުޅެން އިތުރަށް ސާބިތުކޮށްދޭން ޖެހޭ އެއްވެސް އެއްޗެއްނެތް ކަމަށެވެ.\nކޯލްގެ ބަދަލުގައި ގައުމީ ޓީމަށް ނަގާފައިވަނީ ސައުތެމްޓަނުގެ ވާތުބެލް ލޫކް ޝޯ އެވެ. އަންނަ ސީޒަނުގައި އުމުރުން 18 އަހަރުގެ ޝޯ ފެނުން ގާތީ މެންޗެސްޓާ ޔުނައިޓެޑުންނެވެ. ޝޯ އަކީ އިނގިރޭސި ވޯލްޑް ކަޕަށް އެކުލަވާލި ގައުމީ ޓީމުގައި ހިމަނާފައިވާ 24 އަހަރުން ދަށުގެ އަށްވަނަ ކުޅުންތެރިޔާ އެވެ.


Gaumu ebbaivantha kurumugai Raees Yamin vanee fail vefai: Dunya | Mihaaru\nދުންޔާ: އިންސާނިއްޔަތު ކަން ކޮންމެވެސް ވަރަކަށް ރައީސްގެ ފަރާތުން ފެންނަން ޖެހޭ ކަމަށް ދުންޔާ ވިދާޅުވި -- މިހާރު ފޮޓޯ/ހުސެއިން ވަހީދު\nގައުމު އެއްބައިވަންތަ ކުރުމުގައި އިތުރަށް މަސައްކަތް ކުރަންޖެހޭ: ދުންޔާ\n03 އޯގަސްޓް 2018 - 17:09 32 comments\nގައުމު އެއްބައިވަންތަ ކުރުމުގައި ސަރުކާރުން އިތުރަށް މަސައްކަތް ކުރަންޖެހޭ ކަމަށް މި ސަރުކާރުގެ ފުރަތަމަ ފޮރިން މިނިސްޓަރު ދުންޔާ މައުމޫން ވިދާޅުވެއްޖެ އެވެ.\nކުރީގެ ރައީސް މައުމޫން އަބްދުލްގައްޔޫމްގެ ދަރިކަނބަލުން އަދި ރައީސް ޔާމީނަށް ބޮޑުބޭބެ ވިދާޅުވާ ދުންޔާ، ސްރީ ލަންކާގެ ޓީވީއަކަށް ދެއްވި އިންޓަވިއުއެއްގައި ވިދާޅުވީ ރައީސް ޔާމީނަކީ ގައުމަށް ޚިދުމަތްތަކެއް ކޮށްދެއްވި ބޭފުޅެއް ކަމަށާއި އިގްތިސާދީ ހާލަތު ރަނގަޅުވުމާއި ފަތުރުވެރިކަން ކުރިއެރުމަކީ އޭގެ މިސާލެއް ކަމަށެވެ. އެކަމަކު ރައްޔިތުން އެއްބައިވަންތަ ކުރުމާއި ބޮޑެތި ކަންކަން ހައްލުކުރުމުގައި ސަރުކާރު ފެއިލްވެފައިވާ ކަމަށް ގަބޫލުކުރައްވާ ކަމަށް ވިދާޅުވި އެވެ.\nދުންޔާގެ އެ ވާހަކައަށް ބާރު ދެއްވުމުގެ ގޮތުން މިސާލެއްގެ ގޮތުން ނެންގެވީ މަޖިލީހުގެ 12 މެމްބަރުންގެ މައްސަލަ އެވެ.\nއޭނާ ވިދާޅުވީ ރައީސް ޔާމީންގެ ފަރާތްޕުޅުން އިންސާނިއްޔަތުކަން ވެސް ފެންނަން ޖެހޭ ކަމަށެވެ. އެކަމަކު ކުރީގެ ރައީސް މައުމޫންގެ އުމުރުފުޅާއި ސިއްހަތަށް ބެއްލެވުމަށް ފަހު އެއްވެސް ކަހަލަ ލުޔެއް ދެއްވާފައިނުވާ ކަމަށް ވިދާޅުވި އެވެ.\nފެބްރުއަރީ 1 ގައި ސުޕްރީމް ކޯޓުން ނެރުނު އަމުރާ ގުޅިގެން މައުމޫން ހައްޔަރުކުރި ގޮތަށް ދުލެއް ނުކުރެ އެވެ. އަދި ފުލުހުންނަށް ފޯނެއް ނުދެއްވިކަމުގެ ދައުވާ ސާބިތުގެ އަހަރަކަށް ވުރެ ގިނަ ދުވަހުގެ ހުކުމެއް ވަނީ އައިސްފަ އެވެ.\nއޭގެ އިތުރުން ޕީޕީއެމުން 12 މެމްބަރުން ވަކިވެ، އިދިކޮޅާ ގުޅުނު ފަހުން ދުންޔާގެ ކޮއްކޮ ފާރިސް މައުމޫން ވެސް ގެންގުޅެމުން ދަނީ ޖަލުގަ އެވެ.\n"އަޅުގަނޑު ގަބޫލުކުރާ ގޮތުގައި ދިވެހިން ވަރަށް ބޭނުންވޭ ހައްގުތައް ކަށަވަރުވެފައިވާ އަދި އެއްވެސް ބިރުވެރިކަމެއް ނެތި އުޅެވޭނެ މާހައުލެއް،" ދުންޔާ ވިދާޅުވި އެވެ.\nއޭނާ ވިދާޅުވި ގޮތުގައި އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އަކީ ރަނގަޅު އަދި އިހްލާސްތެރި ކެންޑިޑޭޓެކެވެ. އަދި އެއީ ހަމަހަމަކަމާއި އިންސާފަށް ލޯބި ކުރައްވާ ބޭފުޅެއް ކަމަށް ވެސް ވިދާޅުވި އެވެ.\nދުންޔާ ވިދާޅުވި ގޮތުގައި އިދިކޮޅު ކޯލިޝަންގެ ހަތަރު ލީޑަރުންނާ އެކު ނިކުމެވަޑައިގެން ގައުމުގެ މިހާރުގެ މައްސަލަތައް ހައްލުކުރެއްވުމުގެ ގާބިލްކަން އިބޫގެ ކިބައިގައި އެބަ ހުއްޓެވެ. ވޭތުވެދިޔަ ދެ ރިޔާސީ އިންތިޚާބުގައި ވެސް ސަރުކާރުތައް އުފެދިފައިވަނީ ކޯލިޝަންގެ ތެރެއިންކަން ފާހަގަކުރައްވާ، ދުންޔާ ވިދާޅުވި ގޮތުގައި ގައުމުގެ އެއްބައިވަންތަ ކުރައްވާނެ ބޭފުޅަކަށް އިބޫ ވެވަޑައިގަންނަވާނެ އެވެ.\n"އަޅުގަނޑު ގަބޫލުކުރަނީ ކުރިމަތިވަމުން އަންނަ ބޮޑެތި މައްސަލަތަކުގައި ދިވެހި ރައްޔިތުންނަށް ޚިދުމަތް ކޮށްދެވޭނެ ފަދަ ބޭފުޅަކަށް އިބޫ ވާނެ ކަމަށް،" ދުންޔާ ވިދާޅުވި އެވެ.\nއޭނާ ވިދާޅުވީ ރާއްޖެއަށް ކުރިމަތިވެފައިވާ ބޮޑެތި މައްސަލަތައް ހައްލުކުރަން ސިޔާސީ މަޝްވަރާތައް ބޭނުންވާ އިރު އެކަމަށް އޮތް ހުރަހަކީ ސިޔާސީ ބޭފުޅުން ހައްޔަރުކޮށް، އެކި ދައުވާތަކުގައި ޖަލުގައި ތިއްބެވުން ކަމަށެވެ.\nސަރުކާރުގެ ޚާރިޖީ ސިޔާސަތާ ގުޅޭ ގޮތުން ވާހަކަ ދައްކަވަމުން ދުންޔާ ވިދާޅުވި ގޮތުގައި ޗައިނާއިން ރާއްޖެއަށް މާލީ އަދި އިގްތިސާދީ ފައިދާތަކެއް ލިބެމުން ދިޔަޔަސް، އެ ގައުމަށް މާ ބޮޑަށް ބަރޯސާވުމުގެ ނޭދެވޭ އަސަރު ދުރު މުސްތަގްބަލުގައި ރާއްޖެއަށް ކޮށްފާނެ އެވެ. އަދި ރާއްޖޭގެ އަވަށްޓެރި ގައުމުތަކާ އޮންނަ ގުޅުމަށް ވެސް އޭގެ ނުބައި އަސަރު ފޯރާނެ ކަމަށާއި އިންޑިއާ އާއި ރާއްޖޭގެ ގުޅުން ގޯސްވުމަކީ އޭގެ ސަބަބެއް ކަމަށް ވިދާޅުވި އެވެ.\n"އަޅުގަނޑު އަބަދުވެސް ވަކާލާތުކުރަނީ ވަރަށް ބެލެންސްކޮށް އޮންނަ ޚާރިޖީ ސިޔާސަތަކަށް. އެއީ އަޅުގަނޑުމެން އަމިއްލަ ފައިމައްޗަށް ތެދުވެ ތިބެވޭނެ ފަދަ ގޮތަކަށް. އަޅުގަނޑުމެން ބޭނުން ތަރައްގީ ގެންނަން އެކަމަކު އެކަން ބެލެންސް ގޮތަކަށް ބޭއްވުމަކީ މުހިންމު ކަމެއް،" ބައްޕާފުޅު މައުމޫންގެ ވެރިކަމުގައި ވެސް ގެންގުޅުނީ ހަމަހަމަ ޚާރިޖީ ސިޔާސަތެއް ކަން ފާހަގަކުރައްވައި، ދުންޔާ ވިދާޅުވި އެވެ.\nމި ސަރުކާރުގެ އުފެދުނު ފަހުން ފޮރިން މިނިސްޓަރަކަށް ހުންނެވުމަށް ފަހު ދުންޔާ އެ މަގާމުން އިސްތިއުފާ ދެއްވީ 2016 ގަ އެވެ. އޭގެ ފަހުން ހެލްތު މިނިސްޓްރީގެ ސްޓޭޓް މިނިސްޓަރެއްގެ ގޮތުން ވަޒީފާ އަދާކުރެއްވި އެވެ. އެ މަގާމުން އިސްތިއުފާ ދެއްވީ މައުމޫން ހައްޔަރުކުރުމާ ގުޅިގެންނެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ދުންޔާ މައުމޫން ރައީސް އަބްދުﷲ ޔާމީން


ސަރުކާރުގެ4އަހަރުގެ މާސްޓަރ ޕްލޭންގައި ސިއްޙީ ދާއިރާގެ ތަރައްޤީއަށް އުންމީދީ ވަޢުދުތަކެއް ސަރުކާރުގެ4އަހަރުގެ މާސްޓަރ ޕްލޭންގައި ސިއްޙީ ދާއިރާގެ ތަރައްޤީއަށް އުންމީދީ ވަޢުދުތަކެއް\nސަރުކާރުގެ4އަހަރުގެ މާސްޓަރ ޕްލޭންގައި ސިއްޙީ ދާއިރާގެ ތަރައްޤީއަށް އުންމީދީ ވަޢުދުތަކެއް\nހުޅުމާލެ ހޮސްޕިޓަލް. ފޮޓޯ:ޕީއެސްއެމް\nރާއްޖޭގެ ސިއްޙީ ދާއިރާއަކީ ގިނަ ގޮންޖެހުންތަކެއް ކުރިމަތިވެފައިވާ ދާއިރާއެއްކަމުން އެކަންކަން ހައްލު ކުރުމަށް ސަރުކާރުން ވަނީ މުހިންމު މަސައްކަތްތަކެއް ފަށާފައެވެ. އެގޮތުން އެކި ދާއިރާތަކުން ސަރުކާރުން ޙާސިލްކުރަން ބޭނުންވާ ކަންކަން ހިމަނައިގެން، އިޢުލާންކުރި4އަހަރުގެ "ސްޓްރެޓެޖިކް އެކްޝަން ޕްލޭން"ގައިވެސް ވަނީ ސިއްޙީ ދާއިރާއާ ގުޅުންހުރި މުހިންމު ވަޢުދުތަކެއް ހިމަނާފައެވެ. މި ޕްލޭންގައި ސިއްޙީ ދާއިރާއާ ގުޅުންހުރި މައިގަނޑު 11 ވަޢުދެއް ހިމަނާފައިވެއެވެ.\nސަރުކާރުގެ ސްޓްރެޓެޖިކް އެކްޝަން ޕްލޭނަކީ ސަރުކާރުން މި ދަޢުރުގައި ހިންގުމަށް ނިންމާފައިވާ ކަންކަމާއި، އަދި އެ ކަންކަން ޙާސިލްކުރުމަށް ބޭނުންވާ ޓައިމްލައިނާއެކު ހަދާފައިވާ4އަހަރުގެ ޕްލޭނެކެވެ.\nސިއްޙީ ޚިދުމަތްތައް ރާއްޖޭގެ އެއް ސަރަޙައްދަކަށް ޖަމާވެފައިވާއިރު، މިކަމަކީ މުޅި ރާއްޖެއަށް ފެންވަރު ރަނގަޅު ސިއްޙީ ޚިދުމަތެއް ފޯރުކޮށްދިނުމުގައި އޮތް އެންމެ ބޮޑު ގޮންޖެހުމެވެ. ސްޓްރެޓެޖިކް ޕްލޭން އެކުލަވާލުމުގައި ސަރުކާރުގެ އެންމެ ބޮޑު ވިސްނުމަކީ ޚިދުމަތްތައް މުޅި ރާއްޖެއަށް ބަހާލައިގެން ހަމަހަމަ ކަމާއެކު ދިނުމެވެ. އެގޮތުން މުޅި ރާއްޖެ ހިމެނޭހެން5ސަރަޙައްދަށް ބަހާލައި ތަރައްޤީކުރުމަށް ނިންމާފައިވާއިރު، ސަރުކާރުންވަނީ މިއިން ކޮންމެ ސަރަޙައްދެއްގައި ފުރިހަމަ ޚިދުމަތްތަކާއެކު ޓަރޝަރީ ފެންވަރުގެ ހޮސްޕިޓަލެއް އެޅުމަށް މި ޕްލޭންގައި ހިމަނާފައެވެ.\nސިއްޙީ ޚިދުމަތްދޭ ހޮސްޕިޓަލްތަކާއި މަރުކަޒުތައް އެއް ވިއުގައަކުން ގުޅާލުމަށް މި ޕްލޭންގައި ހިމަނާފައިވާއިރު، މި ޚިދުމަތް ބައެއް އަތޮޅުތަކުގައި މިހާރު ވަނީ ފަށާފައެވެ. މި ވިއުގައަކީ ބަލިމީހާގެ ބައްޔާ ގުޅޭ ހުރިހާ ރިކޯޑްތައް ބެލެހެއްޓުމާއި، އަދި ހޮސްޕިޓަލާއި ގުޅޭ މަޢުލޫމާތުތައްވެސް ރަކާތެރިކުރެވޭ ނިޒާމެވެ.\nއައްޑޫ ހޮސްޕިޓަލް / ފޮޓޯ: ޕީއެސްއެމް ނިއުސް\nމި ޕްލޭންގައި ރަށްރަށުގެ ސިއްޙީ ހާލަތު ރަނގަޅުކުރުމަށް ޚާއްސަ އިސްކަމެއް ދެއްވާފައިވެއެވެ. އެގޮތުން ކޮންމެ ރަށެއްގައިވެސް ގޭގެއަށް ޒިޔާރަތްކޮށް، ހެލްތް ޗެކަޕް ހެދުމާއި ހޭލުންތެރިކުރުމަށް ކޮމިއުނިޓީ ހެލްތް ވޯކަރުންގެ ޚިދުމަތް ލިބޭނެ އިންތިޒާމް ހަމަޖެއްސުން ހިމެނެއެވެ. އަދި ރަށު ފެންވަރުގައި ޕްރޮފެޝަނަލް ގިންތީގެ އަސާސީ ސިއްޙީ ޚިދުމަތް ފޯރުކޮށްދިނުމަށް އެންމެ މަދުވެގެން 200 ފަރާތް ތަމްރީން ކުރުންވެސް ހިމެނެއެވެ.\nމީގެއިތުރުން ސިއްޙީ ޚިދުމަތްދޭ ހުރިހާ ތަނެއްގައި ތަމްރީން ލިބިފައިވާ ފޫޅުމައިންނާއި އެހެނިހެން އަސާސީ އެހީތެރިކަން ފޯރުކޮށްދޭ ފަރާތްތައް މެދުވެރިކޮށް ވިހެއުމާއި ގުޅޭ އަސާސީ ޚިދުމަތްތައް ލިބޭނެގޮތް ހެދުންވެސް މި ޕްލޭންގައި ވަނީ ހިމަނާފައެވެ. އަދި މާލެ ނައިސް ބަލިތަކަށްޓެސްޓު ކުރުމަށް ސާމްޕަލް ނެގޭނެ އިންތިޒާމު ރާއްޖޭގެ2ސަރަޙައްދުގައި ހަމަޖެއްސުމަށްވެސް ސަރުކާރުންވަނީ ނިންމަވާފައެވެ.\nމި ޚިދުމަތްތަކުގެ އިތުރުން ޤައުމީ އެމްބިއުލާންސްގެ ޚިދުމަތް ފެށުމާއި، އާސަންދަ މެދުވެރިކޮށް ނަފްސާނީ ބައްޔާއި ގުޅުންހުރި ފަރުވާ ލިބޭނެ އިންތިޒާމު ހަމަޖެއްސުމާއި، އަސާސީ ބޭހުގެ އަގު 2018 އާއި އަޅާ ބަލާއިރު %33 ދަށްކުރުމަށްވެސް މި ޕްލޭންގައި ހިމަނާފައިވެއެވެ. އަދި ހިތުގެ ބަލިތަކާއި ނޭވާލާ ނިޒާމަށްޖެހޭ ބަލިތަކުގެ ސަބަބުން މަރުވާ މީހުންގެ އަދަދު 2018ވަނަ އަހަރާއި އަޅާބަލާއިރު %15 މަދުކުރުމަށްވެސް ވަނީ ހިމަނާފައެވެ.\nމި ސްޓްރެޓެޖިކް ޕްލޭންގައިވަނީ ސިއްޙީ ޚިދުމަތް ފޯރުކޮށްދިނުމުގައި ފަރުވާކުޑަކުރުމުގެ ސަބަބުން ދިމާވާ މައްސަލަތަކުގެ %75 މައްސަލަތައް ޤާނޫނީ އޮނިގަނޑެއްގެ ތެރެއިން ބެލޭނެ ނިޒާމެއް ޤާއިމުކުރުމަށްވެސް ހިމަނާފައެވެ. މި ސްޓްރެޓީޖިކް އެކްޝަން ޕްލޭންގައި ސިއްޙީ ދާއިރާއިން ޙާސިލްކުރަން ބޭނުންވާ ކަންކަން ކޮށް ނިމޭނެކަމަށް ސަރުކާރުން ވިދާޅުވެފައިވަނީ 2023ވަނަ އަހަރަށެވެ.